ލޯބި އަހަރެން ވާނަމޭ (5) – Esfiya – Dhivehi Vaahaka Site\n- by Aisha - 1- May 18, 2017\nކުރިމަތީ ހުރި ޒުވާނާ ކުއްލިއަކަށް ސިހިފައި ހަޔާ އާއި ދިމާލަށް ބަލާލީ އުންމީދުވެސް ނުކޮށްހުއްޓާ ހަޔާ އޭނާގެ ކަންކަށިމަތީގައި ޖެހުމުންނެވެ. “ޑިޑް ޔޫ ޖަސްޓް ސުލެޕް މީ؟؟” އެޒުވާނާ ހަޔާގެ މޫނަށް ނަޒަރު ހުއްޓާލައިގެން ހުރިއިރު އެކަން ޤަބޫލުނުކުރެވިފައި ހުރިކަން އެމޫނިމަތިން އަރާ ފައިބަމުން ދިޔަ ކުލަތަކުން ސާފުވާންހުއްޓެވެ. “ހަޔާ” ދެމީހުންގެ ނަޒަރު ހުއްޓުނީ ފެހިކުލައިގެ އަތްދިގު ޓީޝާޓަކާ ކަޅުކުލައިގެ ސޯޓެއް ލާފައި ހުރި ޒުވާނާއަށެވެ. އަންހެންކުދިންގެ ހިތްތައްކަތިލާފަދަ ހިގުމެއްގައި ހަޔާމެންނާ ދިމާލަށް އައިއިރު ޓީޝާޓު ގަޔަށް ހިފިފައި ހުރިގޮތުން ބަރާބަރަށް ކަސްރަތު ކުރާ ޒުވާނެއްކަން އިނގެއެވެ. “ލަޔާން” ހަޔާގެ ދެތުންފަތް ދޭތެރެއިން ނިކުތް ލަފްޒް އޭނާގެ ކުރިމަތީ ހުރި ޒުވާނާއަށް ވަރަށް ސާފުކޮށް އަޑުއިވުނެވެ. ހަޔާގެ ކުރިމަތީ ހުރި ޒުވާނާ ހައިރާންވެފައި ހަޔާގެ މޫނަށް ބަލަހައްޓައިގެން ހުރީ އެއީ ކާކުހޭ އަހާލާފަދަގޮތަކަށެވެ. “މިއީ ކާކު؟؟” ލަޔާން ހަޔާގެ ލޮލަށް ބަލަހައްޓައިގެންހުރި ގޮތުން ހަޔާގެ ދެލޯ ފެންކަޅިވެގެން ދިޔައެވެ. އަދި އޭނާ ދެފެރާތަށް ބޯހަލުވާލީ ނޭނގެއޭ ބުނާ އުސޫލުންނެވެ. ވަގުތުން ލަޔާން ހަޔާގެ އަތުގައި ހިފާ އޭނާގެ ގާތަށް ދަމާލުމުން ހަޔާގޮސް ތަތްވީ ލަޔާންގެ ތަނަވަސް މޭމަތީގައެވެ. “މީގެ ފަހުން ހަޔާގެ ގައިގައި އަތްލަން ހިތައްވެސް ނާރުވާތި” ދަތްކުޑިވިކާލަމުން އަކުރުތަކަށް ބާރުލައިފައި ލަޔާން އެނުދަންނަ ޒުވާނާއަށް އިންޒާރެއް ދީފައި ހަޔާގެ އުނަގަނޑުގައި އަތްއަޅުވާލަމުން ގޮސް ކަޅުކުލައިގެ ކާރަކަށް އަރާ ދުއްވާލިއެވެ. އޭރުވެސް އެޒުވާނާ ހުރިތާގައި ހުރީ ގުޑިލަންވެސް ނޭގިފައެވެ. ދެންމެ އެފެނުނީ ބިރުވެރި ހުވަފެނެއް ކަމަށް ވުމަށް ދުޢާ ކުރެވުނު އަދަދެއްވެސް އޭނައަކަށް ނޭނގެއެވެ.\nކޮޓަރީގައިއޮތް އަމާންއޮތީ ހަޔާ އާއި ފޯނުން ވާހަކަދައްކާށެވެ. ހަޔާ ދައްކާވާހަކަ އެއްވެސް ފޫހިކަމެއް ނެތި އަމާން އަޑުއަހަން އޮތް އިރު އެދުންފަތްމަތީވަނީ ހިނިތުންވުމެކެވެ. “ބޭބް ވަރަށް މިސްވެ..” ހަޔާ ދެރަވެފައި ހުރިކަން އަޑުންވެސް ފާހަގަވާން ހުއްޓެވެ. “ދެން ނެތެއްނު މާގިނަ ދުވަހެއް އެންމެ 1 ވީކް ދެން ބާކީ އޮތީ… މަގޭ ޕުރިންސެސް ކައިރިއަށް ދާން” “ތިދުވަހަކަށް ކެއްތެރިކަމެއްނެތި މި އިންތިޒާރު ކުރަނީ” ފަޑު ހިނިތުންވުމެއް ވެރިކޮށްލަމުން ހަޔާ ބުންޏެވެ. ” އިރާދަކުރެއްވީއްޔާ މަގޭ ޕުރިންސެސް ދެން މާ ގިނަދުވަހަކު އިންތިޒާރު ކުރާކަށް ނުޖެހޭނެ… ދާދުވަހު އެބަ ބޭނުންވެ ވެލްކަމް ޕުރެޒެންޓެއް ދޭން ވާނެ އިނގޭ” ލާނެއް ވަތަރަކަށް އަމާން އެހެންބުނެލުމާއެކު ހަޔާގެ ކޮލަށް ޖަންބު ކުލައަރައިގެން ދިޔައެވެ. “ދެން މާން”އަމާންއަށް ހެވުނީ ހަޔާ ލަދުގަތީކަން އެނގުމުންނެވެ. “މަގޭ މިލްކަކަށް ވާ ދުވަހުން ތިހެން ލަދަކުން ނީދެވޭނޭ އިނގޭ” ދެން މި މާންވެސް އުޅޭނެ ހަމަ ހަޔާ ލަދުގަންނަވަން” “އަހަރެން އެހެން ނުބުނިނަމަ ތިކޮލަށް ޖަންބަކުލައެއް ނާރެއެއްނު” ހަޔާއަށް ވަގުތުން ބަލާލެވުނީ އެނދުގެ ކަނާތް ފަރާތަށް ހުރި ޑުރެސިން ޓޭބަލް ލޯގަނޑަށެވެ. ލޯގަނޑުން އަމިއްލަ ސޫރަ ފެނުމުން ހަޔާއަށް ހިނިތުންވެލެވުނެވެ.\nރޭނގަނޑު 8 ޖެހެއިރު ގޭގެ ދޮރުމަތީ ހުރި ހަޔާ ހުރީ ފޯނުން ގަޑިބަލާލަ ބަލާލައެވެ. ލައިގެން ހުރި ކަޅުކުލައިގެ ޓޮޕްކޮޅު އެދޮންހަށިގަނޑާ ނުހަނު ގުޅެއެވެ. ލައިގެން ހުރި ޖިންސު ހުރީ ކަށިމައްޗާ ހަމަޔަށް އޮޅާލާފައެވެ. ލުއިމޭކަޕެއް ކޮށްލާފައި ހުރި އިރު ރަތްކުލައިގެ ލިޕްސްޓިކެއް ޖައްސާލާފައި ހުއްޓެވެ. ހަޔާ ފެންނަ ކޮންމެ މީހެއް ދެވަނަ ފަހަރަށް އޭނައާއި ދިމާލަށް ބަލާލަނީ ހިތުގެ އަޑިން އެރީތިކަމަށް ތައުރީފް ކުރަމުންނެވެ. ހަޔާގެ ތުންފަތްމައްޗަށް ހިނުތުންވުމެއް ވެރިވެގެން ދިޔައީ އޭނަގެ ކުރިމައްޗައްހުއްޓި ކަޅުކާރު ފެނުމުންނެވެ. އަވަސް އަވަހަށް ގޮސް ކާރުގެ ކުރީ ސީޓަށް އަރާ އިށީނނިއިރު ހީވަނީ މީހަކަށް ފެނިދާނެތީ އަވަހަށް ކާރަށް އެރިހެންނެވެ. ޑުރައިވަރު ސީޓުގައި އިށީނދެއިން ލަޔާން ކަޅިޖަހާ ނުލާ ހަޔާއަށް ބަލަމުން ދިޔައިރު ހަޔާ ވަށިގެން ހޯދަމުން ދިޔައީ މީހަކު އޭނަށް ބަލަހައްޓައިގެން ހުރިތޯ ޔަޤީންކުރުމަށެވެ. މީހަކު ބަލަން ނެތްކަން އެނގުމުން ފުންނޭވާއެއް ލަމުން ސީޓުގައި ބުރަކަށިޖައްސާލިއެވެ. އަދި ލަޔާން އާއި ދިމާލަށް ބަލާލީ އޭނާ ބަލާހެން ހީވުމުންނެވެ. ހަޔާ ބުމަ އަރުވާލަމުން ކިހިނެއްވީތީ އަހާލުމުން ލަޔާންއަށް ހަމަބިމަށް އާދެވުނެވެ. ކަމެއް ނުވޭ ބުނެ ލަޔާން ކާރު ދުއްވާލިއިރު އެމީހުންނަށް ނޭނގުނީ އެމީހުންނަށް ފާރަލަމުން މީހަކު ދިޔަކަމެވެ. ހަޔާއާއި ލަޔާން ގޮސް ކާރުމަޑުކޮށްލީ އުސްކޮށްހަދާފަހުރި ބޮޑުއިމާރާތެއްގެ ކައިރިއަށެވެ. ކާރުންފައިބައިގެން އެމީހުންގޮސް އެބޮޑު އިމާރާތަށްވަދެ ލިފްޓަށް އަރާ އެއިމާރާތުގެ6ވަނަ ފަންގިފިލާއަށް ދިއުމަށް ހަޔަކަށް ފިއްތާލިއެވެ. ލަޔާން ހަޔާ ގޮވައިގެން ގޮސް ވެންނީ ވަރަށް ރީތިކޮށް ހަދާފައިހުރި އެޕާޓުމެންޓަކަށެވެ. ބޮޑު ސިޓިންރޫމެއް ހުރިއިރު ބަދިގެޔާ ކާގެވެސް ހުރީ ވަކިންނެވެ.3ކޮޓަރި ހުރިއިރު ކޮންމެ ކޮޓަރިއެއްވެސް ޒީނަތްތެރި ކޮށްލާފައި ހުރީ އެންމެ ފަހުގެ ފަރުނީޗަރު ތަކުންނެވެ. ބަލާލާ ކޮންމެ ދިމާލަކުންވެސް ފެންނަން ހުރީ ތަންވަސްކަމެވެ. ލަޔާންްއާއި ހަޔާ ގޮސް އިށީނނީ ކާއެއްޗެހިން މުއްސަދިވެފައި އޮތް ސުފުރާދަށުގައެވެ. އެކިވާހަކަ ތަކުގައި ތިބެ ދެޒުވާނުން ކެއުން ނިންމާލިއިރު ގަޑިން ރޭގަނޑު ނުވައެއް ޖަހައިފިއެވެ. ކައިގެން ދެޒުވާނުން ސޯފާގައި އިނށީންދެ ޓީވީ ހުޅުވާލިއިރު ޓީވިން އަންނަމުން ދިޔައީ ހިންދީ ލޯބީގެ ލަވައެކެއެވެ. ދެޒުވާނުން ލަވައިގެ އަވައިގައި ޖެހިފައި ތިއްބައި ސިއްސައިގެން ދިޔައީ ލަޔާންގެ ފޯނު ރިންގްވާން ފެށިއަޑަށެވެ. ލަޔާން ފޯނުހިފައިގެން ބެލްކަަޏަށް ނިކުމެ ފޯނަށް ޖަވާބު ދީފައި އައިއިރު ހަޔާ އިނީ ޓީވީގެ ޗެނަލްތައްބަދަލު ކޮށްލަކޮށްލައެވެ. ލަޔާންގޮސް ހަޔާގެ ކައިރީ ސޯފާގައި އިށީނދެފައި ގެނައި ކުއްލި ހަރަކާތަކާއެކު ހަޔާ އޭނާގެ އުނގުގައި ބޭންދިއެވެ. އެވަގުތު މުޅި ދުނިޔެވެސް ހީވީ ހަމަހިމޭންވިހެންނެވެ. ލަޔާންގެ ލޮލުން ފެންނަން ހުރި މަސްތުކަމުން ދެޖިސްމުގައި ހުޅުރޯވަމުން ދިޔައެވެ. ލަޔާން ހަޔާގެ މޫނާ މޫނު ކައިރި ކޮށްލާފައި ހަޔާގެ ތުންފަތަށް ބޮސްދޭންފެށިއިރު ދެމީހުންގެ ނޭވާ ވަނީ އަވަސްވެފައެވެ. އަންހެނަކާ ފިރިހެނަކު އެކަހެރި ވެއްޖެނަމަ ޝައިތޯނާ މަގުފުރައްދާލެއް އަވަސްވާނެއޭ މީހުން ބުނެއެވެ. ހަޔާމެންނަށްވެސް ވީއެހެންނެވެ. ޖަޒުބާދުގައި ޖެހިފައި ތިބި ވަރުން މިއަރާގަނެވުނީ ކިހާ ވަރެއްގެ ފާފައަކަށް ކަމެއް ދެމީހުންނަށް ނުވެސް އެނގެއެވެ. އެތެރެހަށީގައި ރޯވަމުން ދިޔަ ހުޅުގަނޑު މައިތިރި ކުރަމުން ދިޔަ ދެޒުވާނުންގެ އަންނައުނުތަށް ގަޔާވަކިވެގެން ދިޔަ ގޮތެއްވެސް ނޭނގުނެވެ. ދެޖިސްމު އެކުވެގެން ދިޔައިރު ވަރުބަލިވެފައި ހުރިވަރުން ދެމީހުންގެ އެސްފިޔަތަށް މެރެމުންގޮސް ނިދީގެ ތެރެއަށް ފީނައިގަތެވެ.\nއާދުވަހަކަށް ދުނިޔެ މަރުހަބާ ކީއިރު އެއްބައެއްގެ ދިރިއުޅުން ވަނީ އެފުއްމިފުށަށް ޖެހިފައެވެ. އަނެއް ބަޔަކު ދިޔައީ ލިބެން ދިޔަ އުފަލާ ހިތްހަމަޖެހުމުގައި އުފާވެރި ވަގުތުތަކެއް ހޭނދަކުރަމުންނެވެ. އޭއާޕޯޓުތެރިން ނިކުތް އަފްހަމް އާއި އަމާން ގޮސް ފެރީއަށް އެރީ މާލެދިއުމަށެވެ. ހަޔާއަށް ސަޕްރައިޒްއެއް ދިނުމައްޓަކާ އަމާން މާލެ އައީ ހަޔާ ކައިރީ ނުވެސް ބުނެއެވެ. އަފްހަމްއާއި ހަޔާ ބައްދަލު ކުރުވަންވެސް އޭނާ ހުރީ ނުހަނު ބޭނުންވެފައެވެ. އަމާން މިފަހަރު މަޑުކުރީ އަފަހަމްމެން މަންމަމެން ހިފާފައި ހުރި ގޭގަގައެވެ. އަމާންގެ އިތުރުންވެސް އެމީހުންގެ ރައްޓެއްސުންވަނީ އެގޭގައިތިބުމަށް ހަމަޖެހިފައެވެ. އެމީހުން އަންނަނީ އަދި ހަފްތާއެއްހާ ދުވަސްފަހުން ކަމުން މިވަގުތު އެގެ އޮތީ ހުސްކޮށޭ ބުންޏަސް ދޮގަކަށް ނުވާނެއެވެ. ބޮޑު ސިޓިންރޫމެއް ގޭގައި ހުރިއިރު އެއްފަރާތުގައި ކާމޭޒު ހުއްޓެވެ. ބަޑުބަދިގެއެއް ހުރިއިރު4ކޮޓަރި ހުއްޓެވެ. ކޮޓަރިތައްވެސް ބޮޑުކަމުން ހިތްހަމަޖެހިލައިގެން އުޅެވޭހާވެއެވެ. ގެޔާމެދު އަމާން ހުރީ ވަރަށް ހިތްހަމަޖެހިފައެވެ. އަމާންމެން ގެޔަށް ވަތްއިރުވެސް އަފްހަމްގެ މަންމައާއި އަފްރީން އަވަދިނެތި އުޅުނީ ގެސާފުކޮށް އެއްޗެހިތައް ހުންނަންވާ ތަންތަނަށް ލުމުގައެވެ. މިޝާއަށް އަފްހަމްއާއި އަމާން ގެޔަށް ވެންނީތަން ފެނުމުން ކޮޓަރިދައްކާފައި އަވަހަށް ފެންވާރާލައިގެން ކާން އައުމަށް ބުނީ އެދެބެން ތިބޭނީ ވަރުބަލިވެފައިކަން އެނގޭތީއެވެ.”ގެވަރަށް ރީތި ދޯ” “އާން މަންމަ ގެ ހޯދަން ހަވާލުކުރީ އަފޫއާ އޭނާ ހޯދަހޯދާފަ މަންމަމެންނަށް ދެއްކި ތަނެއް މިއީ” ކޮޑުގައޮތް ދަބަސް އެފަރާތުގައު ބަހައްޓާލަމުން އަފްހަމް ބުންޏެވެ. “ނައިސް ޖޮއިސް” އަމާން އެހެން ބުނެފައި ދަބަހުން ގަމީހަކާ ޖިންސަކާ ނަގައި އަފްހަމް އަތަށް ދެމުން ގޮސް ފާހަނައަށް ވެންނީ ފެންވަރާލުމަށެވެ.\nފެންވަރައިގެން ނިކުމެ ކައިގެން އަމާން ގެއިން ނިކުތީ ހަޔާއާއި ބައްދަލުކޮށްލަން ދިއުމަށެވެ. އޭނާ ކުއްލިއަކަށް ފެނުމުން ހަޔާއަށް ވާނެގޮތް ވިސްނާލައިފައިވެސް އަމާންގެ ގާތަށް ހިނިއަންނަގޮތްވިއެވެ. ނަމަވެސް އަމާންއަށް ނޭނގުނީ ބޯމަތިވަމުން އަންނަ ވިލާގަނޑު އޭނާގެ މުޅި ދިރިއުޅުން ބަދަލުކޮށްލާނެކަމެވެ. ހަޔާމެންގޭ ކައިރިއަށް ދެވުމުން އަމާން ފޯނުނެގީ ހަޔާއަށް ގުޅައިގެން ބޭރަށް ގެނައުމަށެވެ. ނަމަވެސް ފެނުނު މަންޒަރުން އޭނާއަށް ހީވީ ބޯމައްޗަށް ބަރެއްވައްޓާލި ހެންނެވެ. ނޭނގި ހުއްޓާ އޭނާގެ މުޅި ދިރިއުޅުން އެކޮޅުކޮޅުން ޖެހިގެން މިދަޔީ އޭނާއަށް ކޮންކުށެއް ކުރެވިގެން ހެއްޔެވެ؟؟ ހުރިތާ ހުއްޓުންއަރާފައި ހުރިއިރު އޭނާ ހުރީ ރުޅިއާއި ހިތާމައިންފޯވެފައެވެ. ވާނީވެސް އެހެންތާއޭ އޭނާގެ ލޯކުރިމަތީ އެނާ ހިތާއިފުރާނައިން ލޯބިވިމީހާ އެދިޔައީ އެހެންމީހެއްގެ އަތުތެރޭގައި އިދެފައެވެ. ލޯބިން ސަމާސަކޮށްފައެވެ. ހަޔާގެ ކައިރީ ހުރި ޒުވާނާ އެބުނި ޖުމްލަ އަޑު އެހުމުގެ ކުރިން އެކަންފަތް ބީރުނުވީ ކީއްވެހެއްޔެވެ؟؟ އޭނާ މާލެގައި ނެތް ވަގުތު ހަޔާއެވަނީ އެހެންމީހެއްގެ އަތުތެރޭގައި އެއްރޭ ހޭދަކޮށްފައެވެ. ގޭއަށް ވަންނަންވެގެން ދިޔަ ހަޔާގެ މޫނުކޮޅު ހުދުވެގެން ދިޔައީ ކުރިމަތީހުރި އަމާން ފެނުމުންނެވެ. ހިނގައިގަންނަންވެސް ނޭނގިފައި ހުރިތާގައި ހަޔާ ހުރިއިރު އޭނާގެ ހިތްދިޔައީ ނެގިނެގިފައި ޖެހެމުންނެވެ. އަމާން މަޑުހިނގުމެއްގައި އައިސް ހަޔާގެ ކުރިމަތީ ހުއްޓުނުއިރު ހަޔާ ހުރީ އަމާންގެ މޫނަށް ބަމަހައްޓައިގެންނެވެ. ” ކީއްވެ؟ ކީއްވެގެންހޭ؟؟” އަމާންގެ އަޑު ކުއްލިއަކަށް ބާރުވުމުން ހަޔާ ދިޔައީ ސިއްސައިގެންނެވެ. ”ކޮންކަމެއް ނުކޮށްދެވިގެން ހަޔާ އެހެންމީހެއް ކައިރިއަށް ދާންޖެހުނީ؟.. ބުނެބަލަ؟.. ރީތިކޮށް ބުނިނަމަ އަހެރެން ހަޔާ ދިޔަދިނީހޭ” އަމާންގެ އަޑުގައި ހުރި ހަރުކަށިކަން ކެޑި ހިތާމައަށް ބަދަލުވެގެންދިޔައެވެ. “މާން” “އިތުރު ދޮގުތަކެއް ހަދަން ދި އަނގަ ނުހުޅުވާތި؟” ހަޔާއާއި ދިމާލަށް ޝާހާދެއް އިނގިލި ދިއްކޮށްލަމުން އަމާން ބުންޏެވެ. “ހަޔާ ހަނދާންނައްތާލާ އަމާން ކިޔާ މީހަކު ތިދިރިއުޅުމަށް އައިކަންވެސް” އެހެން ބުނެފައި އަމާން އެދަނުން ދާން ހިނގައިގަތީ އެވެސް މިސްރާބެއް ނެތިއެވެ. ހަޔާތުގެ ހުންގާނު ހަވާލުކުރަން ނިންމި ބައިވެރިޔާ ކެހިދީފައި އޭނާދޫކޮށް ހިނގައްޖެވެ. ތަގުދީރުގައި ވާން ލިޔެވިފައި އޮތްގޮތެއް ބަދަލުކުރެވޭނީ ފަހެ ކާކަށް ހެއްޔެވެ؟ ދިރިއުޅުމުގައި ދިމާވި އިމްތިހާނުން ފުރަތަމަ ފަހަރަށް ބަލިވިކަމުގެ އިހްސާސް އޭނައަށް ކުރެވިއްޖެއެވެ. ހިތުގައި އަޅާވޭނަށް ޝިފާ ހޯދައިދެމުން އައި ދެއަތުން އެހިތް ޒަހަމްކޮށްލާފިއެވެ. އަމާންގޮސް ހުއްޓުނީ ރަސްފަންނުގައެވެ. މެންދުރުގެ ހޫނުގަދަ ވަގުތަށް ވުމުން އެތާގައި އެކަކުވެސްނެތެވެ. މެއިން ނަގަމުން ދިޔަ ދިލަ އާތްވުން މީހާ ފިއްސަމުން ދިޔައިރު އެދެލޯ ފެންކަޅިވެއްޖެވެ. އަޑު ހުރީ މިނަކަށް ހަޅޭއްލަވައިގަތީ އެވޭން ކޮންމެވެސް ވަރަށް ކުޑަވޭތޯއެވެ. އެވަގުތު ފަޒާގައި އެއަޑު ގުގުމައިގެން ދިޔައެވެ. އެވަގުތު އަމާންގެ އަނގައިން ވޭނީ “އާހްއެއް” ބޭރުވިއެވެ.\nގެއްލިދިޔަ ހަޔާތް….. 15\nwow varah reethi mibaivess waiting for the next part love u aisha avahah up kohladhehchay😗😗\nThank u leen.. Love u too 💗.. Insha Allah next part viee enme avahakah genesdheynan\nme 1st dhw😊😊😊😅\nYes dear u r first 😊\nFudhy varakah mistakes EBA huri.. Misaalaka Dhe thanrgai ebain ” ge ah venee”” Dhivehi bahuga innanee ge vanun.. Ge ah vannanee , vanee mi fadha gothaka..anyways story reethi.. Next part mi ah vure rangalhu vaane kamah ummedh kuran.. Adhineh paragr aneh paragraph aa dhemdhu Kuda Hus thankolhe dhookohlachry\n. eyra kiyan faseyha vaane ingey. 🙂\nThanks dear beneladhinieema Aisha ah fenunu Ethan ekamu mi part fonun liyhefa up kurieema ragalhu nuviee.. Dhen up kuraa part ga thikanthah ragalhu kohlaanan.. Thanks amin 😊\nHi guys miothiee5the part up vefa..mi part mistakes kuredhaane phn in liyhunieema sorry4that beneladheynthi mistake thah.. Hope u mi part ves kamudhaane kamah.. Enjoy u r day 😊\nAlhey hadha rychey mivaahaka thanks aisha an love you 😚😚😚😚\nAlhey thank u thihaa loabin commenteh kohlieema 😊 luv u too dear 💖\nWow…. V lwbi storyy… Haadha molhey alhe.. Ma sha allah..😁😁 Alhe when nxt prtt???\nAslutha glad u love it..😊 Liyan fashaifin aniy part ves varah avahah genes dheynan\nAishaa, .. Kohmedhuhuku vx 1 up kohdhybalaaaaa.. V salhi masha allah .\nUmmeedhu kuran mi buni kanthah kohdheyne kamah… 🙂\nYah dear.. trying igey thibuni kantheh veytho.. Varah ufaavehje vaahaka kamudhiyaima ☺\nYaaa thedheh asssu v salhi vaaane knme dhuhuku up khdhey nama!!! Hope kuran aisha try kuraane kamah!! 😊😊😊\nOK.. Balaanan maadhama aneh part genesdheveytho 😊\nVarah reethi mi part..keep it up dear.🌺\nWow masha allah v rythi v furihama mikahala anhenunge sababun firihenunge kurimathyga aharemen anhenunge aguvette nikamethi vany kykkuraany ebbayaku kuriyas hurihaamyhunge boluga elheyne dhw 😢😢😢 anyway v rythi stry n thanks keep it up\nYah dear.. 😞 thank u 💗\nWow dear vrh reethi mi part vx ✨keep it up ❤\nThank Yuh niher 💖\nMashaa Allah v reethi mi vaahaka,miadhu mikiyaalee mi partahama ah,vaahaka reethi v ma hithaharee ,6th part kiyaanee commend eh kohlaafa a,v v reethi story,thanks aisha\nThank u dear.. Varah ufaavehje story kamudhiyamu\nAish kullsum says:\nVarah salhi mi part


Apple California Streaming event: Gina aa product thakeh\nއެޕަލް ކެލިފޯނިއާ ސްޓްރީމިންގް އިވެންޓް: ގިނަ އާ ޕްރޮޑަކްޓް ތަކެއް\nއެޕަލްގެ ސީއީއޯ ޓިމް ކުކް\nއެޕަލްގެ ހާއްސަ އިވެންޓެއް ކަމަށްވާ ކެލިފޯނިއާ ސްޓްރީމިންގް ރޭ ބާއްވައިފި އެވެ.\nމި އިވެންޓުގައި ވަނީ އެ ކުންފުނީގެ އާ މޯބައިލް ލައިންއަޕް ދައްކާލާފަ އެވެ. އެގޮތުން އާ އައިޕެޑް ސީރީޒްތަކަކާއި، އެޕަލް ވޮޗް އަދި ފަހުގެ އައިފޯނުތައް ވެސް ވަނީ ދައްކާލާފަ އެވެ.\nމި އިވެންޓު ފަށާފައިވަނީ އެޕަލްގެ އާ އައިޕެޑް ސީރީޒް ދައްކާލަމުންނެވެ. އާ ޑިސްޕްލޭ އަކާއި އެކު ގިނަ އާ ހާޑްވެއާ ތަކެއް އެކުލަވަލާ ދައްކާލި މި އައިޕެޑާއި އައިޕެޑް މިނީ ސީރީޒްގެ އާ މޮޑެލްއެއް ދައްކާލާފައި ވާއިރު، އެޕަލްގެ މި ޓެބްލެޓް މޮޑެލްތަކާއި އެކު ވަނީ އެޕަލް ޕެންސިލްވެސްގެ އާ މޮޑެލްއެއް ދައްކާލާފަ އެވެ. އަދި މި އައިޕެޑް ތަކާއި އެކު ވަނީ އައިޕެޑް އޯއެސް 15 އިއުލާންކޮށް އާ ފީޗާތަކެއްވެސް ދައްކާލާފަ އެވެ.\nއައިޕެޑް ތަކާއި އައިޕެޑް އޯއެސް އަށް ގެންނަ ގިނަ ތަފާތު ފީޗާތައް ދައްކާލުމަށް ފަހު މި އިވެންޓުގައި ދެން ދައްކާލީ އެޕަލްގެ ސްމާޓްވިޗް "އެޕަލް ވޮޗް ސީރީޒް 7" އެވެ. އެހެން މޮޑެލް ތަކަށް ވުރެ ޑިސްޕްލޭ އޭރިއާ ބޮޑު ނަމަވެސް ކުރީގެ ގަޑިތަކެކޭ އެއް ސައިޒެއްގެ މި ޑިވައިސް އާއި އެކު ވަަނީ އާ "ވޮޗް އޯއެސް" އެއް އިއުލާން ކޮށްފަ އެވެ. ވޮޗް އޯއެސް 8 ގައި ޔޫޒާ އިންޓާފޭސްއަށް ބޮޑެތި ބަދަލުތަކެއް ގެނެސްފައިވެ އެވެ. އަދި މިނޫންވެސް ގިނަ އާ ފީޗަ ތަކެއް ހިމެނިފައި ވެއެވެ.\nމި ސެގްމެންޓުގައި އެޕަލްގެ ފިޓްނެސް ޓްރެއިނިންގް ސަބްސްކްރިޕްޝަން ހިދުމަތް ކަމަށްވާ ފިޓްނެސް ޕްލަސްއަށް އަލަށް ގެންނަ ބަދަލުތަކާއި އިތުރުކުރާ ފީޗާތައްްވެސް ވަނީ ދައްކާލާފަ އެވެ. އެގޮތުން އިތުރު ކްލާސް ތަކާއި ގްރޫޕް ޓްރެއިނިންގް ސެޝަންތައް ހިމެނެ އެވެ. އެޕަލްއިން ވަނީ މި ހިދުމަތް ފޯރުކޮށްދޭ ގައުމުތައް މިމަހުގެ ފަހުކޮޅު އިތުރު ކުރާނެ ކަމަށްވެސް މި އިވެންޓުގައި ބުނެފަ އެވެ.\nމި އިވެންޓުގައި ގިނަ ބަޔަކު އިންތިޒާރު ކުރި ސްގްމެންޓަކީ އައިފޯން 13 ދައްކާލި ސެގްމެންޓެވެ. މިފަހަރުގެ އައިފޯނުގައި އާ ޑުއަލް ކެމެރާ ސިސްޓަމަކާއި އާ ހާޑްވެއަތަކެއްގެ އިތުރުން ބެޓެރި ސައިޒް ވަނީ ބޮޑު ކޮށްފަ އެވެ. އަދި މިފަހަރުގެ އައިފޯން ސީރީޒް ތަކުގައި ސްކްރީންގެ ފްރަންޓް ކެމެރާ އިންނަ ނޮޗަ ކުޑަ ކޮށްފައިވެ އެވެ.\nއައިފޯން 13 އަދި 13 މިނީގައި ޑުއަލް ކެމެރާ ސިސްޓަމެއް ހިމެނޭ އިރު ޕްރޯ އަދި ޕްރޯ މެކްސް ގައި ބެކް ކެމެރާގެ ގޮތުގައި ރީޑިޒައިން ކުރެވިފައިވާ ޓްރިޕްލް ކެމެރާ ސެޓަޕެއް ހިމެނެ އެވެ.\nމިފަހަރުގެ އައިފޯނުތަކުގެ ޑިސްޕްލޭތައް ރީޑިޒައިން ކުރެވިފައިވާއިރު އެޕަލްއިން ވަނީ ޕްރޯ ސީރިޒްއަށް އާ 1ޓީބީ ސްޓޯރޭޖް ހިމެނޭ މޮޑެލްއެއް އިއުލާން ކޮށް އަދި ހުރިހާ މޮޑެލްއަކަށްވެެސް 512ޖީބީ ސްޓޯރޭޖް އިއުލާންކޮށްފަ އެވެ. އައިފޯނަށް ސަޕޯޓު ކުރާ 5ޖީ ނެޓްވޯކް ފޯރުކޮށްދޭ ކުންފުނިތައް އިތުރު ވެފައިވާ ކަމަަށްވެސް އެޕަލްއިން އިއުލާން ކުރި އެވެ.\nއައިފޯން 13 އަދި އައިފޯން 13ގެ ޕްރޯ ސީރީޒް އިއުލާންކޮށް އާ ފީޗާތައް ދައްކާލާފައިވާއިރު މި ފޯނާއި އެކު އައިއޯއެސް 15 ރިލީޒް ކުރެވިގެންދާނެ އެވެ. އަދި މި އިވެންޓުގައި އިއުލާން ކޮށްފައިވާ ޕްރޮޑަކްޓްތައް ކުރިއަށް އޮތް ހުކުރު ދުވަހުން ފެށިގެން ޕްރީއޯޑާ ކުރެވޭނެ އެވެ. އަދި ސެޕްޓެމްބަރު މަހު 24 ގައި މި ޕްރޮޑަކްޓުތައް ގަންނަން ލިބޭނެ އެވެ.\nއެޕަލް ވޮޗް ސީރީޒް 7: ބޮޑު ޑިސްޕްލޭ އެއް\nއެޕަލްގެ އާ އައިޕެޑް އިތުރަށް ވަރުގަދަކޮށްފި\nއެޕަލް އިވެންޓް މިރޭ، އައިފޯން 13 ފެންނާނެބާ؟\nސޮނީގެ ޕްލޭސްޓޭޝަން ޝޯކޭސް މިހަފުތާގައި


Qaasimaai Yaameen Gulhigen Masahkah Kurias6godives Nulibeyne- Nasheed\n87 ގޮނޑީގެ ތެރެއިން ހަ ގޮނޑިވެސް ...\nޔޫރޯ ކޮލިފިކޭޝަންގައި ރަޝިޔާ އާއި ބައްދަލުކުރި ...\nArchives Select Month February 2020 January 2020 December 2019 November 2019 October 2019 September 2019 August 2019 July 2019 June 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 October 2017 August 2017 July 2017 May 2017 April 2017 January 2017\n87 ގޮނޑީގެ ތެރެއިން ހަ ގޮނޑިވެސް އެބޭފުޅުންނަށް ނުނެގޭނެ. – ނަޝީދު\nby vomadmin March 22, 2019\nޖުމްހޫރީ ޕާޓީގެ ލީޑަރު ގާސިމް އިބްރާހީމަށް ކުރީގެ ރައީސް އަބްދުﷲ ޔާމީނާ ގުޅިގެން މަޖިލީހުގެ ހަ ގޮނޑިވެސް ކާމިޔާބު ނުކުރެވޭނެ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nހުޅުމާލޭ ދާއިރާއަށް އެމްޑީޕީގެ ޓިކެޓްގައި ވާދަކުރައްވައި ކެންޑިޑޭޓު އަލީ ނިޔާޒުގެ ކެމްޕެއިން ޖަލްސާގައި ރޭ ވާހަކަފުޅުދައްކަވަމުން ނަޝީދު ވިދާޅުވީ ކޯލިޝަނުން ރިޔާސީ އިންތިޚާބު ކާމިޔާބު ކުރި އިރު ވައުދުތަކެއްވެ އެއްބަސްވުންތަކެއް ވެފައިވާނެ ކަމަށެވެ.\nއެގޮތުން މަޖިލިސް އިންތިހާބުގައިވެސް އަދި މަޖިލީހުގެ ތެރެއިން ވެސް ކަންކަން ކުރުމަށް އެއްބަސްވި ނަމަވެސް އެކަން އިންތިހާބަށްފަހު މަޖިލީހުގެ ތެރެއިން ނުފެނުނު ކަމަށް ރައީސް ނަޝީދު ވިދާޅުވިއެވެ.\nނަޝީދު ވިދާޅުވީ ކޮރަޕްޝަނާއި ވައްކަން ހުއްޓުވަން ވީ ވައުދުވެސް ހަނދާން ނައްތާލައިފި ކަމަށާއި އަދި އެކަންކަން ބަލަން އުފެއްދި ކޮމިޝަންތަކަށް ބާރުތައް ދިނުމަށް މަޖިލީހަށް ހުށަހެޅުމުން އެކަމަށްވެސް މަޖިލިސް ތެރެއިން އެއްބާރުލުން ނުދިންކަމަށް ނަޝީދު ވިދާޅުވިއެވެ.\n”ޖުމްހޫރީ ޕާޓީގެ ލީޑަރު ގާސިމް އިބްރާހީމް އެވަޑައިގަންނަވަނީ ކުރީގެ ރައީސް އަބްދުﷲ ޔާމީނާއެކުގައި އިއްތިހާދުވެ ވަޑައިގަންނަވައިގެން ރައްޔިތުންގެ މަޖިލީހަށް މެންބަރުން ހޮވަން މަސައްކަތް ކުރަމުން. އަޅުގަނޑުމެންނަށް އެނގޭ ނުހޮވޭނެކަން. އެކަމާ މެދު އަޅުގަނޑުގެ ހިތުގައި ޝައްކެއް ނުއުފެދޭ. އެއްވެސް ހާލެއްގައި ޝައްކެއް ނުއުފެދޭ. އަޅުގަނޑު މި ދަންނަވަނީ ޕީޕީއެމާ އެކުގައި އިއްތިހާދުވެގެން 87 ގޮނޑީގެ ތެރެއިން ހަ ގޮނޑިވެސް އެބޭފުޅުންނަށް ނުނެގޭނެ. ” ނަޝީދު ވިދާޅުވިއެވެ.\nނަޝީދު ވިދާޅުވީ ވައުދެއްވެއްޖެނަމަ އޭގެ އަނެއްކޮޅުވެސް އޮންނަންޖެހޭނެ ކަމަށާއި ދެބަޔަކު އެއްބަސްވުމަކަށް އަންނަނީ ހާއްސަ ކަންތައްތަކެއް އެކުގާ ކުރުމަށް ކަމަށެވެ. އެކަންތައްތައް ކުރުމަށް ފުރަގަސްދޭ ހިސާބުން އެހެން ކަންތައްތަކާ ގުޅޭ ގޮތުންވެސް ޝައްކު އުފެދޭ ކަމަށް ނަޝީދު ވިދާޅުވިއެވެ.\nޔޫރޯ ކޮލިފިކޭޝަންގައި ރަޝިޔާ އާއި ބައްދަލުކުރި މެޗުން ބެލްޖިއަމް މޮޅުވެއްޖެ\nރޮޒެއިނާގެ ކެމްޕެއިން ބެނާއަކަށް އަނެއްކާވެސް ގެއްލުންދީފި\n“ރައްޔިތުން ސިނަމާލޭ ބުރިޖް ވެދުމާދިއުން” މިނަމުގައި އިއްޔެ ސިނަމާލެ ބްރިޖްގައި ޙާއްސަ ހަރަކާތްތަކެއް ބާއްވައިފި\n“ރައްޔިތުން ސިނަމާލޭ ބުރިޖް ވެދުމާދިއުން” މިނަމުގައި އިއްޔެ ސިނަމާލެ ބްރިޖްގައި ބޭއްވި ޙާއްސަ ހަރަކާތްތަކުގައި 85 ހާހަށްވުރެ ގިނަ ...\nvomadmin September 2, 2018\n“ދަރުމަވަންތަ ހޮސްޕިޓަލް އަންނައަހަރު ކުރީކޮޅު ހުޅުވޭވަރުވާނެ އަދި އައްޑޫގައި ޤާއިމުކުރާ ޓަރޝަރީ ހޮސްޕިޓަލް އަންނަ ޑިސެމްބަރ މަހާހަމައަށް ނިންމޭނެ”\nމިހާރުކުރިއަށްދާ މަސައްކަތްތަކަށް ބުރޫނާރައި ކުރިއަށްގެންގޮސްފިނަމަ ދަރުމަވަންތަ ހޮސްޕިޓަލް މިއަންނަ އަހަރުގެ ކުރީކޮޅު ހުޅުވޭވަރު ވާނެކަމަށާ އަދި އައްޑޫގައި ޤާއިމުކުރާ ...\nvomadmin October 18, 2018\nމަރުގެ އަދަބު ނުދޭނެ ކަމަށް ސަރުކާރުން ބުނެފި\nރާއްޖޭގައި މަރުގެ އަދަބު ނުދޭނެ ކަމަށް ފޮރިން މިނިސްޓްރީން މިއަދު ބުނެފި އެވެ. ފޮރިން މިނިސްޓްރީން 27 ނޮވެމަބަރ ...\nvomadmin November 28, 2018\nއެމްއެންޑީއެފް ނޮދަން އޭރިއާގައި މަސައްކަތްކުރައްވަމުން ގެންދެވި ކެޕްޓަން މުޙައްމަދު ރާމިޒް ކުއްލި ގޮތަކަށް ނިޔާވެއްޖެ\nއެމްއެންޑީއެފް ނޮދަން އޭރިއާގައި މަސައްކަތްކުރައްވަމުން ގެންދެވި ކެޕްޓަން މުޙައްމަދު ރާމިޒް ކުއްލި ގޮތަކަށް މިއަދު ނިޔާވެއްޖެއެވެ. ކެޕްޓަން މުޙައްމަދު ...\nvomadmin January 9, 2019\nއީސީގެ ކުރީގެ ނާއިބު ރައީސް ފަޔާޒު މަޖިލިހަށް ކުރިމަތިލައްވަނީ\nAdvertisement އިލެކްޝަންސް ކޮމިޝަން (އީސީ) ގެ ކުރީގެ ނާއިބު ރައީސް އަޙުމަދު ފަޔާޒު މިއަހަރު ބާއްވާ ރައްޔިތުންގެ މަޖިލީހުގެ ...\nvomadmin January 5, 2019\n“ބެސްޓް ޕްރެޒިޑެންޓް” ލިސްޓުގެ ނުވަ ވަނައިގާ ރައީސް ޔާމީން\nއޮސްޓްރިއާގެ ރިސަރޗް ފާރމްއެއްކަމަށްވާ “ސްޓެޓިސްޓިކާ އިންކް” އިން އެކުލަވާލި “ބެސްޓް ޕްރެޒިޑެންޓް” ލިސްޓުގެ ނުވަ ވަނައިގައި ދިވެހިރާއްޖޭގެ ރައީސުލްޖުމްހޫރިއްޔާ ...\nvomadmin March 27, 2018


Raajjey ge siyaasee misraabu huree rahvehi fathihakah: Raees Nasheed – adduLIVE\n1 Apr 14, 2021, 12:13 އަބްދުﷲ ޔާމީން\nރައްޔިތުންގެ މަޖިލީހުގެ މިއަދުގެ ޖަލްސާގައި ރައީސް ނަޝީދު މިފަދައިން ވިދާޅުވެފައިވަނީ ލޯކަލް ކައުންސިލް އިންތިހާބުގެ ނަތީޖާއާ ގުޅޭގޮތުން އެމަނިނުފާނު އެއްޗެއް ވިދާޅުނުވުމުން މަޑުއްވަރީ ދާއިރާގެ މެމްބަރު އާދަމް ޝަރީފް އުމަރު އެކަން ފާހަގަކުރެއްވުމުންނެވެ.\nއެގޮތުން ރައީސް ނަޝީދު ވިދާޅުވީ އެއްޕާޓީއަކުން އެހާ ބޮޑު ކާމިޔާބީއެއް ހޯދުމުން އެކަން މަޖިލީހުގެ ރައީސް ފާހަގަކުރުމަކީ ކޮންކަހަލަ ކަމެއްތޯ ވިސްނާލަންޖެހޭ ކަމަށެވެ.\nކޮންމެ ލޯކަލް ކައުންސިލް އިންތިހާބެއްގައި ވެސް އެމްޑީޕީން ބޮޑު ކާމިޔާބީއެއް ހޯދަމުން އަންނަކަމަށާއި، އަދި ޕީޕީއެމުން ވެސް ކާމިޔާބު ހޯދާކަން ރައީސް ނަޝީދު ފާހަގަކުރެއްވިއެވެ. ހާއްސަކޮށް ކުރިން ޕީޕީއެމަށް ކާމިޔާބު ނުވާ ދާއިރާތައް ހާއްސަކޮށް މާލޭގެ މޭޔަރުގެ ގޮނޑި ޕީޕީއެމުން ކާމިޔާބު ކޮށްފައިވާ ކަން ފާހަގަކުރެއްވިއެވެ.\n"އެއީ އަޅުގަނޑުވެސް މަރުހަބާ ކިޔާ ކަމެއް." ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީމި އިންތިހާބުންވެސް ފެނިގެންދަނީ ރާއްޖޭގެ ސިޔާސީ ތަބީއަތު އޭގެ މަންޒިލަށް މިސްރާބު ޖަހާފައި ހުރި ތަންކަމަށާއި، އަދި އެއީ ރަށްވެހި ފަތިހަށް ޖަހާފައިވާ މިސްރާބެއް ކަމަށް ވިދާޅުވިއެވެ.


ޓޯނިކޭ ޓެސްޓު - ވިކިޕީޑިއާ\nޓޯނިކޭ ޓެސްޓު(އިނގިރޭސި ބަހުން: Tourniquet test) އަކީ ޑެންގީ ހެމޮރޭޖިކް ހުން ހުރިތޯ ބެލުމަށް ކުރެވޭ ޚާއްޞަ ޓެސްޓެކެވެ. މިޓެސްޓް ހެދުމުގެ ކުރިން ބަލިމީހާ އަށް އެކަށޭނަ ސައިޒެއްްގެ ލޭބަލާ ކަފްއަކުން ބަލިމީހާގެ ލޭގެ ޕްރެޝަރު ބަލާނީ އެވެ. ކުޑަކުދިންގެ ލޭ ބެލުމަށް ބޭނުންކުރާނީ އުމުރުފުރައާއި ގުޅޭ ސައިޒެއްގެ ކަފެކެވެ.


AFC Cup ah Bengaluru Team Raajje Athuvejje - Vaguthu\nއޭއެފްސީ ކަޕަށް ބެންގަލޫރު ޓީމު ރާއްޖެ އަތުވެއްޖެ\nއޭއެފްސީ ކަޕްގެ ކޮލިފައިން ޕްލޭއޮފްގައި ކްލަބް އީގަލްސްއާ ދެކޮޅަށް ކުޅޭ މެޗަށް އިންޑިއާގެ ބެންގަލޫރު އެފްސީ ޓީމު މިއަދު މާލެ އަތުވެއްޖެއެވެ.\nބެންގަލޫރު ޓީމު ރާއްޖެ އައިސްފައިވާކަން އެ ޓީމުން ވަނީ ކަށަވަރު ކޮށްދީފައެވެ. އެގޮތުން ކުރި ޓުވިޓެއްގައި އެޓީމުން ބުނީ، ކުޅުންތެރިންނާއި އޮފިޝަލުންނަށް ރައްކާތެރިކަމާއި އެކީ މާލެ އާދެވިއްޖެ ކަމަށެވެ.\nއޭއެފްސީ ކަޕްގެ ކޮލިފައިން ޕްލޭއޮފްގައި ކްލަބް އީގަލްސްއާ ދެކޮޅަށް ބެންގަލޫރު އެފްސީ ކުޅެ މެޗް ކުޅުމަށް ހަމަ ޖެހިފައިވަނީ 11 ވާ އަންގާރަ ދުވަހުގެ ރޭ 21:00 ގައި ގަލޮޅު ދަނޑުގައެވެ.\nމި މެޗު ކުޅުމުގެ ފުރުސަތު ބެންގަލޫރުން ހޯދީ ކޮލިފައިން ދެ ވަނަ ބުރުގައި ނޭޕާލްގެ އާމީ ކްލަބް އަތުން މޮޅުވެގެންނެވެ.\nއީގަލްސް އިން ކޮލިފައިން ފުރަތަމަ ބުރުގައި މާލޭގައި ބޫޓާންގެ ތިމްޕޫ ސިޓީ އަތުން މިދިޔަ މަހު ހަތް ވަނަ ދުވަހު މޮޅުވިއެވެ. ކޮލިފައިން ދެ ވަނަ މެޗުގައި އީގަލްސްއާ ދެކޮޅަށް ކުޅެން އޮތް ބަންގްލަދޭޝްގެ ޑާކާ އަބަހާނީ އަށް ކުޅެވޭތޯ ކުރި ހުރިހާ މަސައްކަތެއް ކާމިޔާބުނުވުމުން އޭއެފްސީން އެ ޓީމު ވަކިކޮށް ޕްލޭއޮފްގެ ފުރުސަތު ދިނީ އީގަލްސްއެވެ.\nއިގަލްސް އާއި ބެންގަލޫރު ކުޅޭ މެޗުގައި މޮޅުވާ ޓީމަކަށް ކޮލިފައިން ގްރޫޕްގެ ފަހު ފުރުސަތު ލިބޭނެ އެވެ. އެ ގްރޫޕްގައި މި ވަގުތު އޮތީ ރާއްޖޭގެ މާޒިޔާ އާއި އިންޑިއާގެ އޭޓީކޭ މޯހަން ބަގާން އަދި ބަންގްލަދޭޝްގެ ބަޝުންދުރާ ކިންގްސްއެވެ.\nއެގޮތުން "ވަގުތު" އަށް މައުލޫމާތުދެއްވަމުން އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް ވިދާޅުވީ އޭއެފްސީގެ ނިންމުމަކީ ހާލަތު ގޯސްނުވާ ނަމަ މިހާރު އޮތް ޝެޑިއުލާ އެއްގޮތަށް އޭއެފްސީ ކަޕްގެ މެޗުތައް ރާއްޖޭގައި ކުރިއަށް ގެންދިއުމަށް ކަމަށެވެ.\nމެއި 8, 2021 04:31\nދުނިޔޭގަ އެންމެހަލުވިކަމާއެކު ކޮވިޑްގެއެންމެނުރައްކާތެރި ވައްތަރުފެތުރޭގައުމުން ޓީމެއްރާއްޖެމިގެނައީ ބަލިއިތުރަށް ނުފެތުރޭނެކަމުގެ ޔަގީންކަމެއްސޯލިބޭގެސަރުކާރަށްއޮވެގެންތޯ؟ ތިޔަބޭފުޅުންނަށްއަސަރެއްނުކުރިއަސް ލޯކުރިމަތީ މަންމަ،މާމަ ނުވަތަ އާއިލާމީހަކުދުނިޔެދޫކުރީމަ ހާދައަސަރެއްކުރާނެކަންވެސް ވިސްނާލަންވެސްބޭނުންނުވަނީތޯ؟ ދުނިޔޭގަލަހައްޓަވާހުރިއްޔާ ރުފިޔާފައިސާހޯދިދާނެ އެކަމު އަބަދުގެއަބަދަށްލޯމެރުމަށްފަހު ހޯދޭނެރުފިޔާފައިސާއެއްހުންނާނެތޯ؟ ﷲއަކްބަރްﷲއަކްބަރް\nމެއި 8, 2021 12:33\nތިޔަ މެޗާއި ގުޅުން ހުރި އެންމެން މެޗަށްފަހު ކަރަންޓީނު ކުރަންޖެހޭނެ. އެގޮތަށް ތިމެޗު ކުޅުމަކުން ނެތް އެއްވެސް މައްސަލައެއް.\nމިފަހަ ރު މަޚުލޫފުގެކޮންޓެއިނާއެއް.. މަޚުލޫފުއިމްޕޯޓުކު ރި\nވޭ ރިއެންޓްކޮންޓެއިނާއެއް !!\nވީމާ މަޚުލޫފުއަށް ވަގުތުން ރަތްކާޑެއް !!!


Porto balikoh Chelsea semi aa kairi ah\nޗެލްސީގެ ލަނޑު ޖެހުމަށް ފަހު މޭސަން މައުންޓް އުފާ ފާޅު ކުރަނީ\nޕޯޓޯގެ މައްޗަށް 2-0 ގެ ނަތީޖާއަކުން މޮޅުވެ، ޗެމްޕިއަންސް ލީގްގެ ސެމީ ފައިނަލަށް ދިއުމަށް ޗެލްސީން އުންމީދު ދަމަހައްޓައިފި އެވެ.\nވެސްޓް ބްރޯމް އަތުން ޗެލްސީ ބަލިވުމުން، ކޯޗް ތޯމަސް ޓޫހުލް އޭނާގެ ފުރަތަމަ ބަލި ސިފަ ކުރީ، ޗެލްސީގެ މޫނު މަތީގައި ޖެހި ތަފާލެއްގެ ގޮތުގަ އެވެ. އޭގެ ހަތަރު ދުވަސް ފަހު ސެވިއްޔާގައި ޕޯޓޯއިން މަސައްކަތް ކުރީ ޗެލްސީ މޫނު މައްޗަށް އަނެއްކާ ވެސް ތަފާލެއް ޖެހުމަށެވެ.\nއެހެން ނަމަވެސް ނަތީޖާ ނިމިގެން ދިޔައީ ޗެލްސީ ކޮޅަށް ބުރަ ވެގެންނެވެ. ހަތް އަހަރުތެރޭ ފުރަތަމަ ފަހަރަށް ޗެމްޕިއަންސް ލީގްގެ ސެމީ ފައިނަލަށް ދިއުމަށް ޗެލްސީ ވަނީ އުންމީދު ދަމަހައްޓާފަ އެވެ.\nމެޗުގެ ބޮޑުބައެއް ޗެލްސީ ދެމެހެއްޓީ މޭސަން މައުންޓް ޖެހި ލަނޑާއެކު ހަނި ލީޑެއްގަ އެވެ. ސެވިއްޔާގެ ސަންޗޭޒް ޕިޒްހުއާން ސްޓޭޑިއަމްގައި ޕޯޓޯގެ ހޯމް މެޗަށް ޗެލްސީ ނުކުތީ، ހަމަ އެ ދަނޑުގައި އޮލިވާ ޖިރޫ ސެވިއްޔާގެ ހިތް ހަލާކު ކޮށްލި މެޗުގައި ބޭނުން ކުރި ފިޔާތޮށީ ޖޯޒީ ގަޔަށް ހެޔޮވަރު ކޮށްލައިގެންނެވެ.\nމިފަހަރު ޕިޒްހުއާންގައި ޕޯޓޯގެ ހިތް ހަލާކު ކޮށްލީ މެޗު ނިމެން ފަސް މިނެޓަށް ވެފައި ވަނިކޮށް ބެން ޗިލް ވެލް ކާމިޔާބު ކުރި ލަނޑުންނެވެ. އަވޭ މެޗެއްގައި ދެ ލަނޑުގެ ލީޑެއް ލިބުމަކީ ސެމީއަށް ދިއުމަށް ހުލުވޭނެ ބޮޑު ދޮރެކެވެ.


Gaumee Team Ah Lafaa Dheyn Ufehdhi Committee Uvaalaifi - Vaguthu\nގައުމީ ފުޓްބޯޅަ ޓީމުތަކުގެ ކަންކަމުގައި އެފްއޭއެމްގެ އެގްޒެކްޓިވް ކޮމިޓީ އަށް ލަފާ ދިނުމަށް އެކުލަވާލި ގައުމީ ޓީމުގެ ކޮމިޓީ ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން މިއަދު އުވާލައިފި އެވެ.\nއެފްއޭއެމުން މިއަދު ނެރުނު ނޫސް ބަޔާނެއްގައި ބުނީ މި އަހަރުގެ ބާކީ އޮތް ދުވަސްތަކުގައި ދެން އިތުރަށް ރާއްޖޭގެ އެއްވެސް އުމުރުފުރައިގެ ގައުމީ ޓީމުގެ މެޗެއް އަދި މުބާރާތެއް ވެސް ނެތުމުގެ ސަބަބުން މިއަދުން ފެށިގެން ގައުމީ ޓީމް ކޮމިޓީ އުވާލެވިފައިވާ ކަމަށެވެ. އަދި ކޮމިޓީގެ މެމްބަރުންނަށާއި އަދި ހާއްސަކޮށް ކޮމިޓީގެ ޗެއާމަން އަލީ ވަހީދު ދިވެހި ފުޓްބޯޅަ އަށް ކޮށްދެއްވި މަސައްކަތަށް އެފްއޭއެމްގެ ނަމުގައި ޝުކުރު އަދާކުރާ ކަމަށް ވެސް އެބަޔާނުގައި ބުނެފައިވެ އެވެ.\nގައުމީ ޓީމުގެ ކަންކަމަށް ލަފާދިނުމަށް އެންމެ ފުރަތަމަ ކޮމިޓީއެއް އެކުލަވާލާފައިވަނީ ސެޕްޓެމްބަރު މަހުގެ 19 ވަނަ ދުވަހު އެވެ. ފުރަތަމަ ކޮމިޓީ އެކުލަވާލީ ކުޅިވަރާ ބެހޭ ވަޒީރު އަހުމަދު މަހުލޫފް އާއި ފަތުރުވެރިކަމާއި ބެހޭ ވަޒީރު އަލީ ވަހީދުގެ އިތުރުން އޮލިމްޕިކް ކޮމިޓީގެ ރައީސް މުހައްމަދު ޝަވީދް އަދި ބެޑްމިންޓަން އެސޯސިއޭޝަނުގެ ރައީސް މޫސާ ނާޝިދު ހިމަނައިގެންނެވެ.\nމީގެ ތެރެއިން އެކި ސަބަބުތަކާއި ހެދި އެކޮމިޓީން އަހުމަދު މަހުލޫފް ވަނީ ސެޕްޓެމްބަރު މަހުގެ ފަހުކޮޅު އިސްތިއުފާދީފަ އެވެ. އަދި އޭގެ ފަހުން އޮކްޓޯބަރު މަހުގެ މެދު ތެރޭގައި ކޮމިޓީގެ ޗެއާމަނަކަށް އަލީ ވަހީދު ހަމަޖެއްސި އިރު ފަހުން އެކުލަވައިލި ކޮމިޓީގައި ބައްސާމާއި މޫސާ ނާޝިދު ވެސް ހިމެނިވަޑައިނުގަންނަވަ އެވެ. ބަދަލުގައި ލައްވާފައިވަނީ އެފްއޭއެމްގެ ސީނިއާ ވައިސް ޕްރެޒިޑެންޓް އަހުމަދު ޝަކީބް އާއި ގައުމީ ޓީމު ކޮމިޓީގެ ކުރީގެ މެމްބަރު އަލީ ނާޝިދު އާއި އަންހެން ގައުމީ ޓީމުގެ ކުޅުންތެރިޔާ މަރިޔަމް މިރުފަތެވެ.\nއެފްއޭއެމުން ކޮމިޓީ އުވާލި ނަމަވެސް ކޮމިޓީ ލޯންޗް ކުރުމަށް ޕެރެޑައިސް އައިލެންޑް ރިސޯޓްގައި ބޭއްވި ހަފުލާއެއްގައި ވާހަކަ ދައްކަވަމުން ރާއްޖޭގެ ފުޓްބޯޅައިގެ ކުރިމަގު ބިނާކޮށް ކުރު މުސްތަގުބަލުގެ ތެރޭގައި ހާސިލްކުރަން ބޭނުންވާ ކަންތައްތަކާއި ދުރު ރާސްތާ އަކަށް ޕްލޭން ކޮށްގެން ކަންތައްތައް ހާސިލްކުރަން ކުރާ މަސައްކަތްތަކުގެ މައްޗަށް އެކުލަވާލާ ޕްލޭން އަންނަ ޖެނުއަރީ މަހު އިއުލާން ކުރާނެ ކަމަށް ކޮމިޓީގެ ޗެއާމަން އަލީ ވަހީދު ވަނީ ވިދާޅުވެފައެވެ.\nގައުމީ ޓީމް ކޮމިޓީގެ ޗެއާމަން އަލީ ވަހީދު ވަނީ މިދިޔަ މަހެއްހާ ދުވަހު ރާއްޖޭގެ ފުޓްބޯޅައިގެ ފޯރި އިތުރު ކުރަން މަސަތްކަތް ކުރައްވާފަ އެވެ. އެގޮތުން ކޮމިޓީ އެކުލަވާލި ފަހުން ވޯލްޑް ކަޕް އަދި އޭޝިއަން ކަޕް ކޮލިފިކޭޝަނުގައި ރާއްޖޭގެ ގައުމީ ފުޓްބޯޅަ ޓީމުން ކުޅުނު މެޗުތައް ޕްރޮމޯޓް ކުރުމަށް އެކޮމެޓީން ވަނީ ގިނަ ހަރަކާތްތަކެއް ކުރިއަށް ގެންގޮސްފައެވެ.\nޑިސެމްބަރު 3, 2019 08:54


ފުރަތަމަ މެޗް ޖުވެނައިލް ކާމިޔާބުކޮށްފި\nފުރަތަމަ މެޗް ޖުވެނައިލް ކާމިޔާބުކޮށްފި\n23 މޭ 2009\nކުރެންދޫ ހަފްސީ ސްޕޯޓްސް އަދި ނައިފަރު ޖުވެނައިލް ސްޕޯޓްސް ބައްދަލުކުރާ މެޗްގެ ފޮޓޯ/ ފޮޓޯ: ނިޔަމި\nމިހާހިސާބުން މިމެޗްގެ ކަވަރޭޖް ނިމުނީ.\nމިމުބާރާތުގައި ދެންއޮންނާނީ ހޯމަދުވަހު އޭދަފުށީ ޔޫތް ސްޕޯޓްސްއާ، ކުރެންދޫ ހަފްސީ ބައްދަލުކުރާ މެޗް.\n6:10 ޖުވެނައިލް މެޗް ކާމިޔާބުކޮށްގެން މުބާރާތުގެ ފުރަތަމަ މެޗް ނިމިއްޖެ. ފައިނަލް ސްކޯއަކީ ނައިފަރު ޖުވެނައިލް3ކުރެންދޫ ހަފްސީ 1 ލަނޑު\n6:08 ކުރެންދޫ ހަފްސީން ފުލުފުލުގައި ޖުވެނައިލް ގޯލަށް ފޮނުވަލި ތިންހަމަލާވެސް ގޯލާ އަމާޒުނުވެ ބޭރަށް ހިނގައްޖެ. އެޓީމްގެ ހުރިހާ ކުޅުންތެރިންވެސް މިހާރު ކުޅެމުންދަނީ ވަރަށް ބޮޑަށް ކުރިއަށް ޖެހިގެން.\n6:05 ޖުވެނައިލްގެ ދެވަނަލަނޑުޖެހި ޖޯޒީނަމްބަރ9ރަމީޒް ބޭލުމަށްފަހު އެޓީމްގެ 16 ނަމްބަރު ކުޅުންތެރިޔާ ކުޅެން އަރައިފި.\n5:59 ޖުވެނައިލްގެ3ވަނަލަނޑު އެޓީމްގެ ކެޕްޓަން ޖޯޒީނަމްބަރ 8 އަހްމަދު ނާފިއު ޖަހައިފި. މިހާރުގެ ސްކޯއަކީ ޖުވެނައިލް3ހިންނަވަރު ހަފްސީ 1\n5:45 ޖުވެނައިލްގެ ޖޯޒީނަމްބަރު7ގެ ބަދަލުގައި ޖޯޒީނަމްބަރު5ކުޅެން އަރައިފި. އަދި ޖުވެނައިލްގެ ޖޯޒީނަމްބަރު 25 ސައިފްއަށް އިނިޔާވެގެން ބޭލުމަށްފަހު ޖޯޒީނަމްބަރު 19 ކުޅެން އަރައިފި. ސަޕޯޓަރުންގެ އަދަދު މިހާރު 300 އަށްވުރެ ގިނަކަމަށް ފާހަގަކުރެވޭ.\n5:35 ކުރެންދޫ ޓީމުން ފުރަތަމަ ލަނޑު ޖަހައިފި. މިލަނޑު އެޓީމަށް ކާމިޔާބު ކޮށްދިނީ މުހައްމަދު ރާމިޒް. މިހާރުގެ ސްކޯއަކީ ޖުވެނައިލް2ހަފްސީ 1. ވިއްސާރަ ހުއްޓާލާފައިވާތީ މިހާރު ސަޕޯޓަރުން ދަނީ އިތުރުވަމުން. މިހާފުގައި ކުޅުންރަނގަޅީ ކުރެންދޫ ހަފްސީ.\n5:30 ޖުވެނައިލް ސްޕޯޓްސް އިން ދެވަނަ ލަނޑު ޖަހައިފި. ލަނޑު ކުޑައޭރިޔާތެރެއިން މިލަނޑުޖެހީ ޖުވަނައިލްގެ ޖޯޒީނަމްބަރު މެހެރީން އަހްމަދު. މިހާރުގެ ނަތީޖާއަކީ ޖުވެނައިލް2ކުރެންދޫ 0\n5:27 ދެވަނަހާފް ފެށުނުތަނާހެން ވާރޭވެހުން ހުއްޓާލައިފި. އެހެންނަމަވެސް ދަނޑުގައިފެންހެދިފައި ހުރުމުގެސަބަބުން ކުޅުންތެރިންނަށް ކުޅުމަށް އުނދަގޫފޯރަމުންދާކަން ފާހަގަކުރެވޭ.\n5:19 ދަނޑަށް ވަރަށްބޯކޮށް ވާރޭވެހެމުން ދާތީ ދަނޑުގެ އެކިހިސާބުތަކުގައި މިހާރުވަނީ ފެންގަނޑު ހެދިފައި. ދެވަނަހާފް ފެށުމަށް ކުޅުންތެރިން ދަނޑަށް އަރައިފި. ވިއްސާރައިގެ މިހާރު ކުޅިބަލަން އައިސްތިބި ގިނަބަޔަކު ވަނީ ގެއަށް ގޮސްފައި. މެޗް ފެށުނު ވަގުތު 300 އެއްހާ ކުޅިބެލުންތެރިން ތިބި އެހެންނަމަވެސް މިހާރުތިބީ 100 އެއްހާ މީހުން\n5:05 މިހާރު ދަނޑަށް ގަދަވަޔައެކު ވާރޭވެހެން ފަށައިފި. އަދި މެޗްގެ ފުރަތަމަ ހާފްގެ ކުޅުންވެސް ނިމިއްޖެ.\n5:00 ނައިފަރު ޖުވެނައިލްގެ 10 ނަމްބަރ ނަދީމް ކުޑައޭރިޔާތެރެއިން ކުރެންދޫ ހަފްސީ ގޯލަށް ދިންހަމަލާ ކީޕަރު ދިފާއުކޮށްފި. އަދި ނައިފަރު ޖުވެނައިލްގެ ޖޯޒީނަމްބަރ7އަބްދުﷲ ހަސަން އަށް ރީދޫކާޑެއް ދައްކައިފި. އަދިވެސް ކުޅުން ރަނގަޅީ ޖުވެނައިލް. އެހެންނަމަވެސް ކުރެންދޫގެ ކުޅުން ކުރިއަށްވުރެ މިހާރު ރަނގަޅުކަމަށް ފާހަގަކުރެވޭ\n4:48 ޖުވެނައިލް ސްޕޯޓްސް ކްލަބުން ފުރަތަމަ ލަނޑު ޖަހައިފި. މިލަނޑުޖެހީ އެޓީމްގެ ޖޯޒީނަމްބަރ 10 މުހައްމަދު ނަދީމް. މިހާރުގެ ނަތީޖާއަކީ ހަފްސީ ސްޕޯޓްސް0ޖުވެނައިލް1 ލަނޑު.\n4:39 މިހާރު އުޑުމަތީގައި ވިއްސާރަ ވިލާގިނަވެ ދަނޑަށްވަނީ ކުޑަކޮށް އަނދިރިވާން ފަށާފައި. އަދިވެސް ބޯޅަ ކޮންޓްރޯލް ކޮށްގެން ކުޅޭތަން ފެންނަނީ ޖުވެނައިލް. އެހެންނަމަވެސް ކުރެންދޫ ގޯލަށް އަދި މާނުރައްކާ ހަމަލާތަކެއް ޖުވެނައިލްގެ ކުޅުންތެރިންނަށް ފޮނުވާލެވޭގޮތްވަނީ ނުވެފައި.\n4:30 މެޗްގެ މިހާތަނަށް ކުޅެވުނު 10 ވަރަކަށް މިނެޓަށް ބަލާއިރު ކުޅުން ވަރުގަދަކަމަށް ފެންނަނީ ނައިފަރު ޖުވެނައިލް ސްޕޯޓްސް. އެހެންނަމަވެސް އެއްވެސް ޓީމަކަށް އަދި މާރަނގަޅު ހަމަލާއެއް ނުއުފެއްދޭ\n4:19 މެޗް ފެށިއްޖެ. ދަނޑުގެ ދެކުނުކޮޅުގައި ތިބީ ކުރެންދޫ ހަފްސީ. އުތުރުކޮޅުގައި ޖުވެނައިލް ސްޕޯޓްސް. މެޗް ފެށީ ހަފްސީ ސްޕޯޓްސް.\nވަތަނިއްޔާ ދިވެހިލީގަށް ކޮލިފައިވުމަށް ކުޅެވޭ ޒޯން3ފުޓްބޯޅަ މުބާރާތް ފެށުމަށްޓަކައި އޭދަފުށީގެ ރަސްމީ ފުޓްބޯޅަ ދަނޑުގެ ސަރަހައްދުވަނީ ދިދަފަތިން ޒީނަތްތެރިކޮށްފައި. މިމުބާރާތުގައި ވާދަކުރާ ތިންޓީމަކީ ބ. އޭދަފުށީ ޔޫތް ސްޕޯޓްސް ކްލަބް، ޅ. ކުރެންދޫ ހަފްސީ ސްޕޯޓްސް ކްލަބް، އަދި ނައިފަރު ޖުވެނައިލް ސްޕޯޓްސް ކްލަބް. މިމުބާރާތް މިދިޔައަހަރެކޭ އެއްގޮތަށް މިއަހަރުވެސް ބާއްވާގޮތަށް ހަމަޖެހިފައިމިވަނީ ބ. އޭދަފުށީގައި.\n3:40 މެޗްފެށުމަށްޓަކައި ދެޓީމްގެ ކުޅުންތެރިންނާ އޮފިޝަލުން ދަނޑަށް ހާޝިރުވަމުން އެބަދޭ. ހަވީރު4ޖަހާއިރު ފެށުމަށް ހަމަޖެހިފައިވާ މިމުބާރާތް ހުޅުވައިދެއްވާގޮތަށް ހަމަޖެހިފައިވަނީ ބ. އަތޮޅު އޮފީހުގެ ޒިންމާދާރު އިސްވެރިޔާ އަބްދުލްބާގިރު އަހްމަދު.\nމިއަދު އޭދަފުށީގެ މޫސުމަށް ބަލާލާއިރު އުޑުމަތި ބަނަވެފައި، ވައިގަދަ، އެހެންނަމަވެސް މިވަގުތު ވާރޭއެއް ނުވެހޭ. އަވިދޭ\nލައިވްކަވަރޭޖް: އޭދަފުށި ރަސްމީ ފުޓްބޯޅަ ދަނޑުން އަބްދުލްޤައްޔޫމް، ތޯރިގް އަބްދުއްރަހްމާނު، އަދި އަހްމަދު ނާސިރު


Eid nimihje, masahkathah nukunnan thahyaarutha?\nއީދު ނިމިއްޖެ، މަސައްކަތަށް ނުކުންނަން ތައްޔާރުތަ؟\n21 އޮގަސްޓް 2018: އަޟުހާ އީދުގެ މުނާސްބަތުގައި ހުޅުމޭލޭގައި ކުރިޔަށްދިޔަ ހަރަކާތް ތަކުގެ ތެރެއިން: - މުހައްމަދު އަފްރާހް | އަވަސް\nމި އަހަރު ފެށުނީއްސުރެ ދުރާލާ ތައްޔާރުވަމުން އައި އީދު މި ނިމުނީ އެވެ. އީދަށް ދާނެ ރަށަކާއި ލާނެ ހެދުމާއި ކުލަ ޕެކެޓާއި ފެން ބަޑި އާ ރައްޓެހިންގެ ބޮޑު ގްރޫޕެއް މާ ކުރިން ފަށައިގެން ހޯދި އެވެ. މެޓް އޮފީހުން ދިން ހިތާމަވެރި ހަބަރާއެކު، ފެން އީދަކަސް ހެޔޮ ކަމަށް ޕްލޭންތައް ފަނިނުކޮށް މި ސަކަރާތްގަނޑުގައި ހަފްތާއެއް ވަންދެން އުޅެފި އެވެ. ދެން އޮތީ އާދިއްތަ ދުވަހު އެމީހަކު އެމީހެއްގެ ބިޒީ ޝެޑިއުލްއަށް ދިއުމެވެ.\nއެނބުރި މަސައްކަތަށް ދިއުމުގެ ކުރިން މި އަހަރުގެ އަލްހާ އީދު ދިޔަ ގޮތުގެ ހައިލައިޓްސް ބަލާލަން ހިނގާށެވެ؟\nބޮޑު ފެން އީދެއް!\nއީދަކީ އާއްމުކޮށް ދިވެހިން ތެރޭގައި ފެން ޖަހާ މަޖާ ކުރާ ދުވަހަކަށް ވިޔަސް މިފަހަރު އީދު ވީ ހަމަ ފެން އީދަކަށެވެ. އީދަށް ފުރަން ފެށުމުގެ އެއް ދުވަސް ކުރިން ނެގި ބޯ ވިލާގަނޑުން އަލި ކަމެއް ލިބުނީ ހަފްތާގެ ފަހު ދުވަހު އެވެ. އެއްދުވަހަށް ވިޔަސް އަލި ކޮޅެއް ލިބި އެންމެންނަށް ރީތި ފޮޓޯ ތައް ނަގާނެ ފުރުސަތެއް ވެސް ލިބުނެވެ. ވާރެ އާ ތެމިގެން ވިޔަސް މުޅި އީދު ހަފްތާ ކުރިއަށް ދިޔައީ ވަރަށް ފޯރި ގަދަކޮށެވެ.\nސަގާފީ ނެށުމާއި ކުޅިވަރުތައް ގިނަ\nމުސްލިމުން ފާހަގަ ކުރާ ދެ އީދުގެ ތެރެއިން އަލްހާ އީދު ނުވަތަ ދިވެހިންގެ ބޮޑު އީދަކީ ސަގާފީ ކުޅިވަރުތައް ފެންނަ މުނާސަބަތެކެވެ. ކޯޑި ކެނޑުމާއި، ދަނޑި ޖެހުމާއި ބޮޑުބެރު އަދި ވާ ދެމުމާއި ނާ ބޭލުން ފަދަ ކަންކަން ކުރިއަށްދެ އެވެ. އެކި ރަށްރަށުގައި މި ކުޅިވަރުތައް ކުޅޭ އިރު އެރަށަކަށް ހާއްސަ ކުޅިވަރުތަކެއް ވެސް އޮވެ އެވެ. މި ކުޅިވަރުތަކުގެ ތެރެއިން މި ފަހަރުގެ އީދުގައި ޒަމާނީ ކުޅިވަރުތަކެއް ވެސް ބައެއް ރަށްރަށުގައި ދައްކާލި އެވެ. ރަށު އުންސިލްތައް އިސްނަގައިގެން އަންހެނުންނާއި ފިރިހެނުންގެ ފުޓުބޯޅަ، ބެޑްމިންޓަން މުބާރާތާއި މޫދުކުޅިވަރުތައްވެސް ބާއްވާ ފޯރި ނެގި އެވެ.\nއޭދަފުށީގައި ބޭއްވި އީދު ކުޅިވަރުގެ ތެރެއިން ފޮޓޯ: އޭދަފުށި ޓައިމްސް\nބޮޑުމަސް ވެސް ބޭނީ މޫދުން\nކުޑަކުދިންނާއި ބޮޑެތި މީހުންނަށްވެސް އެންމެ ކަމުދާ ބޮޑުމަސް ބޭނުން ނުވަތަ ދުއްވުން މިފަހަރު ދިޔައީ ތަފާތު ގޮތަކަށެވެ. ބައެއް ރަށްރަށުގައި މާލި ޕެރޭޑާއެކު ދުއްވާ ބޮޑު މަސް މިފަހަރު ބޭނީ މޫދުންނެވެ. މޫދުން ނެގި ބޮޑު މަހާއެކު މާލިތައްވެސް އުޅުނެވެ. ދެލި މާއްޔާއި ފުޅި މާއްޔާއި ގޯނި މާލި އެއީ މާލިތަކުގެ އެންމެ ކުރީގައި ތިބޭ އެއްޗިއްސެވެ. މާލި ޕެރޭޑުގެ ތެރެއިން ހދ. ކުޅުދުއްފުށިން ނެރުނު މަށިމާލި ޕެރޭޑު އެއީ ކޮންމެ އަހަރެއްގެވެސް ހިޓެކެވެ. މި އަހަރުގެ ޕެރޭޑުވެސް ގިނަ ބަޔެއްގެ ލޮލުގައި އަޅައިގަތެވެ.\nނޮޅިވަރަންފަރުގައި ބޮޑުމަސް ބޭނުން -- ފޮޓޯ: ޓްވިޓާ\nފަންނާނުންގެ ހުއްޓުމެއް ނެތް މިއުޒިކް ޝޯތައް\nކޮންމެ އީދަކަސް ފިލްމީ ދާއިރާގައި މަސައްކަތް ކުރާ ފަންނާނުން މިއީ ސްޓޭޖް ޝޯތައް ފަޅުފިލުވުމުގައި ހުއްޓުމެއް ނެތި އުޅޭ ބައެކެވެ. މި އަހަރުގެ ގަދަ ވިއްސާރައިގައިވެސް ފަންނާނުންގެ އެކި ގްރޫޕް ގްރޫޕް ދިޔައީ ފަހަރަކު ރަށަކުން ޝޯ ދެމުންނެވެ. ގްރޫޕްތަކާ ވަކިން ސޯލޯ ހުށަހެޅުން ދިޔަ ސުނީވެސް ހުއްޓުމެއް ނެތެވެ. އައްޒަ އާދި ޖާދުގެ ގްރޫޕް އަދި ރިޝްމީ ރަވީގެ ގްރޫޕްވެސް ރަށްރަށުގައި ދިން ޝޯތަކުގެ ފޮޓޯތައް ސޯޝަލްމީޑިއާގައި ވަނީ ހިއްސާކޮށްފަ އެވެ. ހަމަ ޔަގީނުންވެސް ވިއްސާރައަކަށް ވާރޭ އަކަށް ނުބަލަ ދަތުރު ކޮށް، ވަރުބަލި ކަމެއް ނެތި ފަސް ދުވަހު ޝޯ ދީ، ބަލަން ދިޔަ އެންމެންގެ ހިތް ފުރާލި އެވެ.\nއޭދަފުށީގައި ބޭއްވި ފަންނާނުންގެ އީދު ޝޯގެ ތެރެއިން ފޮޓޯ: އޭދަފުށި ޓައިމްސް\nރަށު ވާދަވެރިކަން ގަދަ!\nދިވެހިންގެ ތެރެއިން ގިނަ ބަޔަކު އީދުގައި ދިޔައީ އެކި ރަށްރަށަށެވެ. އެ ރަށެއްގެ އީދު ޕްލޭން ބެލުމަށްފަހު ރައްޓެހިންގެ ގްރޫޕް އެއްކޮށް އީދު ރާވާލަނީ އެވެ. ރަށްރަށުގައި ބާއްވާ އީދުގެ ކުޅިވަރުތައް މިހާރު ފޯރި ގަދަ ކޮށްލައިފި އެވެ. ކޮންމެ ރަށެއްވެސް އެ ރަށަކަށް އީދަށް އަންނަ މެހެމާނުންނަށް އެންމެ ފުރިހަމަ އަށް އެ ރަށެއްގެ ކުޅިވަރުތައް ދައްކާލަ އެވެ. ކޮންމެ ރަށެއްވެސް ހަމަ އެހާމެ ފުރިހަމަ އެވެ.\nދެން މަސައްކަތަށް ތައްޔާރު ވާންވީ\nކުލަ ޖެހުމާއި މަޖަލާއި ސަކަރާތުގައި ދިޔަ މި އީދުވެސް މި ނިމުނީ އެވެ. މަސައްކަތަށް ތައްޔާރު ވާއިރު، އެއްދުވަސް ކުރިން އައިސް ހަމަޖެހިލަން ވާނެ އެވެ. ދަތުރުގެ ވަރުބަލިކަމާއެކު މަސައްކަތަށް ދިއުމުން ފަހުން އޭގެ އަސަރު ކުރާނެ އެވެ. ފްރެޝް މައިންޑަކާއެކު ދިއުން މުހިއްމެވެ. އަދި، މި ހުރިހާ ކަމަކާއެކު އީދު މަޖަލުގެ ވާހަކަތައް ހުސްވަންދެން ދައްކަންވެސް ތައްޔާރުވާން ވީ އެވެ.


Bahanaa eh dhekkeykah neiy, beynumee raajje athun molheh: Marcelo Lippi - vNews.mv\nބަހަނާއެއް ދެއްކޭކަށް ނެތް، ބޭނުމީ ރާއްޖެ އަތުން މޮޅެއް: މާސެލޯ ލިއްޕީ\nއިސްމާޢީލް ޝާހު 10 September 2019, 09:25\nވޯލްޑް ކަޕް ކޮލިފައިންގައި ދިވެހިރާއްޖެއާ ދެކޮޅަށް ކުޅޭ މެޗުގައި އެއްވެސް އުޒުރެއް ދެއްކެން ނެތް ކަމަށާއި ބޭނުންވަނީ އިދިކޮޅަށް ކުޅެނީ ކޮން ޓީމެއްތޯ ނުބަލާ ތިން ޕޮއިންޓު ހޯދުން ކަމަށް ޗައިނާގެ ތަޖުރިބާކާރު ކޯޗު މާސެލޯ ލިއްޕީ ބުނެފިއެވެ.\nމިހާތަނަށް ރާއްޖެއާއި ދެކޮޅަށް ކުޅެން އައި އެންމެ ތަޖުރިބާކާރު އަދި އެންމެ ކާމިޔާބު ކޯޗު ބުނީ ބޭނުންވަނީ އިދިކޮޅަށް ނުކުންނަނީ ކޮން ޓީމެއްތޯ އާއި ދަނޑުގެ ހާލަތު ބެލުން ނޫން ކަމަށެވެ. އަދި ރާއްޖޭގައި އުޒުރެއް ދެއްކޭނެ އެއްވެސް ދިމާލެއް ނެތްކަމަށްވެސް ލިއްޕީ ބުންޏެވެ.\nމާސެލޯ ލިއްޕީ އަކީ 2006 ގެ ވޯލްޑްކަޕު އިޓަލީއަށް ކާމިޔާބުކޮށްދިނުމުގެ އިތުރުން 1996 ވަނަ އަހަރުގެ ޗެމްޕިއަންސް ލީގު ޔުވެންޓަސްއަށް ކާމިޔާބުކޮށްދިން ކޯޗެވެ. އޭނާ ޗައިނާގެ ކޯޗުކަމާއި ހަވާލުކުރީ 2022 ގެ ވޯލްޑްކަޕަށް ޗައިނާ ކުރާ ދަތުރަށެވެ.\nމެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި މާސެލޯ ލިއްޕީ ބުނީ ވޯލްޑް ކަޕް ކޮލިފައިންގެ ދެ ވަނަ ބުރަށް ދަތުރުކުރުމުގެ ބޮޑު އަމާޒެއް ޗައިނާގައި އެބައޮތް ކަމަށާއި އެހެންކަމުން މި މެޗުގައި ލެވުނު ހިތްވަރެއްލާން ޖެހޭނެ ކަމަށެވެ. އަދި އެކަން ކުޅުންތެރިންނަށް މިހާރު ވެސް އެނގޭނެ ކަމަށާއި އަދި މާދަމާ ވެސް ހަނދާން ކޮށްދޭނެ ކަމަށް ކޯޗު ބުންޏެވެ.\nއަދި ދަނޑުގެ ވިނަގަނޑާއި ލައިޓިން ސިސްޓަމަކީ އެންމެ ފެންވަރު ރަނގަޅު ތަކެއްޗަށް ނުވި ނަމަވެސް އެކަމާ އެއްވެސް މައްސަލައެއް ނެތްކަމަށެވެ. އަދި ސްޓޭޑިއަމް އާއި ލައިޓިން ވެސް ހުރީ ރަނގަޅަށް ކަމަށާއި ދަތުރުފަތުރާއި ހޮޓާ ވެސް ރަނގަޅު ކަމަށް ކޯޗު ބުންޏެވެ. އަދި މިފަހަރުގެ ކޮލިފިކޭޝަނަށް ވަރަށް ރަނގަޅަށް ތައްޔާރުވެފައިވާ ކަމަށާއި ތައްޔާރީތަކާމެދު ވަރަށް ބޮޑަށް ހިތްހަމަޖެހޭ ކަމަށްވެސް ކޯޗު ބުންޏެވެ.\nޗައިނާއާއި ރާއްޖެ ބައްދަލުކުރާ މެޗު ފަށާނީ މިރޭ 20:00 ގައެވެ.


vnews - Gaumu oiy haalathu badhalu kureveynee memberun inthikhaabu kuri haisiyatha rujooa vegen: Gasim\nގައުމު އޮތް ހާލަތު ބަދަލުކުރެވޭނީ މެންބަރުން އިންތިހާބުކުރި ހައިސިއްޔަތަށް ރުޖޫޢަވެގެން: ގާސިމް\nޖުމްހޫރީ ޕާޓީގެ ލީޑަރު ގާސިމް އިބްރާހިމް -- ވީފޮޓޯ: އަބުދުﷲ ޝާމު (މުއްތު)\nދިވެހި ގައުމު މިއަދު އޮތް ހާލަތުން އަރައިގަނެ ގައުމަށް ބާޖަވެރިކަން ލިބޭނީ ރައްޔިތުންގެ މަޖިލީހުގެ މެންބަރުން އެ މެންބަރުން އިންތިހާބުކުރި ހައިސިއްޔަތަށް ރުޖޫއަވެގެންކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެއެވެ.\nގާސިމް އިބްރާހިމް މިހެން ވިދާޅުވީ މާފަންނު ކުނޫޒުގައި މިހާރު ކުރިއަށްދާ ހާއްސަ ޖަލްސާގައި ވާހަކަފުޅު ދައްކަވަމުންނެވެ.\nގާސިމް އިބްރާހިމް ވިދާޅުވީ ގައުމަށް ބާޖަވެރިކަން ލިބޭނީ އަދި ގައުމަށް ހަމަޖެހުން އަންނާނީ ޖުމްހޫރީ ޕާޓީން ވަކިވެގެންދިޔަ 8 މެންބަރުންނާއި، އެމްޑީޕީން ވަކިވެވަޑައިގެން އެހެން ޕާޓީތަކާއި ގުޅިވަޑައިގެން މެންބަރުން އެ ޕާޓީއާއި ގުޅިވަޑައިގަތުމުންކަމަށެވެ.\nގާސިމް ވިދާޅުވީ މެންބަރުން އިންތިހާބުކުރި ހައިސިއްޔަތަށް ރުޖޫއަވާންޖެހޭކަމަށާ އޭރުން ގައުމުގައި ހުރި ހުރިހާ މައްސަލަތައް ހައްލުކުރެވޭނެކަމަށެވެ.\n"އަޅުގަނޑު މިދަންނަވަނީ މިޕާޓީން ވަކިވެގެންދިޔަ 8 މެންބަރުން އަލުން ވަޑައިގަތުމަށް. އެމްޑީޕީންވެސް ވަކިވެގެންދިޔަ ފަސް މެންބަރުންވެސް އެ ޕާޓީއާއި ގުޅުމަށް. އެ ހުރިހާ މެންބަރުން އެޕާޓީތަކާއި ގުޅިވަޑައިގަތުމުން ހުރިހާކަމެއް އެއް ފަހަރުން ހަމަޖެހުނީ،" ގާސިމް ވިދާޅުވިއެވެ.\nގާސިމް އިބްރާހިމް ވިދާޅުވީ ޖުމްހޫރީ ޕާޓީގެ ޓިކެޓްގައި މަޖިލީސް އިންތިހާބަށް ކުރިމަތިލީ ކެނޑިޑޭޓުން މަޖިލީހަށް ހޮވީ ވަރަށް ބޮޑު ހޭދައެއްކޮށްގެން ވަރަށް ބޮޑު މަސައްކަތެއް ކޮށްގެންކަމަށެވެ. އެހެންކަމުން މެންބަރުން އެ މެންބަރުން އިންތިހާބުވީ ހައިސިއްޔަތު ބަދަލުކުރުމަކީ ވަރަށް ބޮޑަށް ކަންބޮޑުވާންޖެހޭކަމެއްކަމަށެވެ.\nމީގެ އިތުރަށް ގާސިމް ވަނީ 2008 ވަނަ އަހަރާއި، 2013 ވަނަ އަހަރުގެ އުފެދިގެންދިޔަ ކޯލިޝަން ސަރުކާރުތަކުގައި ޖުމްހޫރީ ޕާޓީން މުހިންމު ދައުރެއް އަދާކުރުމަށްފަހު ކޯލިޝަނުން ޖޭޕީ ވަކިވާ މައްސަލައާއި ގުޅޭގޮތުން ވާހަކަދައްކަވާފައެވެ.\nގާސިމް ވިދާޅުވީ އެއްވެސް ސަރުކާރަކުން އެމަނިކްފާނުވެސް އަދި ޖުމްހޫރީ ޕާޓީންވެސް ވަކިނުވާކަމަށާ ކޮންމެ ސަރުކާރަކުންވެސް އެޕާޓީ ވަކިކުރަނީކަމަށެވެ.\n"އަޅުގަނޑުމެން ކޮންމެ ސަރުކާރަކުންވެސް ނެރެނީ އިނގޭތޯ. ކޮށްޕާލާ ނެރެނީ އިނގޭތޯ." ގާސިމް ވިދާޅުވިއެވެ.\nމީގެ އިތުރަށް ގާސިމް ވަނީ އެމަނިކްފާނު އެކިފަހަރު އެކި ޕާޓީއާއިއެކު މަސައްކަތް ކުރަމުންދާކަމަށް ބުނެ ބައެއް ފަރާތްތަކުން ކިޔަމުންގެންދާ ފާޑުކިޔުންތަކަށްވެސް ޖަވާބު ދެއްވާފައެވެ. ގާސިމް ވިދާޅުވީ އެމަނިކްފާނު ހުންނެވީ ގަބޫލްކުރައްވާ ވަކި ސިޔާސަތުތަކެއްގައި ހިއްޕަވައިގެންކަމަށާ އެ ސިޔާސަތު ދޫކޮށްނުލައްވާނެކަމަށެވެ.\nއެއްވެސް ރައްޔިތަކަށް އަދި ސިޔާސީ އެއްވެސް ބޭފުޅަކަށް ނުހައްގުން އަނިޔާއެއް ލިބުމަށް ފުރުސަތު ނުދެއްވާނެކަމަށާ އެކަމާއި ދެކޮޅަށް ތެދުވެވަޑައިގަންނަވާނެކަމަށެވެ. އަދި ގައުމަށް އެންމެ ހެޔޮއެދޭ ގޮތް އަބަދުވެސް އިހްތިޔާރު ކުރައްވާނެކަމަށްކަމަށް ގާސިމް ވިދާޅުވިއެވެ.\nގާސިމް ވަނީ ކުރީގެ ރައީސް މުހައްމަދު ނަޝީދާއި، މިހާރުގެ ރައީސް އަބުދުﷲ ޔާމީންގެ ސަރުކާރުގައި ޖުމްހޫރީ ޕާޓީއަށް ކުރިމަތިކުރުވި ގޮންޖެހުންތަކާއި ގުޅޭގޮތުންވެސް ވާހަކަފުޅު ދައްކަވާފައެވެ.\nޖުމްހޫރީ ޕާޓީން ކައުންސިލް އިންތިހާބުގައި ވާދަކުރަން ނިންމާފައިވާ ކެނޑިޑޭޓުން އިންތިހާބުކޮށްދެއްވުމަށް ގާސިމް ވަނީ އެދިވަޑައިގެންފައެވެ. އަދި ކެނޑިޑޭޓުންވެސް އިންތިހާބުވެއްޖެނަމަ ރައްޔިތުންނާއި ގައުމުގެ ތަރައްގީއަށް ޖުމްހޫރީ ޕާޓީއާއި ގުޅިގެން ހިދުމަތް ކުރެއްވުމަށް ގާސިމް ވަނީ އެދިވަޑައިގެންފައެވެ.


އާމްދަނީން ނެގޭ ޓެކްސް\nމުއާޞަލާތީ ޚިދުމަތުގެ ޖީ.އެސް.ޓީ\nދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް\n1 - އާމްދަނީން ޓެކްސް ނެގުމުގެ ޤާނޫނަށް ޢަމަލުކުރަން ފެށީ ކޮން ތާރީޚެއްގައި؟\nއާމްދަނީން ޓެކްސް ނެގުމުގެ ބިލް ރައީސުލްޖުމްހޫރިއްޔާ ތަޞްދީޤުކޮށް ދިވެހި ސަރުކާރުގެ ގެޒެޓުގައި ޝާޢިއުކުރެވުނީ 17 ޑިސެންބަރު 2019 ގައި. މި ޤާނޫނުގެ ދަށުން ޓެކްސް ނަގަން ފަށާފައިވަނީ 1 ޖަނަވަރީ 2020 އިން ފެށިގެން. ނަމަވެސް، އުޖޫރައިން ޓެކްސް ނަގަން ފަށާނީ 1 އެޕްރީލް 2020 އިން ފެށިގެން.\n2 - އާމްދަނީން ޓެކްސް ނެގުމުގެ ޤާނޫނު ހިނގާނީ ކޮންފަރާތްތަކެއްގެ މައްޗަށް؟\nދިވެހިރާއްޖޭގައި ވަޒަންވެރިވެފައިވާ ފަރާތްތަކާއި، ދިވެހިރާއްޖޭގައި ވަޒަންވެރިވެފައި ނުވިނަމަވެސް ނުވަތަ ވަގުތީ ގޮތުން ވަޒަންވެރިފައި ވީނަމަވެސް، ދިވެހިރާއްޖެއިން އާމްދަނީ ލިބޭ ކޮންމެ ފަރާތެއްގެ މައްޗަށް.\n3 - އާމްދަނީން ޓެކްސް ނެގުމުގު ޤާނޫނުގެ ދަށުން ފަރުދުންނަށް ލިބޭ އާމްދަނީން ޓެކްސް ނަގާ ރޭޓު ތަކަކީ ކޮބާ؟\nފަރުދުންނަށް ލިބޭ ޓެކްސް ބިނާކުރެވޭ އާމްދަނީން ޓެކްސް ނަގާ ރޭޓުތައް ތިރީގައިވާ ތާވަލުގައި އެ ވަނީއެވެ.\nހިސާބުކުރާ މުއްދަތެއްގެ ތެރޭގައި ލިބޭ ޓެކްސް ބިނާކުރެވޭ އާމްދަނީގެ ބްރެކެޓް\n720,000/- ރުފިޔާ ނުވަތަ އެއަށްވުރެ ކުޑަ\n720,000/- ރުފިޔާ އަށްވުރެ ބޮޑު، ނަމަވެސް 1,200,000/- ރުފިޔާ ނުވަތަ އެއަށްވުރެ ކުޑަ\n1,200,000/- ރުފިޔާ އަށްވުރެ ބޮޑު، ނަމަވެސް 1,800,000/- ރުފިޔާ ނުވަތަ އެއަށްވުރެ ކުޑަ\n1,800,000/- ރުފިޔާ އަށްވުރެ ބޮޑު، ނަމަވެސް 2,400,000/- ރުފިޔާ ނުވަތަ އެއަށްވުރެ ކުޑަ\n2,400,000/- ރުފިޔާ އަށްވުރެ ބޮޑު\n4 - މުވައްޒަފުންގެ ވިތުހޯލްޑިންގ ޓެކްސް އަކީ ކޮބާ؟\nވަޒީފާ ދޭ ފަރާތުން ނުވަތަ އެ ފަރާތުގެ ބަދަލުގައި އުޖޫރަ ދޭ ފަރާތަކުން މުވައްޒަފަކަށް، ކުންފުންޏެއްގެ ޑިރެކްޓަރަކަށް ނުވަތަ ޕާޓްނަރޝިޕެއްގެ ޕާޓްނަރަކަށް ދޭ އުޖޫރައިން އުނިކުރާ ޓެކުހުގެ އަދަދު.\n5 - މުވައްޒަފުންގެ ވިތުހޯލްޑިންގ ޓެކްސް ނަގަން ފަށާ ތާރީޚަކީ ކޮބާ؟\nއުޖޫރައިގެ އާމްދަނީން ޓެކްސް ނަގަން ފަށާނީ 1 އެޕްރީލް 2020 އިން ކަމުގައިވާތީ، މުވައްޒަފުންގެ ވިތުހޯލްޑިންގ ޓެކްސް ވެސް ނަގަން ފަށާނީ 1 އެޕްރީލް 2020 އިން ފެށިގެން.\n6 - މުވައްޒަފުންގެ ވިތުހޯލްޑިންގ ޓެކުހާ އާމްދަނީން ނަގާ ޓެކުހުގެ ތަފާތަކީ ކޮބާ؟\nމުވައްޒަފުންގެ ވިތުހޯލްޑިންގ ޓެކްސް ނިޒާމަކީ، މުވައްޒަފަށް، ޑިރެކްޓަރަށް ނުވަތަ ޕާޓްނަރަށް އުޖޫރަ ދިނުމުގެ ކުރިން އުޖޫރަ ދޭ ފަރާތުން އެ އުޖޫރައިން ދައްކަންޖެހޭ ޓެކުހުގެ މިންވަރެއް އުނިކުރުމަށް ފަހު މީރާއަށް ދައްކާ ނިޒާމެއް. މި ނިޒާމުގެ ތެރެއިން އުޖޫރައިގެ އާމްދަނީން ކުރީބައިގައި ޓެކްސް ދައްކަން ޖެހުނުކަމުގައި ވީނަމަވެސް، އެއް އާމްދަނީއަކުން ދެ ފަހަރު ޓެކްސް ދައްކަންޖެހޭ ފަދަ ހާލަތެއް މެދުވެރިއެއް ނުވާނެ. އުޖޫރައިން ދައްކަންޖެހޭ ޓެކްސް ގެ މިންވަރުގެ ބޮޑު ބައެއް ވިތުހޯލްޑިންގ ނިޒާމުގެ ތެރެއިން ދެއްކިފައިވުން ފިޔަވައި މުވައްޒަފުންގެ ވިތުހޯލްޑިންގ ޓެކުހާ އާމްދަނީން ނެގޭ ޓެކުހާ ތަފާތެއް ނެތް.\n7 - ފަރުދުންނަށް ލިބޭ އާމްދަނީން، އާމްދަނީން ޓެކްސް ނެގުމުގު ޤާނޫނުގެ ދަށުން ޓެކްސް ނަގާ ރޭޓު ތަކަކީ ކޮބާ؟\n8 - "އުޖޫރަ" އަކީ ކޮބާ؟\nއުޖޫރައިގެ ތެރޭގައި ހިމެނެނީ، މުވައްޒަފަކު ނުވަތަ ޑިރެކްޓަރަކު ނުވަތަ ޕާޓްނަރަކު ފޯރުކޮށްދޭ ޚިދުމަތުގެ މުޤާބިލުގެ ގޮތުގައި (ފައިސާއިން ނުވަތަ އެނޫންވެސް ގޮތަކަށް) އޭނާއަށް ލިބޭ މުސާރައާއި، އިނާޔަތާއި މަންފާ. މީގެ ތެރޭގައި، ވަޒީފާ ގެއްލުމުގެ ސަބަބުން ނުވަތަ ޚިދުމަތް ހުއްޓާލުމުގެ ސަބަބުން ލިބޭ ބަދަލާއި، ވަކި ކަންތައްތަކަށް ޝަރުތުކޮށް ދޭ ފައިސާއާއި ވަޒީފާއަށް ވުނުމަށް ނުވަތަ ވަޒީފާއިން ވަކިވުމަށް ބާރުއަޅާ އިނާޔަތްތައްވެސް ހިމެނޭ\n9 - މުވައްޒަފުންގެ ވިތުހޯލްޑިންގ ޓެކްސް ބިނާކުރެވޭ އުޖޫރަ ހިސާބުކުރާނީ ކިހިނެއް؟\nމުވައްޒަފުންގެ ވިތުހޯލްޑިންގ ޓެކްސް ބިނާކުރެވޭ އުޖޫރައަކީ މަހެއްގެ މައްޗަށް ލިބޭ އުޖޫރައިން މޯލްޑިވްސް ރިޓަޔަރމަންޓް ޕެންޝަން ސްކީމަށް މުވައްޒަފުގެ އުޖޫރައިން ދައްކާ އަދަދު އުނިކުރުމުން އޮންނަ އަދަދު.\n10 - އާމްދަނީން ޓެކްސް ނެގުމުގެ ޤާނޫނަށް އަމަލު ކުރަން ފެށުމުގެ ކުރިން އަޅުގަނޑު ވާނީ ޓެކްސް ދައްކާ ފަރާތެއްގެ ގޮތުގައި މީރާގައި ރަޖިސްޓަރީކޮށްފަ. މި ހާލަތުގައި، އާމްދަނީން ޓެކްސް ނެގުމުގެ ޤާނޫނުގެ ދަށުން އަލުން އަޅުގަނޑު ރަޖިސްޓަރީކުރަން ޖެހޭނެތަ؟\n1 ޖަނަވަރީ 2020 ވަނަ ދުވަހާ ހަމައަށް، ޓެކްސް ދައްކާ ފަރާތެއްގެ ގޮތުގައި މީރާގައި ރަޖިސްޓަރީކޮށްފައިވާ ފަރާތެއްނަމަ، އާމްދަނީން ޓެކްސް ނެގުމުގެ ޤާނޫނުގެ ދަށުން އަލުން ރަޖިސްޓަރީކުރަން ހުށަހަޅާކަށް ނުޖެހޭނެ. މީރާއިން އެފަދަ ފަރާތްތައް އާމްދަނީން ޓެކްސް ނެގުމުގެ ޤާނޫނުގެ ދަށުން ރަޖިސްޓަރީކުރުމަށްފަހު އަންގާނެ.\n11 - ކުންފުނިތަކާއި، ޕާޓްނަރޝިޕްތަކާއި، ކޯޕަރޭޓިވް ސޮސައިޓީތަކުން، އާމްދަނީން ޓެކްސް ނެގުމުގެ ޤާނޫނުގެ ދަށުން ރަޖިސްޓަރީކުރަންޖެހޭނެތަ؟\nއެ ފަދަ ފަރާތްތައް ވެސް ރަޖިސްޓަރީކުރަންޖެހޭނެ. އެހެންނަމަވެސް، ދިވެހިރާއްޖޭގައި އިންކޯޕަރޭޓްކުރާ އެ ފަދަ ފަރާތްތަކުން މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ވިޔަފާރި ރަޖިސްޓަރީކުރުމުގެ ތެރޭގައި، އާމްދަނީން ޓެކްސް ނެގުމުގެ ޤާނޫނުގެ ދަށުން ރަޖިސްޓަރީވެގެންދާނެ. އެހެންކަމުން އެ ފަދަ ފަރާތްތަކުން ރަޖިސްޓަރީވުމަށް ވަކި ފޯމެއް މީރާއަށް ހުށަހަޅާކަށް ނުޖެހޭނެ.\n12 - އަޅުގަނޑަކީ އަމިއްލަ ފަރުދުންގެ ވިޔަފާރީގެ ޤާނޫނުގެ ދަށުން ވިޔަފާރި މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ރަޖިސްޓަރީކޮށްފައިވާ މީހެކެވެ. އާމްދަނީން ޓެކްސް ނެގުމުގެ ޤާނޫނުގެ ދަށުން އަޅުގަނޑު ރަޖިސްޓަރީކުރަންޖެހޭނެތަ؟\nއަމިއްލަ ފަރުދުންގެ ވިޔަފާރީގެ ޤާނޫނުގެ ދަށުން ވިޔަފާރި ރަޖިސްޓަރީކޮށްފައިވާ ފަރާތްތަކުން ވެސް މި ޓެކުހަށް ރަޖިސްޓަރީކުރަންޖެހޭނެ. އެހެންނަމަވެސް، ދިވެހިރާއްޖޭގައި އިންކޯޕަރޭޓްކޮށްފައިވާ ފަރާތްތަކެކޭ އެއްގޮތަށް، މި ފަދަ ފަރުދުން އާމްދަނީން ޓެކްސް ނެގުމުގެ ޤާނޫނުގެ ދަށުން ރަޖިސްޓަރީވުމަށް ވަކި ފޯމެއް މީރާއަށް ހުށަހަޅާކަށް ނުޖެހޭނެ. މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ވިޔަފާރި ރަޖިސްޓަރީކުރާއިރު މި ޓެކުހަށް ވެސް ރަޖިސްޓަރީވާނެ.\n13 - ބިދޭސީއަކު އަހަރެއްގެ ދެބައިކުޅަ އެއްބަޔަށްވުރެ ދިގު މުއްދަތެއްގައި ދިވެހިރާއްޖޭގައި ހޭދަކޮށްފިނަމަ، އާމްދަނީން ޓެކްސް ނެގުމުގެ ބޭނުމަށް، އެ މީހާއަކީ ދިވެހިރާއްޖޭގައި ވަޒަންވެރިވެފައިވާ މީހެއްކަމަށް ބެލެވޭނެތަ؟\nދިވެހިރާއްޖޭގައި ހުރުމުގެ ހުއްދަ ލިބިފައިވާ ބިދޭސީއަކު 183 ދުވަހު ނުވަތަ އެއަށްވުރެ ގިނަ ދުވަހު ދިވެހިރާއްޖޭގައި އުޅެފައިވާނަމަ އަދި އެ މީހަކީ ދިވެއްސަކާ އިނދެގެން އުޅޭ މީހެއް ނޫންނަމަ، އާމްދަނީން ޓެކްސް ނެގުމުގެ ބޭނުމަށް، އެ މީހާއަކީ "ދިވެހިރާއްޖޭގައި ވަގުތީގޮތުން ވަޒަންވެރިވެފައިވާ" މީހެއް.\n14 - ދިވެހިރާއްޖޭގައި ވަޒަންވެރިވެފައިވާ ފަރާތާ ދިވެހިރާއްޖޭގައި ވަގުތީގޮތުން ވަޒަންވެރިވެފައިވާ ފަރާތް، ޓެކްސް ދެއްކުމުގައި ތަފާތުވަނީ ކޮންގޮތަކަށް؟\nމައިގަނޑު ތަފާތަކީ، ދިވެހިރާއްޖޭގައި ވަޒަންވެރިވެފައިވާ ފަރާތުން އެފަރާތަށް ދިވެހިރާއްޖެއިން ލިބޭ އާމްދަނީއާއި ދިވެހިރާއްޖެއިން ބޭރުން ލިބޭ އާމްދަނީއިން ޓެކްސް ދައްކަން ޖެހޭއިރު، ދިވެހިރާއްޖޭގައި ވަގުތީގޮތުން ވަޒަންވެރިވެފައިވާ ފަރާތުން ޓެކްސް ދައްކަން ޖެހެނީ އެފަރާތަކަށް ދިވެހިރާއްޖެއިން ލިބޭ އާމްދަނީން އެކަނިކަމަށްވުން.\n15 - ދިވެހިރާއްޖޭގައި ވަޒަންވެރިވެފައިނުވާ ފަރާތަކީ ކޮބާ؟\nދިވެހިރާއްޖޭގައި ވަޒަންވެރިވެފައިނުވާ ފަރާތަކީ، ދިވެހިރާއްޖޭގައި ވަޒަންވެރިވެފައިވާ ފަރާތެއް ކަމުގައި ނުވާ އަދި ދިވެހިރާއްޖޭގައި ވަގުތީގޮތުން ވަޒަންވެރިވެފައިވާ ފަރާތެއް ކަމުގައިވެސް ނުވާ ފަރާތް.\n16 - ދިވެހިރާއްޖޭގައި ވަގުތީގޮތުން ވަޒަންވެރިވެފައިވާ ފަރާތްތަކާއި ދިވެހިރާއްޖޭގައި ވަޒަންވެރިވެފައިނުވާ ފަރާތްތަކުންވެސް ޓެކްސް ދައްކަން ޖެހެނީ އެފަރާތްތަކަށް ދިވެހިރާއްޖެއިން ލިބޭ އާމްދަނީން އެކަނި. އެފަރާތްތަކުން ޓެކްސް ދެއްކުމުގައި ހުރި ތަފާތަކީ ކޮބާ؟\nދިވެހިރާއްޖޭގައި ވިޔަފާރިކުރާ ފަރާތްތަކުން، ދިވެހިރާއްޖޭގައި ވަޒަންވެރިވެފައިނުވާ ފަރާތްތަކަށް ދައްކާ ބައެއް ބާވަތުގެ ފައިސާ އިން ދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް އުނިކުރަންޖެހޭނެ. އެހެން ނަމަވެސް ދިވެހިރާއްޖޭގައި ވަގުތީގޮތުން ވަޒަންވެރިވެފައިވާ ފަރާތްތަކަށް ދައްކާ ފައިސާއިން މި ވިތުހޯލްޑިންގ ޓެކްސް އުނިކުރަންނުޖެހޭ.\n1 - ދިވެހިރާއްޖޭން ބޭރަށް ފުރާ ފަސިންޖަރުންގެ އަތުން ޓެކްސްއާއި ފީ ނެގުމާބެހޭ ޤާނޫނުގެ ދަށުން ނެގޭ ޓެކްސްތަކާއި ފީތަކަކީ ކޮބާ؟\nޑިޕާޗަރ ޓެކުހާއި އެއަރޕޯޓް ޑިވެލޮޕްމަންޓް ފީ ނަގަނީ ދިވެހިރާއްޖޭގެ އެއަރޕޯޓަކުން ދިވެހިރާއްޖޭން ބޭރަށް ފުރާ ފަސިންޖަރުންގެ އަތުން ޓެކްސްއާއި ފީ ނެގުމާބެހޭ ޤާނޫނު ގެ ދަށުން.\n2 - އެއަރޕޯޓް ޑިވެލޮޕްމަންޓް ފީއަކީ ކޮބާ؟\nއެއަރޕޯޓް ޑިވެލޮޕްމަންޓް ފީއަކީ، 1 މޭ 2017 ނުވަތަ އެ ދުވަހުގެ ފަހުން، ވެލާނާ އިންޓަރނޭޝަނަލް އެއަރޕޯޓުން ދިވެހިރާއްޖޭން ބޭރަށް ފުރާ ކޮންމެ ފަސިންޖަރެއްގެ އަތުން ނެގޭ ފީއެއް. މި ފީ ނެގޭނެ ރޭޓަކީ ކޮންމެ ބިދޭސީ ފަސިންޖަރެއްގެ އަތުން 25 އެމެރިކާ ޑޮލަރު އަދި ކޮންމެ ދިވެހި ފަސިންޖަރެއްގެ އަތުން 12 އެމެރިކާ ޑޮލަރު. މި ފީ ވެސް ނެގޭނީ ދިވެހިރާއްޖޭން ބޭރަށް ފުރާ ފަސިންޖަރުންގެ އަތުން ޓެކްސްއާއި ފީ ނެގުމާބެހޭ ޤާނޫނުގެ ދަށުން. މި ޤާނޫނަށް 01 ޖަނަވަރީ 2021 ގައި ގެނެވުމު ފުރަތަމަ އިޞްލާޙާއި އެކު މި ފީ ނެގޭ ރޭޓްވަނީ ބަދަލުވެފައި.\n01 ޖަނަވަރީ 2022 ގައި ނުވަތަ އެ ތާރީޙުގެ ފަހުން ދަތުރުކުރުމަށް ޓަކައި، 01 ނޮވެންބަރު 2021 ގައި ނުވަތަ އެ ތާރީޙުގެ ފަހުން ޓިކެޓު ގަންން ނުވަތަ ފުރާ ދުވަސް ބަދަލުކުރާ ފަސިންޖަރުން އަތުން ނެގޭނެ ރޭޓުތައް ތިރީގައި އެވަނީއެވެ.\nދިވެހިންގެ އަތުން (އެމެރިކާ ޑޮލަރު)\nބިދޭސީންގެ އަތުން (އެމެރިކާ ޑޮލަރު)\n3 - ޑިޕާޗަރ ޓެކްސް އަކީ ކޮބާ؟\nޑިޕާޗަރ ޓެކްސް އަކީ، 01 ޖަނަވަރީ 2022 ގައި ނުވަތަ އެ ތާރީޙުގެ ފަހުން ދަތުރުކުރުމަށް ޓަކައި، 01 ނޮވެންބަރު 2021 ގައި ނުވަތަ އެ ތާރީޙުގެ ފަހުން ޓިކެޓު ގަންން ނުވަތަ ފުރާ ދުވަސް ބަދަލުކުރާ ފަސިންޖަރުން އަތުން ނަގާ ޓެކުހެއް.\n01 ޖަނަވަރީ 2022 ގައި ނުވަތަ އެ ތާރީޙުގެ ފަހުން ދަތުރުކުރުމަށް ޓަކައި، 01 ނޮވެންބަރު 2021 ގައި ނުވަތަ އެ ތާރީޙުގެ ފަހުން ޓިކެޓު ގަންން ނުވަތަ ފުރާ ދުވަސް ބަދަލުކުރާ ފަސިންޖަރުން އަތުން ޓެކްސް ނެގޭނެ ރޭޓުތައް ތިރީގައި އެވަނީއެވެ.\n4 - އެއަރޕޯޓް ޑިވެލޮޕްމަންޓް ފީއިން އިސްތިސްނާ ކުރެވިފައިވަނީ ކޮން ފަރާތްތަކެއް؟\nއެއަރޕޯޓް ޑިވެލޮޕްމަންޓް ފީއިން އިސްތިސްނާ ކުރެވިފައިވަނީ ހަމައެކަނި ޑިޕްލޮމެޓިކް އިމިއުނިޓީ ލިބިފައިވާ ފަރާތްތައް.\n5 - ޑިޕާޗަރ ޓެކްސް އިން އިސްތިސްނާ ކުރެވިފައިވަނީ ކޮން ފަރާތްތަކެއް؟\nޑިޕްލޮމެޓިކް އިމިއުނިޓީ ލިބިފައިވާ ފަރާތްތަކާއި، ޓްރާންސިޓް ފަސިންޖަރުންނާއި، ޢުމުރުން2އަހަރު ފުރިހަމަނުވާ ކުޑަކުދިން، ޑިޕާޗަރ ޓެކްސް އިން އިސްތިސްނާވާނެ.\n6 - ކުޑަކުދިން، ޑިޕާޗަރ ޓެކްސް އިން އިސްތިސްނާ ވޭތޯ ބެލުމުގައި ޢަމަލުކުރަނީ ކޮން ޢުސޫލަކުން؟\nދިވެހިރާއްޖޭގެ އެއަރޕޯޓަކުން، އޮރިޖިނޭޓްވާ ޓިކެޓަކުން ދިވެހިރާއްޖޭން ބޭރަށް ފުރާ ކުޑަ ކުއްޖެއްގެ އަތުން ޑިޕާޗަރ ޓެކްސް ނެގޭނީ، އެ ކުއްޖާ ދިވެހިރާއްޖޭން ބޭރަށް ފުރާ ދުވަހު2އަހަރު ފުރިފައިވާނަމަ. ދިވެހިރާއްޖެއިން ބޭރުގެ އެއަރޕޯޓަކުން އޮރިޖިނޭޓްވާ ޓިކެޓަކުން ދިވެހިރާއްޖޭން ބޭރަށް ފުރާ ކުޑަކުއްޖެއްގެ އަތުން ޑިޕާޗަރ ޓެކްސް ނެގޭނީ، އެ ޓިކެޓް އޮރިޖިނޭޓްވި އެއަރޕޯޓުން އެ ކުއްޖާ ފުރި ދުވަހު2އަހަރު ފުރިހަމަވެފައިވާނަމަ.\n7 - "ޑިޕްލޮމެޓިކް އިމިއުނިޓީ" ލިބިފައިވާ ފަރާތެއްތޯ ބެލުމުގައި ޢަމަލުކުރަނީ ކޮން ޢުސޫލަކުން؟\nވިއެނާ ކޮންވެންށަން އޮން ޑިޕްލޮމެޓިކް ރިލޭށަން (1961) ގައި ބަޔާންކޮށްފައިވާ އިމްތިޔާޒުތަކާއި ހިމާޔަތްތައް ހައްގުވާ، ބޭރުގެ ޑިޕްލޮމެޓިކް މިޝަންއެއްގެ މެންބަރުންގެ ގޮތުން ދިވެހިރާއްޖޭގައި ވަޒަންވެރިވެފައިވާ ބިދޭސީން.\nމިނިސްޓްރީ އޮފް ފޮރިން އެފެއާޒުން "ޑިޕްލޮމެޓިކް ކްލިއަރެންސް" ދޭ ފްލައިޓްތަކުން ރާއްޖޭން ބޭރަށް ފުރާ އެންމެހައި ފަސިންޖަރުން.\n8 - "ޓްރާންސިޓް ފަސިންޖަރުން" އަކީ ކޮބާ؟\nޓްރާންސިޓް ފަސިންޖަރުނަކީ، އެއް ޤައުމަކުން ފުރައިގެން އަނެއް ޤައުމަކަށްދާ މަގުމަތީގައި، ފްލައިޓް ބަދަލުކުރުންފަދަ ބޭނުމަކަށް 24( ސައުވީސް( ގަޑިއިރަށްވުރެ ދިގުނޫން މުއްދަތަކަށް ދިވެހިރާއްޖޭގައި މަޑުކުރާ ފަސިންޖަރުން.\n9 - ޑިޕާޗަރ ޓެކުހާއި އެއަރޕޯޓް ޑިވެލޮޕްމަންޓް ފީއަށް ރަޖިސްޓަރީ ކުރަންޖެހެނީ ކޮންފަރާތްތަކެއް؟\nޑިޕާޗަރ ޓެކުހާއި އެއަރޕޯޓް ޑިވެލޮޕްމަންޓް ފީއަށް ރަޖިސްޓަރީ ކުރަންޖެހެނީ އެއަރޕޯޓް ހިންގާ ފަރާތްތަކާއި ދިވެހިރާއްޖެއަށް ޝެޑިއުލްޑް ފްލައިޓް އޮޕަރޭޓްކުރާ އެއަރލައިންތައް.\nދިވެހިރާއްޖެއަށް ޝެޑިއުލްޑް ފްލައިޓް އޮޕަރޭޓްކުރާ އެއަރލައިނުން ފުރާ ފަސިންޖަރުން އަތުން އެއަރޕޯޓް ޑިވެލޮޕްމަންޓް ފީ ނެގުމާއި ފައިސާ ދެއްކުމަކީ އެ އެއަރލައިން ގެ ޒިންމާއެއް.\nދިވެހިރާއްޖެއަށް ޝެޑިއުލްޑް ފްލައިޓް އޮޕަރޭޓްކުރާ އެއަރލައިނެއްގެ މަތިންދާބޯޓަކުން ނޫން ގޮތަކަށް، ދިވެހިރާއްޖޭގެ އެއަރޕޯޓަކުން ދިވެހިރާއްޖޭން ބޭރަށް ފުރާ ފަސިންޖަރުންގެ އަތުން، އެއަރޕޯޓް ސަރވިސް ޗާޖާއި ޑިޕާޗަރ ޓެކްސް ނެގުމާއި، ފައިސާ ދެއްކުމަކީ އެ ބޯޓެއް ފުރި އެއަރޕޯޓް ހިންގާ ފަރާތުގެ ޒިންމާއެއް.\n10 - ޑިޕާޗަރ ޓެކުހާއި އެއަރޕޯޓް ޑިވެލޮޕްމަންޓް ފީއަށް ރަޖިސްޓަރީ ކޮށްފައިވާ ފަރާތްތަކުން ރަޖިސްޓަރީން އުނިކުރުމަށް ހުށަހާޅާނީ ކޮންތާރީޚެއްގައި؟\nމޯލްޑިވްސް ސިވިލް އޭވިއޭޝަން އޮތޯރިޓީން ދޫކޮށްފައިވާ ހުއްދަ ބާޠިލުކުރާ، ނުވަތަ އެހެން ފަރާތަކަށް އެ ހުއްދަ ބަދަލުކުރާ، ނުވަތަ އެ ހުއްދައިގެ މުއްދަތު ހަމަވާ ތާރީޚުން ފެށިގެން 15 ދުވަހުގެ ތެރޭގައި، އެ ފަރާތުގެ ރެޖިސްޓްރޭޝަން ބާޠިލުކުރުމަށް އެދި އެ ފަރާތުން މީރާއަށް ލިޔުމުން ހުށަހަޅަންވާނެ.\n11 - އެއަރޕޯޓް ތެކުހާއި ފީގެ ބަޔާން ހުށަހަޅައި ފައިސާ ދައްކަންޖެހޭ ސުންގަޑިއަކީ ކޮބާ؟\nކޮންމެ ކަލަންޑަރުމަހަކަށް، އެއަރޕޯޓް ތެކުހާއި ފީގެ ބަޔާން ހުށަހަޅައި ފައިސާ މީރާއަށް ދައްކަންޖެހޭ. ބަޔާން ހުށަހަޅައި ފައިސާ ދައްކަންޖެހޭ ސުންގަޑިއަކީ ޖެހިގެން އަންނަ މަހުގެ 28 ވަނަ ދުވަސް.\n12 - އެއަރޕޯޓް ތެކުހާއި ފީގެ ބަޔާން ހުށަހަޅުމަށް ފުރަން ޖެހެނީ ކޮންފޯމެއް؟\nއެއަރޕޯޓް ޓެކުހާއި ފީގެ ބަޔާން ( MIRA 530)\n13 - އެއަރޕޯޓް ތެކުހާއި ފީ ދައްކަންޖެހޭނީ ކޮން ބާވަތެއްގެ ފައިސާއަކުން؟\nކޮންމެ ބާވަތެއްގެ ފައިސާއިން އެއަރޕޯޓް ތެކުހާއި ފީ ނަގާފައިވީނަމަވެސް، އެ ފައިސާ މީރާއަށް ދައްކަންޖެހޭނީ އެމެރިކާ ޑޮލަރުން.\n14 - އެއަރޕޯޓް ތެކުހާއި ފީ އަށް ރަޖިސްޓަރީކޮށްފައިވާ ފަރާތްތަކުން ބަލަހައްޓަންޖެހޭ ލިޔެކިޔުންތަކަކީ ކޮބާ؟\nޓެކްސް ނެގުމާބެހޭ އިދާރީ ޤާނޫނާއި ޓެކްސް ނެގުމާބެހޭ އިދާރީ ގަވާއިދު ގެ ދަށުން ބަލަހައްޓަން ޖެހޭ ރެކޯޑުތަކުގެ އިތުރުން، އެއަރޕޯޓް ތެކުހާއި ފީގެ ބޭނުމަށް ތިރީގައިމިވާ ރެކޯޑުތައް ބަލަހައްޓަންޖެހޭ.\nއެކި ފަރާތްތަކުން އެއަރޕޯޓް ސަރވިސް ޗާޖާއި ޑިޕާޗަރ ޓެކްސްއާއި އެއަރޕޯޓް ޑިވެލޮޕްމަންޓް ފީގެ ގޮތުގައި ލިބެންޖެހޭ ފައިސާ ހޯދުމަށްޓަކައި އެ ފަރާތްތަކަށް ފޮނުވާ އިންވޮއިސްތަކާއި، ފައިސާ ލިބުމުން ތައްޔާރުކުރާ ރަސީދުތަކާއި، ފައިސާ ހޯދުމަށްޓަކައި އެ ފަރާތްތަކާ ދެމެދު ލިޔުމުން ކުރެވޭ އެނޫންވެސް މުޢާމަލާތުތައް.\nއެ އެއަރލައިނުން އޮޕަރޭޓްކުރާ، ނުވަތަ އެ އެއަރޕޯޓުން ފުރާ ފްލައިޓްތަކުގެ މެނިފެސްޓް.\nއެއަރޕޯޓް ތެކުހާއި ފީ ގެ ގޮތުގައި ދައްކަންޖެހޭ ޓެކުހުގެ އަދަދަކީ ޞައްޙަ އަދަދެއްކަން ސާބިތުކޮށްދެވޭނެ އެންމެހައި ލިޔެކިޔުންތައް\n1 - މުއާޞަލާތީ ޚިދުމަތްތަކުން ޖީ.އެސް.ޓީ ނަގަނީ ކޮން ރޭޓެއްގައި؟\nޓޫރިޒަމް ދާއިރާ ނޫން ދާއިރާތަކުގެ ވިޔަފާރިތަކުން ދޭ މުއާޞަލާތީ ޚިދުމަތްތަކުން %6 ގައި\nޓޫރިޒަމް ދާއިރާގެ ވިޔަފާރިތަކުން ދޭ މުއާޞަލާތީ ޚިދުމަތްތަކުން %12 ގައި.\n2 - މުއާޞަލާތީ ޚިދުމަތްތަކުގެ ތެރެއިން ޖީ.އެސް.ޓީ ނެގޭނީ ކޮން ޚިދުމަތް ތަކަކުން؟\nސަރުކާރުގެ ކަމާބަހޭ އިދާރާއެއްގައި ނުވަތަ ދައުލަތުގެ ކަމާބެހޭ މުއައްސަސާއެއްގައި ރަޖިސްޓަރީކޮށްގެން ފޯރުވައިދޭ ޕޯސްޓްގެ ޚިދުމަތް ފިޔަވައި އެނޫން\nއެންމެހައި މުއާޞަލާތީ ޚިދުމަތްތަކުން ޖީ.އެސް.ޓީ ނެގޭނެ. ޖީ.އެސް.ޓީއިން އިސްތިސްނާވާ ޕޯސްޓުގެ ޚިދުމަތްތަކުގެ ތެރޭގައި ކޫރިއަރ ސަރވިސް ނުހިމެނޭ\n3 - ފޯނު ކާޑު، ރާސްޓަސް، ރިލޯޑު ފަދަ ޚިދުމަތްތަކުންވެސް ޖީ.އެސް.ޓީ ނަގާނެތަ؟\nފޯނު ކާޑު، ރާސްޓަސް، ރިލޯޑް ފަދަ ޚިދުމަތްތަކުންވެސް ޖީ.އެސް.ޓީ ނަގާނެ\n4 - އިންޓަރނެޓް ބިލުން ޖީ.އެސް.ޓީ ނަގާނެތަ؟\nއިންޓަރނެޓް ބިލުން ޖީ.އެސް.ޓީ ނަގާނެ\n5 - ސައިބަރ ކެފޭތަކުން ހޯދާ އިންޓަރނެޓްގެ ޚިދުމަތުން ޖީ.އެސް.ޓީ ނަގާނެތަ؟\nމި ޚިދުމަތުން ޖީ.އެސް.ޓީ ނަގާނެ\n6 - މައި ޓޯން، ޕްރޭއަރ އެލާރޓް ފަދަ ޚިދުމަތްތަކުން ޖީ.އެސް.ޓީ ނަގާނެތަ؟\nމި ފަދަ ޚިދުމަތްތަކުން ޖީ.އެސް.ޓީ ނަގާނެ\n7 - އެސް.އެމް.އެސް ޕެކޭޖުން ޖީ.އެސް.ޓީ ނަގާނެތަ؟\nއެސް.އެމް.އެސް ޕެކޭޖުން ޖީ.އެސް.ޓީ ނަގާނެ\n8 - އިންޓަރނެޓް ޕެކޭޖް ތަކުން ޖީ.އެސް.ޓީ ނަގާނެތަ؟\nއިންޓަރނެޓް ޕެކޭޖް ތަކުން ޖީ.އެސް.ޓީ ނަގާނެ\n9 - ޕްރީޕެއިޑް ޚިދުމަތް ބޭނުންކޮށްގެން ދައްކާ ޒަކާތުން ޖީ.އެސް.ޓީ ނަގާނެތަ؟\nޕްރީޕެއިޑް ޚިދުމަތް ބޭނުންކޮށްގެން ދައްކާ ޒަކާތުން ޖީ.އެސް.ޓީ އެއް ނުނެގޭނެ\n10 - ދިރާގު ނުވަތަ އުރީދޫ ކަސްޓަމަރެއް، ދިވެހިރާއްޖެއިން ބޭރުގައި ހުރެ ދިރާގު ނުވަތަ އުރީދޫގެ ޓެލެކޮމިއުނިކޭޝަން ޚިދުމަތެއް ހޯދާކަމުގައި ވާނަމަ އެ ޚިދުމަތުން ޖީ.އެސް.ޓީ ނަގާނެތަ؟\nޖީ.އެސް.ޓީ ނަގާނެ. އެ ޚިދުމަތް ބަލާނީ ދިވެހިރާއްޖޭގައި ދެވުނު ޚިދުމަތެއްގެ ގޮތުގައި.\n11 - ބޭރު ގައުމެއްގެ ޓެލެކޮމް އޮޕަރޭޓަރެއްގެ ކަސްޓަމަރެއް ދިވެހިރާއްޖޭގައި ހުރެ ރޯމިންގ ޚިދުމަތް ހޯދާކަމުގައި ވާނަމަ އެ ޚިދުމަތުން ޖީ.އެސް.ޓީ ނަގާނެތަ؟\nޖީ.އެސް.ޓީ ނުނަގާނެ. އެފަދަ ޚިދުމަތް ބަލާނީ ދިވެހިރާއްޖެއިން އެކްސްޕޯޓު ކުރެވުނު ޚިދުމަތެއްގެ ގޮތުގައި. އެކްސްޕޯޓު ކުރެވޭ އެއްވެސް މުދަލަކުން ނުވަތަ\nޚިދުމަތަކުން ޖީ.އެސް.ޓީ އެއް ނުނެގޭނެ.\n12 - ޕްރީޕެއިޑް ކާޑު އަދި އިލެކްޓްރޯނިކް ވައުޗަރުގެ ޖީ.އެސް.ޓީ ލާޒިމުވާ ވަގުތު ކަނޑައަޅާނީ ކިހިނެއް؟\nއާންމުކޮށް ޖީ.އެސް.ޓީ ލާޒިމުވާ ވަގުތު ކަނޑައެޅުމުގައި ބަލާ އުސޫލަށް. އެއީ ޕްރީޕެއިޑް ކާޑު ނުވަތަ އިލެކްޓްރޯނިކް ވައުޗަރަށް ޓެކްސް އިންވޮއިސް\nތައްޔާރުކުރާ ވަގުތާއި ފައިސާ އަދާކުރާ ވަގުތުގެ ތެރެއިން ކުރިން އަންނަ ވަގުތު.\n13 - ފިހާރަތަކުން ވިއްކާ ފޯނު ކާޑުގައި އަގު ޖަހާނީ ކިހިނެއް؟\nފޯނު ކާޑުގެ އަގު ޖަހައިފައި ހުންނަންވާނީ ޖީ.އެސް.ޓީ ނުހިމަނައި. އަދި އެ އަގުގެ އިތުރަށް ޖީ.އެސް.ޓީ ނަގާނެކަން ކަސްޓަމަރަށް ފަސޭހަކަމާއެކު\nފެންނާނެހެން ލިޔެވިފައި ހުންނަންވާނެ.\n14 - ޓެލެކޮމިއުނިކޭޝަން ޚިދުމަތްތަކުގެ އަގުތައް ހުންނަން ޖެހޭނީ ޖީ.އެސް.ޓީ ހިމެނިގެންތަ؟\nޓެލެކޮމިއުނިކޭޝަން ޚިދުމަތް ފޯރުވައިދޭ ފަރާތްތަކުން، ނުވަތަ އެ ފަރާތްތަކުގެ އޭޖެންޓުން ވިއްކާ މުއާސަލާތީ ޚިދުމަތުގައި އަގު ޖަހަންވާނީ ޖީ.އެސް.ޓީގެ އަދަދު ނުހިމަނައި. އަދި އެ އަގުގެ އިތުރަށް ޖީ.އެސް.ޓީ ނަގާނެކަން ކަސްޓަމަރަށް ފަސޭހަކަމާއެކު ފެންނާނެހެން ލިޔެވިފައި ހުންނަންވާނެ.\n15 - ފޯނު ކާޑު ޑިސްޓްރިބިއުޓަރުންގެ ކޮމިޝަން އިން ޖީ.އެސް.ޓީ ނަގާނެތަ؟\nފޯނު ކާޑު ޑިސްޓްރިބިއުޓަރުންގެ ކޮމިޝަން އިން ޖީ.އެސް.ޓީ ނަގާނެ\n16 - ރިޒޯޓު ނުވަތަ ގެސްޓުހައުސް ތަކުން، ފޯނުގެ ނުވަތަ އިންޓަނެޓްގެ ޚިދުމަތަށް ކުރާ ޗާޖުން ވެސް ޖީ.އެސް.ޓީ ނަގާނެތަ؟\nމި ފަދަ ޚިދުމަތްތަކުން ޖީ.އެސް.ޓީ ނަގާނެ. ނަގާނީ ޓޫރިޒަމް ދާއިރާގެ ޖީ.އެސް.ޓީ ރޭޓުން.\n17 - ޖީ.އެސް.ޓީއަށް ރަޖިސްޓަރީ ނުކުރާ ފަރާތަކަށް، ފޯނު ކާޑު،"ރާސްޓަސް" އަދި "ރީލޯޑު" ފަދަ ޚިދުމަތްތަކުން ޖީ.އެސް.ޓީ ނެގިދާނެތަ؟\nޖީ.އެސް.ޓީ ނެގޭނީ މީރާގައި ޖީ.އެސް.ޓީއަށް ރަޖިސްޓަރީކޮށްފައިވާ ފަރާތްތަކަށް\n18 - "ރާސްޓަސް" އަދި "ރީލޯޑް" އިން ޖީ.އެސް.ޓީ ނެގޭނީ ކިހިނެތް؟\nކަސްޓަމަރު ރާސްޓަސް ނުވަތަ ރީލޯޑް ގަތުމަށް ދޭ ފައިސާގެ އަދަދު އެއްވެސް އުނިއިތުރުކުރުމެއްނެތި ރާސްޓަސް ނުވަތަ ރީލޯޑް ކުރާ ފޯނުގައި ޖެހުމުން ޖީ.އެސް.ޓީގެ އަދަދު ސިސްޓަމުން އަމިއްލައަށް ކެނޑުމަށްފަހު ކަސްޓަމަރަށް ކްރެޑިޓް ޖަމާވާނެ.\nމިސާލު: ކަސްޓަމަރަކު 10 ރުފިޔާ ދިނުމުން، ރާސްޓަސް ނުވަތަ ރީލޯޑް ވިއްކާފަރާތުން ރާސްޓަސް ނުވަތަ ރީލޯޑް ފޯނުގައި އަދަދެއްގެ ގޮތުގައި ޖަހާނީ 10 އެއް. ކަސްޓަމަރަށް ޖަމާވާނީ 9.43 ރުފިޔާގެ ކްރެޑިޓް. އަދި ރާސްޓަސް ނުވަތަ ރީލޯޑް ވިއްކާފަރާތުގެ އެކައުންޓުން ކެނޑޭނީ ވެސް 9.43 ރުފިޔާ. އޭރުން، ކަސްޓަމަރު އިތުރަށް ޖީ.އެސް.ޓީގެ ގޮތުގައި އަދަދެއް ދައްކާކަށް ނުޖެހޭނެ އަދި ވިއްކާ ފަރާތުން އެ މުއާމަލާތުގެ ބާކީގެ ގޮތުގައި އެއްވެސް އަދަދެއް ދޭކަށް ނުޖެހޭނެ.\n19 - ފިހާރައަށް ދެއްކިފައިސާއަށް ވުރެ މަދުން ރާސްޓަސް ނުވަތަ ރީލޯޑް ޖަމާވަނީ ކީއްވެ؟\nރާސްޓަސް ނުވަތަ ރީލޯޑްގެ ކްރެޑިޓުގެ ގޮތުގައި ޖަމާވާނީ ފިހާރައަށް ކަސްޓަމަރު ދެއްކި ފައިސާއިން ޖީ.އެސް.ޓީގެ އަދަދު ކެނޑުމަށް ފަހު ބާކީ އަދަދު.\n20 - ޖީ.އެސް.ޓީގެ ގޮތުގައި ކެނޑުނު އަދަދު އެނގޭނީ ކިހިނެއް؟\nރާސްޓަސް ނުވަތަ ރީލޯޑް ވިއްކާ ވިޔަފާރިތަކުން ކަސްޓަމަރަށް ރަސީދު ދޭން އެދެފިނަމަ ޖީ.އެސް.ޓީ ގަވާއިދުގެ ދަށުން ނުވަތަ ކޮންޒިއުމަރ ޕްރޮޓެކްޝަން ޤާނޫނުގެ ދަށުން ކަސްޓަމަރަށް ރަސީދު ދޫކުރަންވާނެ. ރަސީދުގައި ޖީ.އެސް.ޓީގެ ގޮތުގައި ކެނޑުނު އަދަދު އެނގެން އޮންނާނެ.\n21 - ރާސްޓަސް ނުވަތަ ރީލޯޑްގެ ގޮތުގައި ލިބޭނެ އަދަދު އަމިއްލައަށް ހޯދާނީ ކިހިނެއް؟\nރާސްޓަސް ނުވަތަ ރީލޯޑް ކުރުމަށް ފިހާރައަށް ދައްކާ ފައިސާ 1.06 އިން ގެއްލާނީ\nމިސާލު: ރީލޯޑް ކުރުމަށް ކަސްޓަމަރަކު ދެއްކި އަދަދަކީ -/20ރ ކަމުގައިވާނަމަ، 20 ގެއްލަން 1.06 ހެދުމުން ލިބޭ 18.87 އަކީ ޖީ.އެސް.ޓީ އުނިވުމަށްފަހު\n22 - ކޮންމެ ވިޔާފާރިއަކުން ރާސްޓަސް ނުވަތަ ރީލޯޑް ގަތަސް ޖީ.އެސް.ޓީ ކެނޑޭނެތަ؟\nޖީ.އެސް.ޓީއަށް ރަޖިސްޓަރީކޮށްފައިވާ ކޮންމެ ވިޔަފާރިއަކުން ރާސްޓަސް ނުވަތަ ރީލޯޑް ގަތަސް ޖީ.އެސް.ޓީ ކެނޑޭނެ\n23 - ޖީ.އެސް.ޓީއަށް ރަޖިސްޓަރީ ކޮށްފައިވާ ވިޔަފާރިއަކުން ރާސްޓަސް ނުވަތަ ރީލޯޑް އަގު ބޮޑުވާނެތަ؟\nހުރިހާ ވިޔަފާރިއަކުންވެސް ރާސްޓަސް އަދި ރީލޯޑް ވިއްކާނީ އެއް އަގެއްގައި\n1 - ޖީ.އެސް.ޓީއަށް ރަޖިސްޓަރީ ކުރުމަށް ބޭނުންކުރަނީ ކޮން ފޯމެއް؟\nMIRA 105 (ޖީ.އެސް.ޓީ ރަޖިސްޓްރޭޝަން) ފޯމު. މީރާގައި ކުރިން ރަޖިސްޓަރީކުރެވިފައިނުވާނަމަ،MIRA 117 (ޜަޖިސްޓަރީކުރުމާއި މައުލޫމާތު ބަދަލުކުރުން)\nއަދި MIRA 105 ފޯމު ހުށަހަޅަން ޖެހޭނެ.\n2 - ޓޫރިޒަމް ދާއިރާނޫން ދާއިރާތަކުގެ މުދަލާއި ޚިދުމަތް ފޯރުވައިދޭ ފަރާތްތަކުން ޖީ.އެސް.ޓީ ބަޔާން ހުށަހަޅަންޖެހޭނީ ކޮން ފޯމެއް ބޭނުންކޮށްގެން؟\nMIRA 205 (ޖީ.އެސް.ޓީ ބަޔާން)\n3 - ޓޫރިޒަމް ދާއިރާގެ މުދަލާއި ޚިދުމަތް ފޯރުވައިދޭ ފަރާތްތަކުން ޖީ.އެސް.ޓީ ބަޔާން ހުށަހަޅަން ޖެހޭނީ ކޮން ފޯމެއް ބޭނުންކޮށްގެން؟\nMIRA 206 (ޖީ.އެސް.ޓީ ބަޔާން)\n4 - އިންޕުޓް ޓެކުހުގެ ގޮތުގައި އެއްވެސް އަދަދެއް އުނިކުރަން ބޭނުން ކަމުގައިވާނަމަ ޖީ.އެސް.ޓީ ބަޔާނާއެކު ހުށަހަޅަންޖެހޭނީ ކޮން ލިޔުމެއް؟\nއިންޕުޓް ޓެކްސް ސްޓޭޓްމަންޓް\n5 - ޖީ.އެސް.ޓީ ބަޔާނާއި އިންޕުޓް ޓެކްސް ސްޓޭޓްމަންޓް ހުށަހަޅާއިރު ބޭނުންކުރަންޖެހޭނީ ކޮން ވާރޝަންއެއް؟\nޖީ.އެސް.ޓީއަށް ރަޖިސްޓަރީކޮށްފައިވާ ހުރިހާ ފަރާތްތަކުން ވެސް ހުށަހަޅަން ޖެހޭނީ 16.1 ވާރޝަންގެ ޖީ.އެސް.ޓީ ބަޔާން އަދި 15.1 ވާރޝަންގެ އިންޕުޓް ޓެކްސް ސްޓޭޓްމަންޓް.\n6 - ޖީ.އެސް.ޓީ ބަޔާނާއި ފައިސާ ދެއްކުމުގެ ސުންގަޑިއަކީ ކޮބާ؟\nޓެކްސް ނެގޭ މުއްދަތު ނިމިގެން ޖެހިގެން އަންނަ މަހުގެ 28 ވަނަ ދުވަހުގެ ކުރިން\n(މިސާލު: ތިންމަހުން އެއްފަހަރު ބަޔާން ހުށަހަޅާ ފަރާތްތަކުން ޖަނަވަރީ، ފެބުރުއަރީ އަދި މާރިޗު މަހުގެ ބަޔާން ހުށަހަޅަން ޖެހޭނީ އެޕްރީލް 28 ވަނަ\n7 - ޖީ.އެސް.ޓީ ބަޔާން ހުށަހަޅައި ފައިސާ ދެއްކުމުގެ އެންމެފަހު ތާރީޚު ރަސްމީ ބަންދު ދުވަހަކާ ދިމާވާނަމަ، ޖީ.އެސް.ޓީ ބަޔާން ހުށަހަޅަންޖެހޭނީ ކޮން ދުވަހެއްގައި؟\nޖީ.އެސް.ޓީ ބަޔާން ހުށަހަޅައި ފައިސާ ދައްކަން ޖެހޭނީ ޖެހިގެން އަންނަ ރަސްމީ މަސައްކަތު ދުވަހު\n8 - ޖީ.އެސް.ޓީ ބަޔާނުގެ އިޤުރާރުގައި ކޮންމެ މީހަކަށްވެސް ސޮއި ކުރެވިދާނެތަ؟\nޖީ.އެސް.ޓީ ބަޔާނުގައި ސޮއި ކުރެވޭނީ ވިޔަފާރީގެ ޤާނޫނީ ވެރިފަރާތަށް ނުވަތަ އެ ފަރާތުގެ ޖީ.އެސް.ޓީ ބަޔާންތަކުގައި ސޮއިކުރުމަށް ހުއްދަދީފައިވާ ފަރާތެއްގެ\nގޮތުގައި މީރާގައި ރަޖިސްޓަރީކުރެވިފައިވާ ފަރާތްތަކަށް\n9 - މިހާރު ޖީ.އެސް.ޓީ ނެގެނީ ކޮން ރޭޓުތަކަކުން؟\nޓޫރިޒަމް ދާއިރާއިން %12 ގައި އަދި ޓޫރިޒަމް ނޫން އެހެން ދާއިރާތަކުން %6 ގައި\n10 - ޖީ.އެސް.ޓީއަށް ރަޖިސްޓަރީ ކުރަން ލާޒިމުވަނީ ކޮން ޝަރުތުތަކެއް ފުރިހަމަވުމުން؟\nޓޫރިޒަމް ދާއިރާގެ މުދަލެއް ނުވަތަ ޚިދުމަތެއް ފޯރުވައިދޭނަމަ؛ ނުވަތަ\nދިވެހިރާއްޖެއަށް މުދާ އިމްޕޯޓު ކުރާނަމަ؛ނުވަތަ\nފާއިތުވި 12 މަސްދުވަހު ވިއްކި މުދަލާއި ފޯރުވައިދިން ޚިދުމަތުގެ އަގު 1 މިލިއަން ރުފިޔާއަށްވުރެ އިތުރުވާނަމަ؛ނުވަތަ\nކުރިޔަށް އޮތް 12 މަސްދުވަހު ވިއްކާނެ މުދަލާއި ފޯރުވައިދޭނެ ޚިދުމަތުގެ އަގު 1 މިލިއަން ރުފިޔާއަށްވުރެ އިތުރުވާނެކަމަށް އަންދާޒާކުރެވޭނަމަ\n11 - ޖީ.އެސް.ޓީއަށް ރަޖިސްޓަރީކުރަން ލާޒިމުވާ ޝަރުތެއް ހަމަނުވިޔަސް ރަޖިސްޓަރީ ކުރެވިދާނެތަ؟\nޖީ.އެސް.ޓީއަށް ރަޖިސްޓަރީ ކުރުން ލާޒިމުވާ ޝަރުތެއް ހަމަ ނުވިޔަސް، ރަޖިސްޓަރީކޮށްފައިވާ ފަރާތެއްގެ ގޮތުގައި މީރާގައި ރަޖިސްޓަރީކޮށްދިނުމަށް އެދި ކޮމިޝަނަރ ޖެނެރަލަށް އަމިއްލައަށް ހުށަހެޅުމުގެ އިޚްތިޔާރު، ހުއްދައެއް ލިބިގެން ހިންގާ ވިޔަފާރިތަކަށާއި ހުއްދައެއް ލިބިގެން ހިންގާ ޚިދުމަތްތަކަށް ލިބި ގެންވެއެވެ.\n12 - ވިޔަފާރިކުރާ ތަނުގައި މުދަލާއި ޚިދުމަތުގެ އަގު ޖަހާފައި ހުންނަން ޖެހޭނީ ކިހިނެއް؟\nމުދަލާއި ޚިދުމަތުގައި އަގު ޖަހާފައި ހުންނަން ޖެހޭނީ ޖީ.އެސް.ޓީ ހިމަނައިގެން. މުދާ ނުވަތަ ޚިދުމަތުގައި ޖަހާފައި ހުންނަ އަގުގެ އިތުރަށް ކަސްޓަމަރެއްގެ\nއަތުން ފައިސާ ނެގިގެން ނުވާނެ.\n13 - މުދަލާއި ޚިދުމަތުން ސަރވިސް ޗާޖު ނަގާނަމަ ވިޔަފާރިކުރާ ތަންތަނުން އަގުޖެހުމުގައި ގެންގުޅޭނެ އުސޫލަކީ ކޮބާ؟\nމިފަދަ ވިޔަފާރިތަކުން ފޯރުވައިދޭ މުދަލާއި ޚިދުމަތުގެ އަގު ޖީ.އެސް.ޓީ ނުހިމަނައި ޖެހިދާނެ. އެހެންނަމަވެސް ޖުމުލަ އަގު ކަސްޓަމަރުންނަށް\nހިސާބުކުރެވޭނެގޮތަށް ޖީ.އެސް.ޓީ ނެގޭނެ ރޭޓާއި ސަރވިސް ޗާޖު ނެގޭނެ ރޭޓު އެނގެން އޮންނަންޖެހޭނެ.\n14 - މަރާމާތުކުރުމުގެ ބޭނުމަށް ވަގުތީ ގޮތުން ވިޔަފާރި ބަންދުކޮށްފައި ހުރިނަމަވެސް ނުވަތަ އެއްވެސް ވިޔަފާރިއެއް އެ މުއްދަތުގައި ނުވިނަމަވެސް މީރާއަށް ޖީ.އެސް.ޓީ ބަޔާން ހުށަހަޅަން ޖެހޭނެތަ؟\nޖީ.އެސް.ޓީއަށް ރަޖިސްޓަރީ ކުރުމަށްފަހު ހުރިހާ ފަރާތްތަކުން ޖީ.އެސް.ޓީ ބަޔާން ހުށަހަޅަންޖެހޭ. ވަގުތީގޮތުން ވިޔަފާރި ބަންދުކޮށްފައި ނުވަތަ\nއެ މުއްދަތުގައި ވިޔަފާރިނުވާ ފަރާތްތަކުންވެސް "ސުން" ބަޔާނެއް މީރާއަށް ހުށަހަޅަންޖެހޭނެ\n15 - "ޓައިމް އޮފް ސަޕްލައި" ނުވަތަ ޚިދުމަތް ދެވުނު ވަގުތަކީ ކޮބާ؟\nއެ މުޢާމަލާތަކާއި ގުޅިގެން ޓެކްސް އިންވޮއިސް ދޫކުރެވުނު ވަގުތު ނުވަތަ އެމުޢާމަލާތެއްގެ އަގު އަދާކުރެވުނު ވަގުތު؛ މި ދެ ވަގުތުގެ ތެރެއިން ކުރިން\n16 - "ޚިދުމަތް ދެވުނު ވަގުތު" ދެނެގަތުމުގެ ބޭނުމަކީ ކޮބާ؟\nއެ މުޢާމަލާތަކާއި ގުޅިގެން ޖީ.އެސް.ޓީ ދައްކަންޖެހޭ ޓެކްސް ނެގޭ މުއްދަތު ކަނޑައެޅުމަށް\n1 - ބީ.ޕީ.ޓީއަށް ރަޖިސްޓަރީ ކުރަން ހުށަހަޅަންޖެހޭނީ ކޮން ފޯމެއް؟\nMIRA 101 (ޓެކްސް ދައްކާފަރާތް ރަޖިސްޓަރީކުރުން) ފޯމު\n2 - ބީ.ޕީ.ޓީއަށް ރަޖިސްޓަރީ ކުރުމަށްޓަކައި އަމިއްލަ ފަރުދުން ހުށަހަޅަންޖެހޭ ލިޔެކިޔުންތަކަކީ ކޮބާ؟\nވިޔަފާރީގެ ޤާނޫނީ ވެރިފަރާތުގެ އައިޑީ ކާޑުގެ ކޮޕީ\nވިޔަފާރި ހުއްދައިގެ ކޮޕީ\nލައިސަންސް ނުވަތަ ރަޖިސްޓަރީގެ ކޮޕީ\nޒިންމާވާ ފަރާތެއް އައްޔަންކޮށްފައިވާނަމަ، ޒިންމާވާ ފަރާތުގެ އައިޑީ ކާޑުގެ ކޮޕީ އަދި ޒިންމާވާ ފަރާތުން އެކަން ގަބޫލުކުރިކަމުގެ ލިޔުން\n3 - ބީ.ޕީ.ޓީއަށް ރަޖިސްޓަރީ ކުރުމަށްޓަކައި ޤާނޫނީ ޝަޚުސުންކަމަށްވާ ކުންފުނި ނުވަތަ ޕާޓްނަރޝިޕްތަކުން ހުށަހަޅަން ޖެހޭ ލިޔެކިޔުންތަކަކީ ކޮބާ؟\nމެނޭޖިން ޑިރެކްޓަރު ނުވަތަ މެނޭޖިން ޕާޓްނަރުގެ އައިޑީ ކާޑުގެ ކޮޕީ\nކުންފުނި ނުވަތަ ޕާޓްނަރޝިޕްގެ ރަޖިސްޓަރީގެ ކޮޕީ\nޒިންމާވާ ފަރާތެއް އައްޔަންކޮށްފައިވާނަމަ، ޒިންމާވާ ފަރާތުގެ އައިޑީ ކާޑުގެ ކޮޕީ\n4 - މީރާގައި ބޭންކް އެކައުންޓެއް ރަޖިސްޓަރީ ކުރަން ކޮންމެހެން ލާޒިމުތަ؟\nނޫން. އެހެންނަމަވެސް ފީ ނުވަތަ ޓެކްސް ދައްކަންބޭނުންވަނީ ޗެކުން ކަމުގައިވާނަމަ، އެ ޗެކު ނިސްބަތްވާ ބޭންކް އެކައުންޓް މީރާގރަޖިސްޓްރީކުރެވިފައި\nއޮންނަންވާނެ. މީރާގައި ވިޔަފާރި ރަޖިސްޓަރީ ކުރުމަށްފަހުވެސް ބޭންކް އެކައުންޓް ރަޖިސްޓަރީ ކުރެވިދާނެ. ބޭންކް އެކައުންޓް ރަޖިސްޓަރީކުރުމަށް\n5 - މީރާގައި ބޭންކް އެކައުންޓް ރަޖިސްޓަރީ ކުރާކަމުގައިވާނަމަ އިތުރަށް ބޭނުންވާނެ ލިޔެކިޔުމަކީ ކޮބާ؟\nބޭންކް އެކައުންޓުގެ ނަންބަރާއި ވެރިފަރާތުގެ ނަން އެނގޭނެފަދަ މައުލޫމާތު ހިމެނޭ، އެކައުންޓް ނިސްބަތްވާ ބޭންކުގެ ލިޔުމެއް ނުވަތަ ބޭންކް އެކައުންޓް ސްޓޭޓްމަންޓުގެ ކޮޕީއެއް\n6 - އަމިއްލަ ނަމުގައި އެހެން ފަރާތެއްގެ ބޭންކް އެކައުންޓް ރަޖިސްޓަރީ ކުރެވިދާނެތަ؟ ރަޖިސްޓަރީ ކުރެވޭނަމަ ހުށަހަޅަންޖެހޭ ލިޔެކިޔުންތަކަކީ ކޮބާ؟\nރަޖިސްޓަރީ ކުރެވިދާނެ. ރަޖިސްޓަރީކުރުމަށް ހުށަހަޅަންޖެހޭ ލިޔެކިޔުންތަކަކީ:\nMIRA 101 ފޯމާއެކު، އެކައުންޓް މީރާގައި ރަޖިސްޓަރީ ކުރުމާއިމެދު އެއްވެސް އިޢުތިރާޒެއް ނެތްކަމަށް އެ އެކައުންޓުގެ ވެރިފަރާތުން އެއްބަސްވާ ސިޓީއެއް؛\nއަދި ބޭންކް އެކައުންޓުގެ ނަންބަރާއި ވެރިފަރާތުގެ ނަން އެނގޭނެފަދަ މައުލޫމާތު ހިމެނޭ އެކައުންޓް ނިސްބަތްވާ ބޭންކުގެ ލިޔުމެއް ނުވަތަ ބޭންކް އެކައުންޓް\n7 - ބީ.ޕީ.ޓީ ޤާނޫނުގެ ދަށުން ކޮންމެ އަހަރަކު ހުށަހަޅަން ޖެހޭ ލިޔެކިޔުންތަކަކީ ކޮބާ؟\nއިންޓެރިމް ޕޭމަންޓް ސްޓޭޓްމަންޓް MIRA 303 (މި ސްޓޭޓްމަންޓް އަހަރަކު2ފަހަރު ހުށަހަޅަންޖެހޭ)\nބީ.ޕީ.ޓީ ބަޔާން MIRA 304\n8 - އަމިއްލަ ފަރުދުން ބީ.ޕީ.ޓީ ބަޔާން ހުށަހަޅަން ޖެހޭތަ؟\nއަމިއްލަ ފަރުދުން ބީ.ޕީ.ޓީ ބަޔާން ހުށަހަޅަން ޖެހޭނީ އެފަރާތެއްގެ:\nޖުމުލަ އާމްދަނީ އަހަރެއްގެ ތެރޭގައި 1,000,000 ރުފިޔާ އަށްވުރެ އިތުރުވާނަމަ، ނުވަތަ\nއަހަރެއްގެ ތެރޭގައި ޓެކްސް ބިނާކުރެވޭ ފައިދާ 500,000 ރުފިޔާ އަށްވުރެ އިތުރުވާނަމަ\n9 - އަމިއްލަ ފަރުދުން އިންޓެރިމް ޕޭމަންޓް ސްޓޭޓްމަންޓް ހުށަހަޅަން ޖެހޭތަ؟\nއެފަރާތަކީ ބީ.ޕީ.ޓީ ބަޔާން ހުށަހަޅަން ލާޒިމުވާ ފަރާތަކަށްވާނަމަ، އިންޓެރިމް ޕޭމަންޓް ސްޓޭޓްމަންޓް ހުށަހަޅަން ޖެހޭނެ\n10 - ޓެކްސް ބިނާކުރެވޭ ފައިދާއަކީ ކޮބާ؟\nޓެކްސްނެގޭ މުއްދަތުގައި ލިބޭ އާމްދަނީ އިން, އެ މުއްދަތުގައި ކޮށްފައިވާ ވިޔަފާރީގެ ޚަރަދުތަކުގެ ތެރެއިން ބީ.ޕީ.ޓީ ޤާނޫނާއި ގަވާއިދުގެ ދަށުން އުނިކުރުން ހުއްދަކުރާ ޚަރަދުތައް އުނިކުރުމުން ލިބޭ ފައިދާ\n11 - އަމިއްލަ ފަރުދުން ފިޔަވައި، އެހެން ހުރިހާ ފަރާތްތަކުން ބީ.ޕީ.ޓީ ބަޔާނާއި އިންޓެރިމް ޕޭމަންޓް ސްޓޭޓްމަންޓް ހުށަހަޅަން ޖެހޭތަ؟\nބީ.ޕީ.ޓީ ޤާނޫނުގެ ދަށުން، އަމިއްލަ ފަރުދުން ފިޔަވާ އެހެން ހުރިހާ ފަރާތްތަކުން ލިބޭ އާމްދަނީއާއި ފައިދާގެ މައްޗަށް ބެލުމެއްނެތި ކޮންމެ ޓެކްސް އަހަރެއްގައިވެސް ބީ.ޕީ.ޓީ ބަޔާނާއި އިންޓެރިމް ޕޭމަންޓް ސްޓޭޓްމަންޓް ހުށަހަޅަންޖެހޭ\n12 - އިންޓެރިމް ޕޭމަންޓް ސްޓޭޓްމަންޓަކީ ކޮބާ؟\nހިނގަމުންދާ ޓެކްސް އަހަރުގައި ބީ.ޕީ.ޓީގެ ގޮތުގައި ދައްކަންޖެހޭ އަދަދު ކަނޑައެޅުމަށްޓަކައި ވޭތުވެދިޔަ އަހަރު ބީ.ޕީ.ޓީގެ ގޮތުގައި ދެއްކި އަދަދުގެ މައްޗަށް ބިނާކޮށް ހުށަހަޅާ ލިޔުމެއް. ހިނގަމުންދާ ޓެކްސް އަހަރަކީ ފުރަތަމަ ޓެކްސް އަހަރުކަމުގައިވާނަމަ، އެ އަހަރަށް ލިބޭނެކަމަށް ލަފާކުރެވޭ އާމްދަނީގެ މައްޗަށް ބިނާކޮށް ހުށަހަޅާ ލިއުމެއް.\n13 - ހިސާބުތައް ތައްޔާރުކުރުމުގައި ކޭޝް ބޭސިސް އިޚްތިޔާރުކޮށްފިނަމަ ބީ.ޕީ.ޓީ ބަޔާނާއިއެކު ހުށަހަޅަން ޖެހޭނީ ކޮން ލިޔެކިޔުންތަކެއް؟\nއާމްދަނީއާއި ޚަރަދުގެ ބަޔާން\nމާލީ ހިސާބުތަކާއި ގުޅޭ ނޯޓްސް\n14 - ހިސާބުތައް ތައްޔާރުކުރުމުގައި ކޭޝް ބޭސިސް އިޙްތިޔާރު ކުރެވޭނީ ކޮންކޮން ފަރާތްތަކަކަށް؟\nޓެކްސް އަހަރެއްގައި އާމްދަނީގެ ގޮތުގައި 10 މިލިއަން ރުފިޔާއަށްވުރެ މަދުން އާމްދަނީ ލިބޭ ފަރާތްތަކަށް\n15 - އެކްރޫއަލް ބޭސިސްއަށް ހިސާބުތައް ތައްޔާރުކުރާކަމުގައިވާނަމަ ބީ.ޕީ.ޓީ ބަޔާނާއެކު ހުށަހަޅަންޖެހޭ ލިޔެކިޔުންތަކަކީ ކޮބާ؟\nސްޓޭޓްމަންޓް އޮފް ފައިނޭންޝަލް ޕޮޒިޝަން (ބެލެންސް ޝީޓް)\nފައިސާ ލިބުނު ގޮތާއި ހޭދަވި ގޮތުގެ ބަޔާން\nހިއްސާގެ ރައުސުލްމާލަށް އައި ބަދަލުތަކުގެ ބަޔާން\n16 - މާލީ ހިސާބުތައް އޮޑިޓު ކުރަން ޖެހޭތަ؟\nމާލީ ހިސާބުތައް އޮޑިޓު ކުރަން ޖެހޭނީ އެ ފަރާތަކަށް ޓެކްސް އަހަރެއްގައި ލިބޭ އާމްދަނީ 10 މިލިއަން ރުފިޔާއަށްވުރެ އިތުރުވާނަމަ.\n17 - ބީ.ޕީ.ޓީގެ ބޭނުމަށް ޤާނޫނުން ހުއްދަކުރާ އުނި ކުރެވޭނެ ޚަރަދުތަކަކީ ކޮބާ؟\nއުސޫލެއްގެ ގޮތުން ވިޔަފާރިއާ ގުޅުން ހުރި އެންމެހާ ޚަރަދެއް؛\nއެ ޚަރަދަކީ ބީ.ޕީ.ޓީ ޤާނޫނު އަދި ގަވާއިދުގެ ދަށުން ޓެކްސް ބިނާކުރެވޭ ފައިދާ ހިސާބުކުރުމުގައި އުނިކުރުން މަނާ ކުރެވިފައިވާ ނުވަތަ އުނިކުރެވޭ ވަކި މިންވަރެއް ކަނޑައެޅިފައިވާ ޚަރަދަކަށް ނުވާނަމަ އުނިކުރެވޭނެ.\n18 - ބީ.ޕީ.ޓީ ބަޔާން ހުށަހެޅުމަށް ބޭނުން ކުރަންޖެހޭނީ ކޮންފޯމެއް؟\nMIRA 304 (ބީޕީޓީ ބަޔާން)\n19 - އިންޓެރިމް ޕޭމަންޓް ސްޓޭޓްމަންޓް ހުށަހެޅުމަށް ބޭނުންކުރަންޖެހޭނީ ކޮންފޯމެއް؟\nMIRA 303 (އިންޓެރިމް ޕޭމަންޓް ސްޓޭޓްމަންޓް)\n1 - ވިތުހޯލްޑިންގ ޓެކްސް އަކީ ކޮބާ؟\nވިތުހޯލްޑިންގ ޓެކުހަކީ، ޓެކުހުގެ ބޭނުމަށް ދިވެހިރާއްޖޭގައި ވަޒަންވެރިވެފައިވާ ނުވާ ފަރާތްތަކަށް ދައްކާ ޕޭމަންޓްތަކުގެ ތެރެއިން، ޤާނޫނުގައި ކަނޑައަޅާފައިވާ ވަކި ޕޭމަންޓްތަކަކުން ކަނޑައެޅިގެންވާ ޕަސެންޓެއް އުނިކުރުމަށްފަހު މީރާއަށް ދައްކަންޖެހޭ ޓެކުހެއް.\n2 - ވިތުހޯލްޑިންގ ޓެކްސް އުނިކުރަންޖެހޭނީ ކޮން ޝަރުތުތަކެއް ފުރިހަމަވެގެން؟\nވިތުހޯލްޑިންގ ޓެކުހުގެގޮތުގައި އުނިކުރަންޖެހޭނީ، ދެ ޝަރުތެއް ފުރިހަމަވުމުން. އެއީ:\nއެ ފައިސާއަކީ ދިވެހިރާއްޖޭގައި ވަޒަންވެރިވެފައި ނުވާ ފަރާތަކަށް ދައްކާ ފައިސާއަކަށްވުން\nއެ ފައިސާއަކީ ވިޔަފާރީގެ ފައިދާއިން ޓެކްސް ނެގުމާ ބެހޭ ޤާނޫނުގެ6ވަނަ މާއްދާގައި ބަޔާންކޮށްފައިވާ ޕޭމަންޓުތަކުގެ ތެރެއިން ޕޭމަންޓަކަށް ވުން\n3 - ވިތުހޯލްޑިންގ ޓެކްސް ނެގޭ ރޭޓަކި ކޮބާ؟\nވިތުހޯލްޑިންގ ޓެކްސް ދައްކަންޖެހޭ ޕޭމަންޓުގެ ޖުމުލަ އަދަދުގެ %10\n4 - ވިތުހޯލްޑިންގ ޓެކްސް ދައްކަން ނުޖެހެނީ ކޮންކޮން ފަރާތްތަކެއް؟\nވިޔަފާރި ނުކުރާ އަމިއްލަ ފަރުދުން\n5 - ވިތުހޯލްޑިންގ ޓެކްސް ހުށަހަޅަން ޖެހޭނީ ކޮން ފޯމެއް މެދުވެރިކޮށް؟\nMIRA 301 (ވިތުހޯލްޑިންގ ޓެކްސް ބަޔާން)\n6 - ވިތުހޯލްޑިންގ ޓެކްސް ބަޔާން އަދި ފައިސާ ދައްކަންޖެހޭ ސުންގަޑި އަކީ ކޮބާ؟\nވިތުހޯލްޑިންގ ޓެކްސް އުނިކުރާ މަހާ ވިދިގެން އަންނަ މަހުގެ 15 ވަނަ ދުވަސް\n7 - ވިތުހޯލްޑިންގ ޓެކްސް ބަޔާނާއެކު އިތުރު ލިޔެކިޔުމެއް ހުށަހަޅަންޖެހޭނެތަ؟\n8 - ވިތުހޯލްޑިންގ ޓެކްސް ދެއްކުމުން މީރާއިން ލިޔެކިޔުމެއް ދޫކުރާނެތަ؟\nމީރާއަށް ވިތުހޯލްޑިންގ ޓެކްސް ބަޔާން އަދި ފައިސާ ހުށަހެޅުމުން، ވިތުހޯލްޑިންގ ޓެކްސް ސެޓްފިކެޓެއް ލިބޭނެ. މި ސެޓްފިކެޓްގައި ބަޔާންކޮށްފައިވާނީ ވިތުހޯލްޑިންގ ޓެކުހުގެގޮތުގައި އުނިކޮށްފައިވާ އަދަދު. މި ސެޓްފިކެޓަކީ، ދިވެހިރާއްޖޭގައި ވަޒަންވެރިވެފައި ނުވާ ފަރާތަށް ފޮނުވަންޖެހޭ ލިޔުމެއް.\n9 - ވިތުހޯލްޑިންގ ޓެކްސް ދައްކަންޖެހޭނީ ކޮން ފައިސާއަކުން؟\n1 - އެންމެ ފުރަތަމަ ފަހަރު ވާރކްވިސާ ފީ ދައްކަން އަންނައިރު ބޭނުންވާނީ ކޮން ލިޔެކިޔުމެއް؟\nއެމްޕްލޮއިމަންޓް އެޕްރޫވަލްގެ އޮރިޖިނަލް, މެޑިކަލް ރިޕޯޓުގެ އޮރިޖިނަލް އަދި ބިދޭސީމީހާގެ ޕާސްޕޯޓުގެ އޮރިޖިނަލް\n2 - އޮންލައިން އެމްޕްލޮއިމަންޓް އެޕްރޫވަލެއްގެ ވާރކްވިސާ ފީ އަތޮޅު ކައުންސިލްތަކުން ބަލައިގަންނާނެތަ؟\nމިވަގުތު އޮންލައިން އެމްޕްލޮއިމަންޓް އެޕްރޫވަލްގެ ވާރކްވިސާ ފީ ބަލައިގަންނާނީ މީރާއިންނާއި ބައެއް އަތޮޅު ކައުންސިލްތަކުން\n3 - އެންމެ ކުޑަ މުއްދަތަކަށް ފައިސާ ދެއްކޭނީ ކިހާ މުއްދަތަކަށް؟\n4 - މަހެއްގެ މައްޗަށް ކިހާވަރެއް ދައްކަން ޖެހޭތޯ؟\nމަހަކަށް 250 ރުފިޔާ.3މަހަށް 750 ރުފިޔާ\n5 - އެމްޕްލޮއިމަންޓް އެޕްރޫވަލްގެ އޮރިޖިނަލް ގެއްލިއްޖެ ހާލަތެއްގައި އަމަލުކުރާނީ ކިހިނެއް؟\nށް އެކަން އަންގަވާމޯލްޑިވްސް އިމިގްރޭޝަނަ\n6 - ބިދޭސީއަކަށް ވާރކްވިސާ ފީ ދެއްކޭނެތަ؟\nވާރކްވިސާ ފީ ދެއްކޭނީ ދިވެހިރައްޔިތަކަށް، ނުވަތަ ދިވެއްސަކާ ކައިވެނި ކޮށްގެން އުޅޭ ބިދޭސީއަކަށް\n7 - ވާރކްވިސާ ފީ ދެއްކުމަށްޓަކައި ފުރަންޖެހޭނީ ކޮން ފޯމެއް؟\nMIRA 401 (ވާރކްވިސާ ފީ ޕޭމަންޓް) ފޯމު\n8 - ވާރކްވިސާ ފީ ދެއްކުމަށް ލާޒިމްވާނީ ކޮން ފަރާތެއް؟\nބިދޭސީ މީހާއަށް ވަޒީފާ ދިންފަރާތް\n9 - ޑިޕޮސިޓުގެ ރީފަންޑު ހޯދުމަށްޓަކައި އަމަލުކުރަންޖެހޭނީ ކިހިނެއް؟\nޑިޕޮސިޓުގެ ރީފަންޑުގެ ކަންކަމާ މޯލްޑިވްސް އިމިގްރޭޝަންއަށް ގުޅުއްވާ\n10 - އެންމެ ފަހުން ފައިސާ ދެއްކި ރަސީދުކޮޅު ހޯދުމަށްޓަކައި އަމަލު ކުރާނީ ކިހިނެތް؟\nMIRA 403 (ޕޭމަންޓް ސްޓޭޓަސް ރިކުއެސްޓް) ފޯމު ހުށަހަޅުއްވާ. އެފޯމާ އެކު ހުށަހަޅަންޖެހޭ ލިޔެކިޔުންތަކުގެ ތަފްސީލް ފޯމުގައި ބަޔާންކޮށްފައި ވާނެ\n11 - ވާރކްވިސާ ފީއާ ބެހޭ މަޢުލޫމާތު ފޯނުން ލިބޭނެތަ؟\nފޯނުގެ ޒަރީއާއިން ވާރކްވިސާ ފީއާ ބެހޭ މައުލޫމާތު ފޯރުވައެއް ނުދޭނެ. އެމްޕްލޮއިމަންޓް އެޕްރޫވަލްއާ އެކީ މީރާއަށް ދުރުވުމުން މައުލޫމާތު ލިބޭނެ. ކުރީގެ އެމްޕްލޮއިމަންޓް އެޕްރޫވަލް ނަމަ އޮރިޖިނަލް ބޭނުންވާނެ އަދި އޮންލައިން އެމްޕްލޮއިމަންޓް އެޕްރޫވަލެއް ނަމަ ކޮޕީ ގަބޫލު ކުރާނެ\n12 - އެމްޕްލޮއިމަންޓް އެޕްރޫވަލްގެ ކޮޕީއެއް އޮތްނަމަ ވާރކްވިސާ ފީ ދެއްކޭނެތަ؟\nކުރީގެ އެމްޕްލޮއިމަންޓް އެޕްރޫވަލެއް ނަމަ އޮރިޖިނަލް ބޭނުންވާނެ. އޮންލައިން އެމްޕްލޮއިމަންޓް އެޕްރޫވަލެއް ނަމަ ކޮޕީ ގަބޫލު ކުރާނެ\n13 - ވާރކްވިސާ ފީ ދެއްކި މުއްދަތު ހަމަވަނީ ރަސްމީ ބަންދު ދުވަހަކަށްނަމަ، ދެން ޖެހިގެން ފެށޭ ރަސްމީ މަސައްކަތު ދުވަހެއްގައި ވާރކްވިސާ ފީ ދައްކަން އަތުވެއްޖެނަމަ ޖޫރިމަނާ ވާނެތަ؟\n1 - މީރާއަށް އޮންލައިންކޮށް ފައިސާ ދެއްކޭނީ ކޮން ފަރާތްތަކަކަށް؟\nމީރާގެ އޮންލައިން ޕޯރޓަލް، މީރާކަނެކްޓް ބޭނުންކުރައްވާ ފަރާތްތަކަށް.\n2 - މީރާކަނެކްޓް އެކައުންޓެއް ނެތްނަމަ މީރާކަނެކްޓް އެކައުންޓަކަށް އެދޭނީ ކިހިނެއް؟\nމީރާ ވެބްސައިޓްގައިވާ މީރާކަނެކްޓް ޕޯރޓަލް މެދުވެރިކޮށް ނުވަތަ މީރާކަނެކްޓް އެކައުންޓް ރިކުއެސްޓް ފޯމު މީރާއަށް ހުށަހަޅައިގެން.\n3 - މީރާއަށް އޮންލައިންކޮށް ފައިސާ ދެއްކުމަށް، މީރާގައި ބޭންކް އެކައުންޓް ރަޖިސްޓަރީކުރަން ޖެހޭނެތަ؟\n4 - މީރާއަށް އޮންލައިންކޮށް ފައިސާ ދެއްކޭނެ ގޮތްތަކަކީ ކޮބާ؟\nބީ.އެމް.އެލް ޑެބިޓް އަދި ކްރެޑިޓް ކާޑު\n5 - އޮންލައިންކޮށް ފައިސާދައްކަން ޚިޔާރު ކުރަންވީ ކީއްވެ؟\nއަވަހަށް ފައިސާ ދައްކާލެވޭނެ\nގޭގަ ހުރެގެން ބަޔާން ހުށަހަޅައި ފައިސާ ދައްކާލެވޭނެ، އަދި ރަސީދު ވަގުތުން ލިބޭނެ\n6 - އޮންލައިންކޮށް ފައިސާ ދެއްކޭނީ ކޮންކަހަލަ ޕޭމަންޓްތަކަކަށް؟\nކޯޕަރޭޓިވް ސޮސައިޓީގެ އަހަރީ ފީ\nދަނޑުވެރިކަމާއި ޓޫރިޒަމްއަށް ދޫކޮށްފައި ހުންނަ ރަށްރަށާއި ބިންބިމުގެ ކުލި\nއެއްގަމުގައި ދުއްވާ އުޅަނދުތަކުގެ އަހަރީ ފީ\nޓްރެފިކް ވަޔަލޭޝަން ޖޫރިމަނާ\n7 - އެއްގަމުގައި ދުއްވާ އުޅަނދުތަކުގެ އަހަރީ ފީ އޮންލައިންކޮށް ދައްކާ ކަމުގައިވަންޏާ، އަހަރީ ފީ ދެއްކިކަމުގެ ސްޓިކާ ލިބޭނީ ކިހިނެއް؟\nމީރާއަށް ދުރުވެ ސްޓިކާ ނަގަން ޖެހޭނީ. މި ފަދަ ސްޓިކާތައް ދޫކުރާނީ ވަކި ހާއްސަ ޓޯކެން ނަންބަރަކަށް.\nނޯޓް: ސްޓިކާ ދޫކުރެވޭނީ ޕާރކިން އަދި ޓްރެފިކް ޖޫރިމަނާތައް ދެއްކީމަ.\n8 - އެމް.އާރް.ޓީ.ޖީ.އެސް މެދުވެރިކޮށް ފައިސާ ދައްކާނީ ކިހިނެއް؟\nމީރާއިން ފޮނުވާ އެމް.އާރް.ޓީ.ޖީ.އެސް ރެމިޓެންސް ރިކުއެސްޓް ފޯމު ފުރިހަމަކުރުމަށްފަހު އެ ބޭފުޅެއްގެ ބޭންކް އެކައުންޓް ހުންނަ ބޭންކަކަށް ފޯމު ހުށަހެޅުމުން.\n9 - އެމް.އާރް.ޓީ.ޖީ.އެސް ފޯމު ލިބޭނީ ކިހިނެއް؟\nމީރާކަނެކްޓް މެދުވެރިކޮށް ބަޔާން ހުށަހެޅުމުން ރަޖިސްޓަރީކޮށްފައިވާ އީމެއިލް އެޑްރެސްއަށް، އެއްބައި ފުރިހަމަ ކޮށްފައިވާ އެމް.އާރް.ޓީ.ޖީ.އެސް ރެމިޓެންސް ރިކުއެސްޓް ފޯމު އީމެއިލް ކުރެވޭނެ.\nމީރާކަނެކްޓް އެކައުންޓުން ޑައުންލޯޑް ވެސް ކުރެވޭނެ.\n10 - އެމް.އާރް.ޓީ.ޖީ.އެސް މެދުވެރިކޮށް ފައިސާ ދެއްކިކަމުގެ ހެއްކަކީ ކޮބާ؟\nފައިސާ ދެއްކިކަމުގެ ހެއްކެއް ބޭނުންވާނަމަ، ބޭންކުން އެމް.އާރް.ޓީ.ޖީ.އެސް ފޯމުގެ ކޮޕީގައި ސޮއިކޮށް ސީލް ޖަހައިދޭނެ. މީރާއިން އެ ޕޭމަންޓް ޕްރޮސެސްކުރުމަށްފަހު ރަޖިސްޓަރީކޮށްފައިވާ އީމެއިލް އެޑްރެސްއަށް ރަސީދު ފޮނުވައިދޭނެ.\n11 - އެމް.އާރް.ޓީ.ޖީ.އެސް މެދުވެރިކޮށް ދައްކާ ފައިސާ މީރާއަށް ލިބޭނީ ކޮންއިރަކު؟\nބޭންކުތަކުން ރެމިޓެންސް ރިކުއެސްޓް ޕްރޮސެސްކުރުމަށްފަހު މީރާއަށް ފައިސާ ލިބޭނެ.\n12 - އެމް.އާރް.ޓީ.ޖީ.އެސް މެދުވެރިކޮށް ކޮންމެ ދުވަހަކު ފައިސާ ދެއްކުމަށް ކަނޑައެޅިފައިވާ ސުންގަޑިއަކީ ކޮބާ؟\nބޭންކުތަކުން ކަނޑައަޅައިފައިވާ ސުންގަޑީގެ ކުރިން އެމް.އާރް.ޓީ.ޖީ.އެސް ފޯމު ހުށަހަޅަން ޖެހޭނެ (އާންމުކޮށް މެންދުރު 12ގެ ކުރިން). އެކި ބޭންކުތަކުން ތަފާތު ސުންގަޑިތައް ކަނޑައަޅައިފާނެ.\n13 - އެމް.އާރް.ޓީ.ޖީ.އެސް މެދުވެރިކޮށް ފައިސާ ދައްކާނަމަ، މީރާއަށް ފައިސާ ލިބުން ލަސްވެގެން އެއްވެސް ޖޫރިމަނާއެއްވާނެތަ؟\nއެމް.އާރް.ޓީ.ޖީ.އެސް މެދުވެރިކޮށް ސުންގަޑީގެ2ދުވަސް ފަހުން ފައިސާ ދައްކާނަމަ، ފައިސާ ނުދައްކާތީ ވާ ޖޫރިމަނާ މައާފުކޮށްދެވޭނެ. ސުންގަޑީގެ3ދުވަސް ފަހުން ފައިސާ ދައްކާނަމަ، ސުންގަޑީގެ ފަހުން ފާއިތުވާ ކޮންމެ ދުވަހަކަށް ޖޫރިމަނާވާނެ އަދި ފުރަތަމަ2ދުވަހަށް އަރައިފައިވާ ޖޫރިމަނާ މައާފުކޮށް ނުދޭނެ.\nއެހެންނަމަވެސް އެމް.އާރް.ޓީ.ޖީ.އެސް މެދުވެރިކޮށް ނުވަތަ އޮންލައިންކޮށް ފައިސާ ދެއްކުމަށް ލާޒިމްކޮށްފައިވާ ފަރާތްތަކަށް މި ލުޔެއް ނުލިބޭނެ.\n14 - އެމް.އާރް.ޓީ.ޖީ.އެސް މެދުވެރިކޮށް ފައިސާދައްކާނަމަ، ފައިސާ ދެއްކިކަމުގެ ރަސީދު ލިބޭނީ ކޮންއިރަކު؟\nމީރާގެ ރިކޯޑުތަކުން ފައިސާ ދެއްކިކަން އަޕްޑޭޓްކުރުމަށްފަހު، ރަޖިސްޓަރީކޮށްފައިވާ އީމެއިލް އެޑްރެސްއަށް ރަސީދު ފޮނުވައިދޭނެ.\n15 - އެމް.އާރް.ޓީ.ޖީ.އެސް ޚިދުމަތް ބޭނުންކުރާނަމަ ބޭންކުން އެއްވެސް ފީއެއް ނުވަތަ ކޮމިޝަނެއް ނަގާނެތަ؟\nކޮންމެ ޓްރާންސެކްޝަނަކަށް ބޭންކުން ކަނޑައަޅައިފައިވާ ކޮމިޝަނެއް ޗާޖްކޮށްފާނެ. އެކި ބޭންކުތަކުން ޗާޖުކުރާ ރޭޓު ތަފާތު ވެދާނެ.\n16 - "ވާރު ކާޑު" އަކީ ކޮބާ؟\nބީ.އެމް.އެލް އާއި މީރާއިން ތައާރަފުކޮށްފައިވާ މީރާކަނެކްޓް މެދުވެރިކޮށް ހަމައެކަނި މީރާއަށް އޮންލައިންކޮށް ފައިސާ ދެއްކުމަށް ހާއްސަކުރެވިފައިވާ ކާޑެއް. ވެރިފަރާތުގެ އެކައުންޓާއި ލިންކުކުރެވިފައިވާ، މި ކާޑު މަސައްކަތް ކުރާނީ ޑެބިޓް ކާޑެއްގޮތަށް.\n17 - ކާޑު ގެއްލިއްޖެނަމަ ޢަމަލުކުރާނީ ކިހިނެއް؟\nލަސްނުކޮށް ބޭންކަށް އަންގަންވާނެ.\n18 - ވާރު ކާޑު ބޭނުންކުރަންވީ ކީއްވެ؟\nމީރާކަނެކްޓް މެދުވެރިކޮށް ރައްކާތެރިކަމާ އެކީ ފައިސާދެއްކޭނެ. ޕީ.އޯ.އެސް މެޝިންތަކާއި، އޭ.ޓީ.އެމް އަދި އީ-ކޮމާސް ވެބްސައިޓްތަކުގައި ވާރު ކާޑު މަސައްކަތެއް ނުކުރާނެ.\n19 - ވާރު ކާޑަށް އެދޭނީ ކިހިނެއް؟\nވާރު ކާޑު އެޕްލިކޭޝަން ފޯމު މީރާއަށް ހުށަހަޅައިގެން.\n20 - ވާރު ކާޑު ލިބޭނީ ކިތައް ދުވަސް ތެރޭގައި؟\nވާރު ކާޑު އެޕްލިކޭޝަން ފޯމު ބޭންކަށް ލިބޭތާ5ދުވަސް (ބަންދުނޫން5ދުވަސް) ތެރޭގައި ފޯމު ޕްރޮސެސްކުރެވޭނެއެވެ. ކާޑު ނަގަން ބޭނުންވަނީ މާލެ ނުވަތަ ރަށެއްގައި ހުރި މީރާގެ އޮފީހަކުން ކަމަށް އެޕްލިކޭޝަން ފޯމުގައި ބަޔާންކޮށްފައިވާނަމަ، ބޭންކުން ކާޑު މީރާއަށް ފޮނުވާނެއެވެ. އެނޫންނަމަ ކާޑު ލިބޭނީ އެޕްލިކޭޝަން ފޯމުގައި ކާޑު ނަގަން ބޭނުންވާކަމަށް ބަޔާންކޮށްފައިވާ ބޭންކުގެ ބްރާންޗުންނެވެ.\n21 - ވާރު ކާޑަށް އަހަރީ ފީއެއް ނުވަތަ ކާޑު ދޫކުރާއިރު ފީއެއް ނަގާނެތަ؟\n22 - ކިތައް ބޭންކު އެކައުންޓަށް ވާރު ކާޑު ލިންކު ކުރެވޭނެތަ؟\nވާރު ކާޑު ލިންކު ކުރެވޭނީ އެންމެ އެކައުންޓަކަށް. އެހެންކަމުން ރުފިޔާ އަދި ޑޮލަރުން ފައިސާދައްކާނަމަ ވަކިވަކި ވާރު ކާޑު ބޭނުންވާނެ.\n23 - ވާރު ކާޑުން ފައިސާދެއްކޭ އެންމެ މަތީ އަދަދަކީ ކޮބާ؟\nވެރިފަރާތުގެ އެކައުންޓް ބެލެންސްގައިވާ އަދަދަށް ދެއްކޭނެ.\n24 - ވާރު ކާޑު ނުވަތަ ބީ.އެމް.އެލް ޑެބިޓް އަދި ކުރެޑިޓް ކާޑު މެދުވެރިކޮށް ފައިސާ ދައްކާނަމަ ހަދާނީ ކިހިނެއް؟\nމީރާކަނެކްޓް މެދުވެރިކޮށް ބަޔާން ހުށަހެޅުމަށްފަހު، 'ޕޭމަންޓް އޮބްލިގޭޝަން' ޚިޔާރުކުރުމަށްފަހު އޮންލައިންކޮށް ފައިސާދެއްކުން ޚިޔާރުކޮށް ފައިސާ ދައްކަން ބޭނުންވާ ކާޑުގެ މައުލޫމާތު ފުރިހަމަކޮށްލާ.\n25 - މީރާކަނެކްޓް މެދުވެރިކޮށް ބަޔާން ހުށަނާޅާ، އޮންލައިންކޮށް ފައިސާދެއްކޭނެތަ؟\nމީރާކަނެކްޓް އެކައުންޓުގައި ފެންނަން ހުންނަ ކޮންމެ ޕޭމަންޓެއްވެސް ދެއްކޭނެ. ބަޔާން ހުށަހެޅުމުން މީރާކަނެކްޓް އެކައުންޓުން ދައްކަންޖެހޭ އަދަދު އަޕްޑޭޓްކުރެވޭނެ. މީގެ އިތުރުން ޓެކްސް ބަޔާނަކަށް ނިސްބަތްނުވާ ފައިސާތައް މިސާލަކަށް އެއްގަމުގައި ދުއްވާ އުޅަނދުތަކުގެ އަހަރީ ފީ އަދި ކުންފުނީގެ އަހަރީ ފީ މީރާކަނެކްޓް މެދުވެރިކޮށް ދައްކާލެވޭނެ.\n26 - ބަޔާންތައް އީމެއިލްކޮށްފައި ފައިސާ އޮންލައިންކޮށް ދެއްކޭނެތަ؟\nނުދެއްކޭނެ، އޮންލައިންކޮށް ފައިސާދެއްކޭނީ ހަމައެކަނީ މީރާކަނެކްޓް މެދުވެރިކޮށް ބަޔާންހުށަހަޅާ ފަރާތްތަކަށް.\n27 - އޮންލައިންކޮށް ބަޔާން ހުށަހެޅުމަށްފަހު ކައުންޓަރަށް ފައިސާ ދެއްކޭނެތަ؟\nއާދެ، ކައުންޓަރަށް ފައިސާ ދެއްކޭނެ.\n28 - ވާރު ކާޑު އަދި ބީ.އެމް.އެލް ޑެބިޓް ނުވަތަ ކުރެޑިޓް ކާޑު މެދުވެރިކޮށް ފައިސާދެއްކުނުކަން ޔަގީންކުރާނީ ކިހިނެއް؟\nފައިސާދެއްކުމުން މެސެޖެއް ލިބޭނެ. އަދި ރަޖިސްޓަރީކޮށްފައިވާ އީމެއިލް އެޑްރެސްއަށް ރަސީދު ފޮނުވޭނެ. މީގެ އިތުރުން ބޭންކުން ޕޭމަންޓް ޕްރޮސެސްވުމުން އެސް.އެމް.އެސްއެއް ފޮނުވާނެ.\n29 - ވާރު ކާޑު އަދި ބީ.އެމް.އެލް ޑެބިޓް ނުވަތަ ކުރެޑިޓް ކާޑު މެދުވެރިކޮށް ފައިސާ ދައްކާނަމަ ރަސީދުކޮޅެއް ލިބޭނެތަ؟\nއޮންލައިންކޮށް ފައިސާދެއްކުމުން، ވަގުތުން ރަސީދު ލިބޭނެ. އަދި ފަހަށް ރައްކާކުރަން ބޭނުންނަމަ ރަސީދު ސޭވް ކުރެވިދާނެ ނުވަތަ ޕްރިންޓް ކުރެވިދާނެ. މީގެ އިތުރުން ވާރު ކާޑު، ބީ.އެމް.އެލް ޑެބިޓް ނުވަތަ ކުރެޑިޓް ކާޑު އަދި އެމް.އާރް.ޓީ.ޖީ.އެސް މެދުވެރިކޮށް ފައިސާ ދެއްކުމުން ރަޖިސްޓަރީކޮށްފައިވާ އީމެއިލް އެޑްރެސްއަށް ރަސީދު ފޮނުވޭނެ.\n1 - ކުދި ވިޔަފާރިތަކުގެ ޖޫރިމަނާ މާފުކޮށްދިނުމާ ބެހޭ އުސޫލުގެ ބޭނުމަކީ ކޮބާ؟\nމިއީ ޓެކުހާގުޅޭގޮތުން ކުދި ވިޔަފާރިތަކަށް ދިމާވެފައިވާ ޖޫރިމަނާގެ މައްސަލަތައް ހައްލުކޮށްދިނުމަށް3މަސް ދުވަހަށް ހުޅުވާލެވޭ ހާއްސަ ފުރުޞަތެކެވެ. މިއީ ޖޫރިމަނާ މާފު ކުރުމުގައި މިހާރު ޢަމަލު ކުރަމުންދާ އާންމު އުސޫލުގެ އިތުރުން، ކުދި ވިޔަފާރިތަކަށް ދެވޭ ޚާއްޞަ ޢިނާޔަތެކެވެ.\n2 - މި އުސޫލުގެ ބޭނުމަށް ކުދި ވިޔަފާރި ކަމުގައި ބަލަނީ ކިހާވަރެއްގެ ވިޔަފާރިތަކެއް؟\nއަހަރެއްގެ ތެރޭގައި 10 މިލިއަނަށްވުރެ މަދުން ޢާމްދަނީ ލިބޭ ފަރާތްތައް\n3 - މި އުސޫލުގެ ދަށުން މާފުކުރެވެނީ ކޮންކޮން ޖޫރިމަނާއެއް؟\nވިޔަފާރި ފައިދާއިން ނެގޭ ޓެކްސް (ބީ.ޕީ.ޓީ) އާއި މުދަލާއި ޚިދުމަތުގެ އަގުން ނެގޭ ޓެކްސް (ޖީ.އެސް.ޓީ) އާ ގުޅިގެން ހުށަހަޅަންޖެހޭ ޓެކްސް ބަޔާނާއި ދައްކަންޖެހޭ ފައިސާއާ ގުޅޭގޮތުން އަރާފައިވާ ޖޫރިމަނާއާއި ނޮން ރެޖިސްޓަރޭޝަން އަދި ނޮން ކޮމްޕްލަޔަންސްއާ ގުޅިގެން އަރާފައިވާ ޖޫރިމަނާއެވެ.\n4 - މާފުކޮށްދެވެނީ ކޮން މުއްދަތެއްގެ ޖޫރިމަނާއެއް؟\nމާފުކޮށްދެވޭނީ 31 މާރިޗް 2017ގެ ނިޔަލަށް ނިމިފައިވާ ޓެކްސް ނެގޭ މުއްދަތުތަކާގުޅޭ ޖޫރިމަނާއެވެ. މިގޮތުން 2011 އިން ފެށިގެން ނިމިގެންދިޔަ މާރޗް މަހާ ހަމައަށް ޑިއުވެފައި ހުރި ހުރިހާ ޓެކުހާ ބެހޭ އިލްތިޒާމުތަކާގުޅިގެން ވެފައިވާ ޖޫރިމަނާތަކަށް މި އުސޫލުގެ ދަށުން ލުއި ލިބިގެން ދާނެއެވެ.\n5 - ޖޫރިމަނާ މާފުކުރުމުގައި ބަލަނީ ކޮންކޮން ކަންތައްތަކަކަށް؟\n1. އެ ފަރާތުން ހުށަހަޅަންޖެހޭ އެންމެހައި ޓެކްސް ބަޔާންތަކެއް ހުށަހަޅާފައިވުން\n2. މާފުކޮށްދޭ ޖޫރިމަނާ ފިޔަވައި އެފަރާތަކުން ދައްކަންޖެހޭ އެންމެހައި ފައިސާ ދައްކާފައިވުން، ނުވަތަ ފައިސާ ދެއްކުމުގެ އެއްބަސްވުމަކަށް އައިސްފައިވުން.\n3. ކޯޓުން ހުކުމެއް ކޮށްފައިވާ މައްސަލައަކާގުޅޭ ޖޫރިމަނާ އަކަށް ނުވުން\n4. އިންވެސްޓިގޭޝަނަކާގުޅޭ ޖޫރިމަނާއަކަށް ނުވުން\n5. ޓެކުހާ ގުޅިގެން އަދާކުރަން ޖެހޭ އިލްތިޒާމުތައް އަދާކުރުމުގައި ތަކުރާރުކޮށް އިހުމާލުވެ، މަކަރުހަދާ ފަރާތެއްގެ ގޮތުގައި މީރާއަށް ފާހަގަކުރެވިފައިވާ ފަރާތެއްކަމުގައި ނުވުން.\n6 - ޖޫރިމަނާ މާފުކޮށްދިނުމަށް އެދި ހުށަހެޅޭނީ ކިހާ ދުވަހެއް ވަންދެން؟\nޖޫރިމަނާ މާފުކޮށްދިނުމަކީ މީރާއިން އަބަދުވެސް ކުރަމުން އަންނަ ކަމެކެވެ. ނަމަވެސް، މި ހުޅުވާލެވުނު ހާއްސަ އިނާޔަތުގެ ދަށުން، ޖޫރިމަނާ މާފުކުރުމަށް ބޭނުންވާ ފަރާތްތަކުން އެކަމަށް އެދި ހުށަހަޅަން ޖެހެނީ 30 ޖޫން 2017 ކުރިންނެވެ.\n7 - ޖޫރިމަނާ މާފުކޮށްދިނުމަށް އެދޭ ފަރާތްތަކުން އަމަލުކުރަން ޖެހެނީ ކިހިނެއް؟\nޝަރުތު ހަމަވާ ފަރާތްތަކުން އެ ކަމަށް އެދި ހުށަހަޅަން ޖެހޭނީ 910MIRA ފޯމެވެ. މި ފޯމު މީރާގެ ޓެކްސްޕެޔަރ ސަރވިސް ސެންޓަރަށް ނުވަތަ މާލެ ނޫން ރަށްރަށުގައި ނަމަ އެ ރަށްރަށުގައި ގާއިމުކުރެވިފައިވާ މީރާގެ އޮފީސްތަކަށް އަދި އެނޫން ރަށްރަށުގެ ރަށު ކައުންސިލްގެ އިދާރާއަށް ހުށަހެޅިދާނެއެވެ.\n8 - ޖޫރިމަނާ މާފުކޮށްދިނުމަށް ހުށަހަޅާ ފަރާތެއްގައި ހުންނަންޖެހޭ ޝަރުތުތައް ހަމަނުވާނަމަ، އިތުރު ފުރުޞަތެއް އެ ފަރާތްތަކަށް ލިބޭނެތަ؟\nޖޫރިމަނާގެ މާފަށް އެދި ހުށަހަޅާ ފަރާތްތަކުގެ ތެރެއިން ކަނޑައެޅިފައިވާ ޝަރުތު ފުރިހަމަ ނުވާ ފަރާތެއްނަމަ، އެ ކަންތައްތައް ފުރިހަމަ ކުރުމަށް އަންގައި، 15 ދުވަހުގެ މުއްދަތެއް ދެވޭނެއެވެ. މި މުއްދަތުގެ ތެރޭގައި އެ ފަރާތަކުން ފުރިހަމަ ކުރަންޖެހޭ ކަންތައްތައް ފުރިހަމަކޮށްފިނަމަ، އެ ފަރާތުގެ ޖޫރިމަނާ މާފުކޮށްދެވޭނެއެވެ.\n1 - މީރާގެ އޮފީހެއްނެތް ރަށެއް ނަމަ މުދަލު ޒަކާތް ބަލައިގަންނާނީ ކޮންތަނަކަށް؟\nމީރާގެ އޮފީހެއް ނެތް ރަށެއް ނަމަ އެ ރަށެއް ރަށު ކައުންސިލްގެ އިދާރާއިން މުދަލު ޒަކާތް ބަލައި ގަންނާނެ.\n2 - މުދަލު ޒަކާތް ދެއްކުމަށްޓަކައި ބޭނުންކުރާނީ ކޮން ފޯމެއް؟\nMIRA 510 ފޯމު\n3 - މުދަލު ޒަކާތާ ގުޅޭ ގޮތުން އިތުރު މައުލޫމާތު ބޭނުންވާ ނަމަ ހަދާނީ ކިހިނެއް؟\nމުދަލު ޒަކާތާ ގުޅޭ ދީނީ ސުވާލެއް ނުވަތަ މުދަލު ޒަކާތް ހިސާބުކުރުމާ ގުޅޭ ސުވާލެއް އޮތް ނަމަ ގުޅާނީ އިސްލާމިކް މިނިސްޓްރީގެ ފޯން ނަންބަރު 800 300 8901 އަށް. މުދަލު ޒަކާތް ބަލައިގަތުމާ ގުޅޭ ސުވާލެއް ނަމަ ގުޅާނީ މީރާގެ ހޮޓްލައިން 1415 އަށް.\n4 - މުދަލު ޒަކާތުގެ ނިޞާބަކީ ކިހާ މިންވަރެއް؟\nމުދަލު ޒަކާތުގެ ނިޞާބު މީރާގެ ވެބްސައިޓުގެ ހޯމްޕޭޖުން ފެންނާނެ.\n1 - ދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް އަކީ ކޮބާ؟\nދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް އަކީ، ދިވެހިރާއްޖޭގައި ވިޔަފާރިކުރާ ފަރާތަކުން ދިވެހިރާއްޖޭގައި ވަޒަންވެރިވެފައިނުވާ ފަރާތަކަށް ދައްކާ ވަކި ބާވަތެއްގެ ފައިސާއިން ކަނޑައެޅިފައިވާ ޕަސެންޓެއް އުނިކުރުމަށްފަހު މީރާއަށް ދައްކަންޖެހޭ ޓެކުހެއް. މި ޓެކްސް ނަގަނީ އާމްދަނީން ޓެކްސް ނެގުމުގެ ޤާނޫނުގެ 55 ވަނަ މާއްދާގެ ދަށުން.\n2 - ދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް އުނިކުރަން ޖެހޭ ފައިސާގެ ބާވަތްތަކަކީ ކޮބާ އަދި އެ ބާވަތްތަކުގެ ފައިސާއިން އުނިކުރަންޖެހޭ ރޭޓްތަކަކީ ކޮބާ؟\nދިވެހިރާއްޖޭގައި ހުރި ނުއުފުލޭ މުދަލެއްގެ ކުލި\nއިންޓްރެސްޓް (އެ އިންޓްރެސްޓް ދައްކަނީ މީރާއިން ޤަބޫލުކުރާ ބޭންކަކަށް ނުވަތަ ބޭންކު-ނޫން މާލީ އިދާރާއަކަށް ކަމަށްނުވާނަމަ)\nޓެކްނިކަލް ސަރވިސް ފީ\nދިވެހިރާއްޖޭގައި ފޯރުކޮށްދޭ ޚިދުމަތަކަށް ދައްކާ ކަމިޝަން\nދިވެހިރާއްޖޭގައި މުނިފޫހިފިލުވައިދޭ މީހުންގެ ޙަރަކާތްތަކަށް ދައްކާ ފައިސާ\nދިވެހިރާއްޖޭގައި ދިރާސާކުރުމާއި ތަރައްޤީކުރުމަށް (ރިސަރޗް އެންޑް ޑިވެލޮޕްމަންޓަށް) ދައްކާ ފައިސާ\nދިވެހިރާއްޖޭގައި ވަޒަންވެރިވެފައިނުވާ ފަރާތަކަށް އިންޝުއަރެންސް ޕްރީމިއަމްގެ ގޮތުގައި ދައްކާ ފައިސާ\nދިވެހިރާއްޖޭގައި ވަޒަންވެރިވެފައިނުވާ ކޮންޓްރެކްޓަރަކަށް ދައްކާ ފައިސާ\n3 - ދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކުހުގެ ބަޔާން ހުށަހަޅުމަށް ފުރަން ޖެހެނީ ކޮންފޯމެއް؟\nދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް ބަޔާން (MIRA 602)\n4 - ދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް ބަޔާން ހުށަހަޅައި ފައިސާ ދައްކަންޖެހޭ ސުންގަޑިއަކީ ކޮބާ؟\nދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް އުނިކުރަންޖެހޭ ބަވަތެއްގެ ފައިސާ ދައްކާފައިވާ މަހާއި ޖެހިގެން އަންނަ މަހުގެ 15 ވަނަ ދުވަސް.\n5 - ދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް ބަޔާނުގެ މުއްދަތަކީ ކޮބާ؟\nކޮންމެ މީލާދީ މަހަކަށްވެސް ހުށާހަޅަން ޖެހޭނީ ވަކި ޓެކްސް ބަޔާނެކެވެ.\n6 - ދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް އުނިކުރަންޖެހޭ ބަވަތެއްގެ ފައިސާ ދައްކާފައި ނުވިނަމަވެސް އެ މުއްދަތުގައި މީރާއަށް ދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް ބަޔާން ހުށަހަޅަން ޖެހޭނެތަ؟\nދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް އުނިކުރަންޖެހޭ ބަވަތެއްގެ ފައިސާ ދައްކާފައި ނުވާނަމަ އެ މުއްދަތުގައި މީރާއަށް ދިވެހިރާއްޖޭގައި ވަޒަންވެރިވެފައިނުވާ ފަރާތްތަކުގެ ވިތުހޯލްޑިންގ ޓެކްސް ބަޔާން ހުށަހަޅާކަށް ނުޖެހޭނެ.


Computer programming ah ahuluveri kuruvaa bainalaguvaamee progqramme gai baiverivumuge furusathu hulhuvaalaifi - One Online\nދަރިވަރުންތަކެއް ކޯޑިން ދަސްކުރަނީ ---- ފޮޓޯ: ސްޓެމް ސްޕޭސް\nބައިނަލްއަގްވާމީ ފެންވަރުގައި ކޮމްޕިއުޓަރު ޕްރަގްރާމިން އަށް އަހުލުވެރި ކުރުވާ ޕްރޮގްރާމް، "އަވާ އޮފް ކޯޑް" ރާއްޖޭގެ ބައެއް ރަށްރަށުގައި އެއް ވަގުތެއްްގައި ބާއްވަން ނިންމައިފި އެވެ.\nކޮންމެ އަހަރެއްގެ ވެސް ޑިސެންބަރު ހަތަކުން 13 އަށް ފާހަގަކުރާ ބައިނަލްއަގުވާމީ ކޮމްޕިއުޓާ ސައިންސް ހަފްތާގެ ތެރެއިން ކުރިއަށް ގެންދާ "އަވާ އޮފް ކޯޑް" އަކީ ބައިނަލްއަގްވާމީ ފެންވަރުގައި ހުރިހާ އުމުރު ފުރަޔަކަށް ހުޅުވާލައިގެން 180 އަށްވުރެ ގިނަ ގައުމުގައި އެތައް މިލިއަން ދަރިވަރުން އެއްގަޑި އިރަށް ކޮމްޕިއުޓަރު ޕްރަގްރާމިން އަށް އަހުލުވެރި ކުރުވާ ޕްރޮގްރާމް އެކެވެ.\nވިމެން އިން ޓެކް މޯލްޑިވްސް އާއި ސްޓެމް ސްޕޭސް އިން އިންތިޒާމުކުރާ "އަަވާ އޮފް ކޯޑް މޯލްޑިވްސް" ބާއްވަން ހަމަޖައްސާފައިވަނީ ޑިސެންބަރު މަހުގެ 12 ވަނަ ދުވަހު އެވެ. މިޕްރޮގްރާމްގެ ޕްރީމިއާ ޕާޓްނަރުންނަކީ އުރީދޫ މޯލްޑިވްސް، ބޭންކް އޮފް މޯލްޑިވްސް، ދިރާގު އަދި މޯލްޑިވްސް މަނިޓަރީ އޮތޯރިޓީ އެވެ.\nޑރ. އިބްރާހިމް ލަތީފު އުފައްދައި ހިންގާ ސްޓެމް ސްޕޭސްއަކީ ސްކޫލް އުމުރުފުރައިގެ ކުދިންނަށް ޑިޖިޓަލް ޓެކްނޮލޮޖީ އަދި ސްޓެމް އެޑިއުކޭޝަން ފުރުސަތު ހޯދައިދޭ ޕްރޮގްރާމެކެވެ. ވިމެން އިން ޓެކަކީ ސައިންސް އާއި ޓެކްނޮލޮޖީގެ ދާއިރާއަށް އަންހެނުން ހޭލުންތެރިކުރުވައި ހިތްވަރުދީ ކުރިއެރުވުމަށް ހުރި ފުރުސަތުތައް ހޯދައިދީ މުޖުތަމައު ބިނާކުރުމަށް އާ އުފެދުންތައް ފަހި ކޮށްދިނުމަށް މަސައްކަތްކުރާ ޖަމިއްޔާއެކެވެ.\n"އަަވާ އޮފް ކޯޑް މޯލްޑިވްސް"ގެ ރަޖިސްޓްރޭޝަން މިހާރު ވަނީ https://hourofcodemv.com ވެބްސައިޓް ގައި ހުޅުވާލައިފަ އެވެ. މިހާތަނަށް އެ ޕްރޮގްރާމްގައި ރާއްޖޭގެ 61 ރަށަކުން 600 އަށްވުރެ ގިނަ ބައިވެރިން ވަނީ ރަޖިސްޓާވެފަ އެވެ. ރެޖިސްޓްރޭޝަން އެންމެ ފަހު ދުވަހަކީ އަންނަ މަހުގެ އެއް ވަނަ ދުވަހެވެ. މި ޕްރޮގްރާމްގައި ހުރިހާ އުމުރުފުރާއެއްގެ ދަރިވަރުންނަށް ވެސް ބައިވެރި ވެވޭނެ އެވެ.\nގުޅޭ ޓެގު ދިރާގު ޓެކްނޮލޮޖީ ބޭންކް އޮފް މޯލްޑިވްސް މިނިސްޓްރީ އޮފް ކޮމިނިއުކޭޝަން، ސައިންސް އެންޑް ޓެކްނޮލޮޖީ އެމްއެމްއޭ އުރީދޫ މޯލްޑިވްސް ސްކޫލް ކުދީން\nމިއަހަރަށް ފަނޑިޔާރުންގެ އިސްތިއުނާފު މަޖިލިސް އެކުލަވާލައިފި


Evra aai Raees Solih Dubai bahdhaluvun, dhivehi miruhuge kulhi thajuribaa - One Online\nއެވްރާ ރައީސް ސޯލިހާއެކު ---\nއެވްރާ އާއި ރައީސް ސޯލިހުގެ ދުބާއީ ބައްދަލުވުން، ދިވެހި މިރުހުގެ ކުޅި ތަޖުރިބާ\nފްރާންސްގެ ފުޓުބޯޅަ ލެޖެންޑް ޕެޓްރީސް އެވްރާއަކީ ކުޅުންތެރީންގެ ތެރެއިން ހޮވައިލެވޭނެ ސޯޝަލް މީޑިއާ "ކިންގް"އެކެވެ. ތަފާތު މަންޒަރުތަކާއެކު އަބަދުވެސް ސަޕޯޓަރުންގެ ބޮޑު ސަމާލުކަމެއް އެވްރާ އަށް ހުއްޓޭތަން ފެނެއެވެ. މެންޗެސްޓާ ޔުނައިޓެޑް އާއި ޔުވެންޓަސްގެ އިތުރުން މާސޭ ފަދަ ޝަރަފުވެރި ކްލަބުތަކަށް ކުޅުމަށްފަހު މިހާރު ރިޓަޔާމަންޓުގައި އެވްރާ މަސައްކަތްކުރަމުން އަންނަ އިރު، އޭނާއަކީ ކާމިޔާބު ޓީވީ އެނަލިސްޓެކެވެ. ހާއްސަކޮށް މަޖާ، އަދި މީހުން ގަޔާވާ މިޒާޖުގެ އެނަލިސްޓެއް ވެސް މެއެވެ. ބަދަލު ނުވާނެ އެންމެ މުހިއްމު އެއްކަމަކީ އެވްރާއަކި 100 ޕަސެންޓް މެންޗެސްޓާ ޔުނައިޓެޑްގެ ލޭ ހިނގާ ކުޅުންތެރިއެއް ކަމެވެ. އަބަދުވެސް އެވްރާ އެހެން ބުނޭވެސް މެއެވެ.\nމިވަގުތު ޔޫއޭއީގެ ޑުބާއީއަށް ދިރިއުޅުން ބަދަލުކޮށްގެން އުޅެމުން އަންނަ އެވްރާއާ ދާދި ފަހުން ރާއްޖޭގެ ރައީސް އިބްރާހީމް މުހައްމަދު ސޯލިހާ ބައްދަލުވިއެވެ. ބެލެވޭ ގޮތުގައި އެވްރާ އާއި ރައީސް ސޯލިހު ބައްދަލުވީ ޑުބާއީ އެކްސްޕޯގެ ތެރެއިންނެވެ. ރައީސް ސޯލިހާ ބައްދަލުވި ބައްދަލުވުން ހާއްސަވެ، އެވްރާ ވަނީ އެ މަންޒަރުގެ ވީޑިއޯއެއްވެސް ޓްވުޓާގައި ހިއްސާ ކޮށްފައެވެ. ކެޕްޝަންގައި ވަނީ "ރާއްޖެގެ ހުރިހާ ރައްޔިތުންނަށް ޝުކުރު އަދާކުރާ ކަމަށާއި، ރައީސް ސޯލިހާ ބައްދަލުވުމަކީ ލިބުނު ފަހުރެއް ކަމަށެވެ." އޭގެ އިތުރުން ދެން ކެޕްޝަންގައި ހިމަނާފައި ވަނީ "ދެން ދިވެހި ކުޅި މިރުސް ނުކާނެ،" ކަމަށެވެ.\nސަމާސާގެ ބޮޑެއް ކަމަށްވާ އެވްރާ އަށް ރައީސް ސޯލިހާ ދިމާވެ ދެއްކުނު ވާހަކައިގައި މިރުހުގެ ވާހަކަ ފާހަގަ ވެފައި ވުމުން، ދެން މިރުސް ނުކާނެ ކަމަށް އޭނާ ބުނީ ދިވެހި މިރުހުގެ ކުޅި ރަހަ މާ ގަދަވުމުން ކަމަށް ބެލެވެއެވެ. އެވްރާގެ އެމޯޖީތަކުން އެކަން ސާފުވެސް ވެއެވެ.\n"ރާއްޖޭގައި އަހަރެން ހޭދަކުރި ޗުއްޓީއަކީ ހަޔާތުގައި ހޭދަކުރި އެންމެ އުފާވެރި ޗުއްޓީ. އެއީ ހަމައެކަނި ރީތި ރަށްތަކަކުން ނޫން. ރާއްޖޭގެ މީހުންގެ ސަބަބުން. ރާއްޖޭގެ މީހުންގެ ހިތްހެޔޮ ކަމާއި، މެހެމާންދާރީގެ ސަބަބުން ވަރަށް ބޮޑަށް އުފާވެ ހިތްހަމަ ޖެހުނު. ރާއްޖޭގެ ރައްޔިތުންނަށް އަހަރެންގެ ފަރާތުން އެއްވެސް ކަމެއް ކޮށްދެވެން އޮތް ނަމަ ވީވަރަކުން ކޮށްދޭނަން. ޗުއްޓީގެ ހާއްސަ ކަމަކަށް ދިވެހި މިރުހުގެ ރަހަވެސް ބެލުނު،" އެވްރާ ރައީސް ސޯލިހުގެ އަރިހުގައި ބުންޏެވެ.\nރައީސް ސޯލިހު އެވްރާއާ ވާހަކަފުޅު ދައްކަވަމުން ފުރަތަމަ އެއްސެވީ ރާއްޖޭގައި ހޭދަކުރި ޗުއްޓީ ފުރިހަމަތޯއެވެ. ދެން ވާހަކައިގެ ތެރެއިން ރައީސް އެއްސެވީ ދެން އެވްރާ ރާއްޖެ ދާނެ އިރެކެވެ.\n"އަހަރެން އަންހެނުންނާއެކު ރާއްޖެ ދާން މިފަހަރުވެސް އުޅުނިން. ދެން ޔޫރަޕްގައި ގިނަ މަސައްކަތްތަކެއް ކުރަން ޖެހޭތީ މިވަގުތަށް މަޑުކޮށްލީ. މިހާރު އަހަރެން ދިރިއުޅެނީ ޑުބާއީގަ ކަމަށްވާތީ މިހާރު އެންމެ ތިން ގަޑިއިރު ނަގާނީ ރާއްޖެ ދާން. އެހެންވީމަ ހަމަ ޔަގީނުންވެސް ދޭތެރެ ދޭތެރެއިން ރާއްޖެ ދާނަން. އެއީ އެ ބްރޭކް ބޭނުންވާތީ. ސިކުނޑިއަށް ރާއްޖޭގެ ބޭނުން ޖެހޭ،" އެވްރާ ބުންޏެވެ.\nއެވްރާ ފާގަސަންއާއެކު ޕްރިމިއާ ލީގު ތަށި ހިފަހައްޓައިގެން --- ފޮޓޯ/ ގެޓީ\nވަރަށް "ކޫލް" ވީޑިއޯ ކޮޅެކެވެ. ފަހުރުވެރިވެސް މަންޒަރެކެވެ. އެވްރާއަކީ މަޖާ މިޒާޖެއްގެ ކުޅުންތެރިއެއް ނަމަވެސް، އޭނާއަކީ ވަރުގަދަ ލެޖެންޑެއްވެސް މެއެވެ. ފްރާންސް ގައުމީ ޓީމާއެކު އޭނާ ވަނީ 81 މެޗު ކުޅެފައެވެ. ފަސް ފަހަރަށް އިނގިރޭސި ލީގު ކާމިޔާބުކޮށް އެވްރާ ވަނީ ޗެމްޕިއަންސް ލީގުވެސް ހޯދައިފައެވެ. ޔުވެންޓަސްއާއެކު ދެ ފަހަރަށް އިޓަލީ ލީގުވެސް ނެގި އެވްރާއަށް ރައީސް ސޯލިހާ ބައްދަލުވުމުން ކުރެވުނު ފަހުރުވެރި އިހުސާސުން، ދިވެހީންނަށް ހިތްހަމަ ޖެހުމެއް ގެނެސްދީފިއެވެ. ހާއްސަކޮށް ޔުނައިޓެޑްގެ ފޭން ބޭސް އަށާއި، ފްރާންސްގެ ފޭން ބޭސްއަށް އެއީ ހިނިތުންވުމުގެ މަންޒަރެކެވެ. ރާއްޖޭގެ ކުޅި މިރުހަށް ތަފާތު ވާހަކަ އެކެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު މެންޗެސްޓާ ޔުނައިޓެޑް ފުޓްބޯޅަ ދުބާއީ\nނިއުޒީލެންޑުގެ މަޖިލިސް މެންބަރު ވިހެއުމަށް ހޮސްޕިޓަލަށް ވަޑައިގަތީ އަމިއްލައަށް ބައިސިކަލް ދުއްވާފައި\nލަންކާ ފުޓުބޯޅައިގެ އާބާބެއް ފެށިއްޖެ، މިސްރާބު ޒަމާނީ ފުޓުބޯޅައިގެ ކުރިމަގަށް!


Dhefaraai ebbas vaa gothah Terminalge kan kan ninman Nasdheed edhivadaigenfi | ThePress\nދެފަރާތް އެއްބަސްވާގޮތަށް ޓާމިނަލްގެ ކަންކަން ނިންމަން ނަޝީދު އެދިވަޑައިގެންފި\nރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު މިރޭ އާސްކް ސްޕީކާ ގައި ރައްޔިތުންގެ ސުވާލުތަކަށް ޖަވާބު ދެއްވަނީ\nމިކަމާ ގުޅިގެން ރައީސް ނަޝީދު މިއަދު ކުރެއްވި ޓްވީޓެއްގައި ވިދާޅުވެފައި ވަނީ، ދެވަނަ ރަންވޭ ހުޅުވާ އެއާޕޯޓް ބާރަށް ހިނގަން ފެށުމުން ދިވެހި ސަރުކާރާއި ޓީއެމްއޭއަށް އެއްބަސް ވެވޭ ގޮތަކަށް ސީ ޕްލޭން ޓާމިނަލްގެ ކަންތައް އަވަހަށް ނިންމުން މުހިއްމު ކަމަށެވެ. އަދި ޓީއެމްއޭ އަށް ޓާމިނަލް ދިނުމުގައި ގޯސްކޮށް ކަމެއް ހިނގާފައި ވާނަމަ އެކަން ކުރި މީހަކަށް ނުވަތަ ބަޔަކަށް ދައުވާ އުފުލުން އެއީ އެހެން ކަމެއް ކަމަށް ރައީސް ނަޝީދު ވިދާޅުވިއެވެ.\nޓީއެމްއޭގެ މައްސަލާގައި މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން ކުރިން ހުށަހެޅި އެގްރީމަންޓާ އެއްގޮތަށް އަމަލުކޮށް، އެ ކުންފުންޏަށް ހައްގު މިންވަރު ދިނުމަށް ރައްޔިތުންގެ މަޖިލީހުގެ މާލިއްޔަތު ކޮމިޓީގައި ޓްރާންސް މޯލްޑިވްސް އެއާވޭސް (ޓީއެމްއޭ) އިންވަނީ އެދިފައެވެ.\nޓީއެމްއޭއިން މިހާރު ސީޕްލޭން ހިންގަމުން ދަނީ ވަކިން ކަމަށާއި ނަމަވެސް އާ ސީޕްލޭން ޓާމިނަލަށް ބަދަލު ކުރުމުން އެހެން އޮޕަރޭޓަރުންނާ އެކީ އެއް ޓާމިނަލެއްގައި މަސައްކަތް ކުރަން ޓީއެމްއޭއަށް މަޖުބޫރުވެފައިވާ ކަަމަށް ޓީއެމްއޭއިން ބުނެއެވެެ. އަދި މިހާރު ހިންގަމުންދާ ޓާމިނަލަކީ އެ ކުންފުނިން ބޮޑު އިންވެސްޓްމަންޓެއް ކޮށްފައިވާ ޓާމިނަލެއް ކަމަށާއި އެ އިންވެސްޓްމަންޓް ބަދަލު ނުލިބޭ ކަމަށް ވެސް ޓީއެމްއޭއިން ބުނެއެވެ.\nއަދި އެއީ ކުރިން އެމްއޭސީއެލްއާ އެކު މަޝްވަރާކޮށްގެން އެއްބަސްވަމުން އައި ގޮތް ކަމަށް ޓީއެމްއޭއިން ބުނެއެެވެ. ޓާމިނަލުގައި ސީޕްލޭން އޮޕަރޭޓު ކުރާ ހުރިހާ ކުންފުންޏަކަށް ވެސް ވާ ވަރަށް ޖާގަ އެބައޮތް ކަމަށާއި ދެން އޮތީ އެމްއޭސީއެލްއިން ހުށަހެޅި ކޮންޓްރެކްޓް ފައިނަލައިޒް ކުރުން ކަމަށް ޓީއެމްއޭއިން ބުނެއެވެ.\nޓީއެމްއޭއިން މިހާރު އޮޕަރޭޓު ކުރަމުންދާ ޓާމިނަލްގެ އެއްބަސްވުމުގެ މުއްދަތު މި އަހަރުގެ ޖޫން މަހުގެ 30 ވަނަ ދުވަހަށް ހަމަވާނެއެވެ. އެމްއޭސީއެލުން ކުރިން އެއްބަސްވެފައި ވަނީ ޓީއެމްއޭއިން މިހާރު އޮޕަރޭޓު ކުރަމުންދާ ޓާމިނަލްގެ ސައިޒަށް ވުރެ ބޮޑު އަދަދަކަށެވެ. ނަމަވެސް ސަރުކާރުން ނިންމާފައި ވަނީ ޓީއެމްއޭއިން މިހާރު ވެސް އޮޕަރޭޓު ކުރަމުންދާ ޓާމިނަލްއާ އެއް ސައިޒެއްގެ ސަރަހައްދެއް އާ ޓާމިނަލުން ދިނުމަށެވެ.\nއެމްއޭސީއެލްއިން 2017 ވަނަ އަހަރު ހުށަހެޅި އެއްބަސްވުމުގައި ދެ ކުންފުނިން ކުރެ ކުންފުންޏަކުން ވެސް ސޮއިކޮށްފައި ނުވެއެވެ. ނަމަވެސް ޓީއެމްއޭއިން ބަރޯސާވެގެން ތިބީ އެމްއޭސީއެލުން އެކުންފުންޏަށް އެކި ލިޔެކިޔުންތަކުން ދެމުން އައި ޔަގީންކަމެއްގެ މައްޗަށް ކަމަށާއި، އެކަމާ ގުޅުންހުރި ލިޔެކިޔުންތައް އެބަހުރި ކަމަށް ފައުޒީ ވިދާޅުވިއެވެ.\nމި މައްސަލައިގައި މާލިއްޔަތު ކޮމެޓީގެ އެދުމަށް އޭޖީ އޮފީހުން ހެދި އޮޑިޓް ރިޕޯޓަށް ފާޑުކިޔުއްވަމުން ފައުޒީ ވިދާޅުވީ، އެމްއޭސީއެލަށް ޓާމިނަލް ހިންގައިގެން އަހަރެއްގެ މައްޗަށް 47.3 މިލިއަން ރުފިޔާ ލިބޭނެ ކަަމަށް ބުނެފައިވާ ކަމަށެވެ. ނަމަވެސް އެއީ ގްރޮސް ރެވެނިއުގެ ގޮތުގައި ހަރަދަށް ނުކަނޑާ ލިބޭ ޖުމްލަ އާމްދަނީ ކަމަށެވެ. އެހެންކަމުން މިނިވަން އޮޑިޓަރެއް ހޯދައިގެން ބެލި ކަމަށް ފައުޒީ ވިދާޅުވިއެވެ.\nޓީއެމްއޭއިން އަހަރެއްގެ މައްޗަށް 900،000 އެއްހާ ފަސިންޖަރުންނަށް ހިދުމަތްދޭ ނަމަ އެއްކޮޅުގެ ދަތުރަށް 450،000 ފަސިންޖަރުން އަތުން ބޮލަކަށް 100 ޑޮލަރުގެ މަގުން ޗާޖުކޮށްގެން ވެސް އޮޑިޓް ރިޕޯޓުގައި އެމްއޭސީއެލްއަށް ލިބޭނެ ކަމަށް ބަޔާންކޮށްފައިވާ އަދަދު ނުލިބޭނެ ކަމަށް ފައުޒީ ވިދާޅުވިއެވެ. އެހެންކަމުން އެ ރޭޓުން ހިސާބު ހަދައިފިނަމަ، އޮޑިޓް ރިޕޯޓުގައި ބަޔާންކުރާ އަދަދުން ވެސް 2.3 މިލިއަން ރުފިޔާ އިތުރުވާނެ ކަމަށް ފައުޒީ ވިދާޅުވިއެވެ. އަދި ބޮލަކަށް 100 ޑޮލަރުގެ ރޭޓުން 450،000 ފަސިންޖަރުންގެ އަތުން ދެކޮޅު ދަތުރުތަކަށް ޗާޖުކޮށްފިނަމަ، ލިބޭނީ 90 މިލިއަން ރުފިޔާގެ އާމްދަނީއެއް ކަަމަށް ފައުޒީ ވިދާޅުވިއެވެ.\nއިބްރާހިމް މުހައްމަދު ސޯލިހް މުހައްމަދު ނަޝީދު ސިޔާސީ ޓީއެމްއޭ\nދައުލަތަށް މާލީގޮތުން އެއްވެސް ގެއްލުމެއް ވާގޮތަކަށް ތިކަން ނިންމުމަކީ ރައްޔިތުންނަށް ހަރާންކޯރުވުން. ސަރުކާރުގެ ފަރާތުން އެއްބަސް ވާން ޖެހޭނީ އެގޮތަށް. ޓީއެމްއޭއަށް މިކަން ހިންގެން އޮތީ ހަމައެކަނި ރާއްޖޭގަ މިހާ ފުޅާކޮށް. ރަާއްޖޭގަ ބޭސްވެފަ އޮތް ކޮންޕެނީއެއް. އެމީހުން ހެދި ޅައެއްޗަކުން ދައުލަތަށް ގެއްލުންވެގެން ނުވާނެ


Covid-19 Ge Hisaabu Thah Sah'ha Kamah Vidhaalhuve, Raees Nasheed Ge Thaureef Ameen Ah! - Vaguthu\nކޮވިޑް-19 ގެ ހިސާބުތައް ސައްހަ ކަމަށް ވިދާޅުވެ، ރައީސް ނަޝީދުގެ ތައުރީފް އަމީނަށް!\nހެލްތު މިނިސްޓަރު އަބްދުﷲ އަމީނާއި ރައްޔިތުންގެ މަޖިލިހުގެ ރައީސް މުހައްމަދު ނަޝީދު. --- ފޮޓޯ: މަޖިލިސް\nރާއްޖޭގައި ކޮވިޑް-19 ޖެހޭ މީހުންގެ ހިސާބުތައް ސައްހަ ކަމަށާއި ސިއްހީ ވުޒާރާ އިން އެކަމުގައި އެއްވެސް ވަރަކަށް އޮޅުވާލާފައި ނެތް ކަމަށް ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nކޮވިޑް-19 ގެ އަދަދުތަކަކީ ރަނގަޅު އަދަދުތަކެއްތޯ ނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު އަބްދުﷲ މަޖިލިހުގައި ކުރެއްވި ސުވާލަށް ޖަވާބު ދެއްވަމުން ހެލްތު މިނިސްޓަރު އަބްދުﷲ އަމީން ވެސް ވިދާޅުވީ ކޮވިޑް-19 އަށް ފައްސިވާ މީހުންގެ އަދަދުތަކަކީ ސައްހަ އަދި ރަނގަޅު ނަންބަރުތަކެއް ކަމަށެވެ. އަދި އަމީންގެ ވާހަކަތަކަށް ރައީސް ނަޝީދު ވެސް ތާއީދު ކުރެއްވެވިއެވެ.\n"އަޅުގަނޑަށް ސަތޭކަ އިން ސަތޭކަ ޔަގީން، މިނިސްޓަރުގެ ހިސާބު އެއީ މި ފަހަކުން އައިސް، ނުނިކުންނަހާ ސައްހަ ހިސާބެއް،" ރާއްޖޭގެ ވެރިކަން ތިން އަހަރެއްހާ ދުވަހު ކުރެއްވި ނަޝީދު، އަމީނަށް ތައުރީފް ކުރައްވައި ވިދާޅުވިއެވެ.\nނަޝީދު ވިދާޅުވި ގޮތުގައި ކޮވިޑް-19 ގެ ހިސާބުތަކަކީ ސިޔާސީ އެއްވެސް ފަރާތެއްގެ ބެހުމެއް ނެތި، ސީދާ އިޖުރާއުތަކަކުން ނުކުންނަ ހިސާބުތަކެކެވެ. އަދި އެކަމުގައި މަސައްކަތް ކުރައްވާ ބޭފުޅުންނަށް މަރުހަބާ ދަންނަވާ ކަމަށް ވެސް ނަޝީދު ވިދާޅުވިއެވެ.\n"އެއީ ގުނުމުގައި އޮޅުވައިނުލާ ތިބުމަކީ ބައެއް ކަހަލަ ބޭފުޅުންނަށް ވަރަށް އުނދަގޫ ކަމެއް. ނަމަވެސް ހިތްވަރާ އެކީގައި މި ސަރުކާރުން، ރައީސުލްޖުމްހޫރިއްޔާ އެބަ ގެންދަވާ ގުނުމުގައި ގަސްދުގައި އޮޅުވާނުލައްވާ ކެތް ކުރައްވައިގެން ރަނގަޅަށް އެކަން ކުރައްވަމުން،" ނަޝީދު ވިދާޅުވިއެވެ.\nމާލެ ސަރަހައްދުގައި ރޭގަނޑު 10:00 އިން ފެށިގެން ބޭރުގައި އުޅުން މަނާ ކުރީ ކީއްވެތޯ މެމްބަރު ނަޝީދު ކުރެއްވި ސުވާލުގެ ޖަވާބުގައި އަމީން ވިދާޅުވީ ކޮވިޑް-19 އާ ގުޅިގެން އެކިއެކި ފިޔަވަޅުތައް އަޅަނީ ބަލި ފެތުރެމުންދާ ސްޕީޑް ލަސް ކުރުމުގެ ބޭނުމުގައި ކަމަށެވެ. ބަލިން މީހުންގެ ފުރާނަ ސަލާމާތް ކުރަން ކުރެވޭ މަސައްކަތްތައް ހުންނަ ކަމަށް ވެސް މިނިސްޓަރު ވިދާޅުވިއެވެ.\nއަމީން ވިދާޅުވި ގޮތުގައި ވަކި ގަޑިއެއްގައި މީހުން ނުކުމެ އުޅޭ ގަޑިއަށް ބަދަލު ގެނައުމުގެ ސަބަބުން ބަލި ފެތުރޭ ނިސްބަތް ލަސް ކުރެވޭނެއެވެ. ނަތީޖާއަކަށް ވެގެންދާނީ ފުރާނަ ގެއްލޭ މީހުންގެ އަދަދު މަދުވުމާއި އެޑްމިޓް ކުރާ މީހުން މަދުވުން ކަމަށް އޭނާ ވިދާޅުވިއެވެ.\nއަމީން ވިދާޅުވީ ދުނިޔޭގެ އެކިކަންކޮޅުތަކުގައި ފެތުރެމުންދާ ބައްޔަކީ ކޮންޓްރޯލް ކުރެވިފައިވާ ބައްޔެއް ނޫނެވެ.\nއަމީންގެ މި ޖަވާބާ ގުޅިގެން ނަޝީދު ވިދާޅުވީ "ވަޒީރުގެ ކޮންޓެކްޓް ޓްރޭސިން ޑިޕާޓްމަންޓުން" ރޭގަނޑު ކޮންޓެކްޓްވާ ކަން ފާހަގަ ކުރެވިފައިވާ ކަމަށެވެ. އަދި ރޭގަނޑު ވަކި ވަގުތެއްގައި ބޭރަށް ނުކުތުން ކަނޑައެޅިފައި ވަނީ ސައިންޓިފިކް މައުލޫމާތަށް ބިނާކޮށް ކަމަށް އެމަނިކުފާނު ވިދާޅުވިއެވެ.\nކޮވިޑް-19 ފެތުރުން ކޮންޓްރޯލް ކުރުމަށް ސަރުކާރުން ވަނީ ހަރުކަށި ފިޔަވަޅުތަކެއް އަޅައިފައެވެ. އެގޮތުން މާލެ ސަރަހައްދުގައި މާސްކް އެޅުން މަޖުބޫރު ކުރުމާއި ރޭގަނޑު 10:00 އިން ފަތިހު 5:00 އަށް ބޭރު ތެރޭގައި އުޅުން ވަނީ މަނާކޮށްފައެވެ.\nރާއްޖެ އިން ކޮވިޑް-19 ޖެހުނު މީހުންގެ އަދަދު ވަނީ 5،223 އަށް އަރައިފައެވެ. މި ބަލީގައި 21 މީހަކު ނިޔާވެފައިވާ އިރު، ބަލި ޖެހުނު މީހުންގެ ތެރެއިން ރަނގަޅުވެފައި ވަނީ 2،849 މީހުންނެވެ.\nއެޖެންޑާ ޖޫރިމަނާ ކާފަ\nއޮގަސްޓް 12, 2020 12:57\nރައްޔިތުން ފެލާ ސަރުކާރު އިސްތިއުފާ\nނެތްތަ ޕާކިން ސްޓިކާގަނޑެއް\nގޭދޮށު ގަރުދިޔަ ސްޓިކާ ފެކްޓަރީ\nއޮގަސްޓް 12, 2020 12:59\nރައްޔިތުން ފެލާ ނޮޅާކާ ނާގާބިލް ސަރުކާރު\nއޮގަސްޓް 12, 2020 13:00\nބުނަން މަޖިލީހުގައި ތެދުވެރިކަމާއެކު މިސަރުކާރު މީހަކު ޖަވާބުދިނުމުން އިއްޔަވެސް ލޯއެޅިަން ފެނުނީ ދޮގުހަދާތި\nއޮގަސްޓް 12, 2020 13:21\nދުނިޔޭގެ ތާރީޚްގައިވެސް ފެނުނު އެންމެ ތާކުންތާކު ނުޖެހޭ މަޖިސް ރައީސް.\nއޮގަސްޓް 12, 2020 13:28\nމިހާރު ސައްކު އުފެދިއްޖެ.\nއޮގަސްޓް 12, 2020 13:38\nލާދީނީ މީހުން ތައު ރީފުކު ރާނެ ލާދީނީ ފިކު ރާއި އެއްކޮޅު މީހުނަށް މީނަދެން މިހީކު ރަނީ މީނައަކީ ވަ ރަށް މުހިްމުމީހެ ކޯ!'\nމިވެރިކަމުގައި ނޮޅާ އިރާ ވީދާ ކެޔަސް ހިސާބުތަށް ދިމާވާނެ ތިން ފިނޭންސް މިނިސްޓަރުން މަޖިލީހަށް ހާޒިރުކުރިއިރު ނަސީދުގެ ވެރިކަމުގައި ފިނޭންސް މިނިސްޓަރ ކަންކުރި މީހުން ކީއްވެ ހާޒިރުނުކުރީ ނަސީދުގެ ވެރިކަމުގައި ކުރިވަށްކަން ގިނަކަމުންދޯ ؟\nއޮގަސްޓް 12, 2020 14:00\nއަމީނު ވިދާޅުވީ ކޮވިޑް19 އާ ގުޅިގެން އެކިއެކި ފިޔަވަޅުތައް އަޅަނީ ބަލިފެތުރެމުންދާ ސްޕީޑް ލަސްކުރުމުގެ ބޭނުމުގައި ކަމަށެވެ. މީހުން ނުކުމެ އުޅޭގަޑިއަށް ބަދަލު ގެނައުމުގެ ސަބަބުން ބަލިފެތުރޭ ނިސްބަތް ލަސްކުރެވޭނެއެވެ. ނަތީޖާ އަކަށް ވެގެންދާނީ ފުރާނަގެއްލޭ މީހުންގެ އަދަދު މަދުވުމާއި.......؟ ފުރާނަގެއްލޭ މީހުންގެ އަދަދު ކިހާމަދު. 24ގަޑި އިރު ނުވޭ 2މީހުން ގެ ފުރާނަ ގެއްލިއްޖެ. ރޭގަނޑު 10ން ބަންދު ކުރިފަހުން 5މީހުން މަރުވެއްޖެ. ދެން ކޮން ހިސާބެއް ދިމާވަނީ. މިއޮގަސްޓް މަހު ކޮންމެދުވަހަކު 200 އަށްވުރެ ގިނަމީހުން ޕްޒިޓިވް ވާނެކަމަށްބުނީ. އެކަން ތެދު ކުރަންވެގެން 3ދުވަހުންނަގާފާ ހުރި ސާމްޕަލްތައް އެއްކޮށް އޭގެ ނަތީޖާ އެއްދުވަހުން އިއުލާނުކުރީ 200 އަށްވުގެ ގިނަމީހުން އެދުވަހު ޕްޒިޓިވް ވީކަމަށް ހެދީ.\nކާޅު އަނގައޮތީޔަ ކާޅެއް ނުކާނެ!\nއޮގަސްޓް 12, 2020 15:02\nތައުރީފު އޮއް ސާލާ، އޭރުން ކޮވިޑް އެލަވަން ސް ލިބޭނީ. ލާރިގަނޑު ބޭނުންވީމަ ރަގަޅު ގޭމެއް ތިޖެއް ސީ\nއޮގަސްޓް 12, 2020 15:31\nހުރިހާވައްކަމާއި ޚިޔާނާތަކާއި މަރުތަކެއް ހިނގާފަވަނީ 2013 އިން 2019 އާދެމެދުކަމަށް ވަލިއްޔުލްއަމްރުވިދާޅުވެ ތަހުގީގު ފެށީ އެތާރީޚުންނޫންތޯ؟ އެތާރީޚުގެކުރިންއަދިފަހުންވެ ސް އެބާވަތުގެ ކަމެއްނުހިނގާނެކަމުގެ ގެރެންޓީވަނީވަލިއްޔުލްއަމްރު ދެއްވާޤަރާރުކުރަށްވާފައެވެ. ޝުކުރިއްޔާ! ދެއަހަރުގެބަޖެޓާއި ލިބުނުކަމަށްބުނި އެތަކެއްމިލިއަންޑޮލަރު ވީނުވީއެއްނޭނގި ހުލިވީ އެއީ ތިޖޫރީއާބެހޭކަމެކެވެ. އަހަރެނާއިބެހޭކަމެއްނޫނެވެ.\nއޮގަސްޓް 12, 2020 16:13\nއަމީނުގެ ދުވަސްދާންކާރިވީހެން ހީވަނީ\nއޮގަސްޓް 12, 2020 17:01\nޑަބްލިޔު އެޗް އޯ ޔޫޓާން ނަގައިފި.\nއޮގަސްޓް 12, 2020 23:44\nމީނާގެ ތަޢުރީފު ލިބޭ މީހަކީ އެއްމެ އަވަހަށް ހަލާކުވެދާ މީހާ ކަމަށް ވެދާނެ